text:
熱門文章
-
年初四晚八三三上 漢 屋企打邊爐 ,臨收檔提過下今個星期五晚一齊去睇《錦衣衛》,點知在場各位得我一個認真,另外兩個完全冇左件事無聲無息放飛機,結果今晚返到屋企又要自己搞掂. 前晚俾麥記所謂「買一送一」昆過一次 ,唔甘心再俾佢呃,今晚決定自己整.點知仲衰. 通常自己屋企整野食,...
-
唔知係我生得咁健壯定點,居然兩次開刀剝智慧齒都係剝完好似冇剝過,朝早剝完夜晚已經同平常一樣暴飲暴食完全唔使就住,血流半日就停晒止痛藥一粒都未食過,二千五蚊全包一隻又咁好手勢抵到爛啦.點知原來最辛苦嗰嘢係拆線. 之前剝右邊,生得淺,所以四個字搞掂話咁快仲冇手尾.左邊隻生得深好近...
-
從來唔明點解電話殼可以賣到咁鬼貴,其實見換咗Nexus 5想試試用皮套,但平極都要六七十,見Yahoo有人放膠套包埋保護貼同郵費先$28,自然是窮撚首選啦琴日過完數今日已經收到.成世仔第一次自己貼保護貼,貼到成劈嘢噉邊位起晒泡中間又有幾粒捽唔走,同個膠套一樣頂住先啦真係去到一日望...
2014年7月30日 星期三
多得無線澄清,我先知道原來福喜單嘢根本唔關強國事
2014年7月27日 星期日
郵輪碼頭遊一輪記
雖然身為九龍城人,其實由細到大都冇乜入過啟德,只有細個時去過一兩次機場送機,同有年啟德大笪地行搞新年嘉年華,多攤位又有表演仲有機動遊戲不遜維園年宵,可惜可能地點真係太隔涉冇地鐵已是致命傷,難怪跟住大笪地話咁快就收檔.事隔N年後做咗呢份工,雖然公司窗口一望出去就見到啟德,但從來冇諗過去望望,大佬大笪地執咗之後得塊爛地冇車入去,一年一次七一Doom Festival同新起座郵輪碼頭更加唔關我事,點會無端白事去啟德?有事就唔同講法啦,特別件事係老細叫你去嗰陣時.老細慣咗有project搞緊未必話你知,但到要傾要做嗰日或之前一日就同你講「提定你先陣間你有份去見架」,結果呢日就無端端跟住檯客走咗落郵輪碼頭兜咗個圈.行過一次先知,原來都幾正喎.
呢個shot唔係我公司影,係上個客即係啟德碼頭office影.傳說啟德個郵輪碼頭係風水陣嚟,建築取龍形,坐西向東龍口對正鯉魚門,是為吸水發財陣也.
去時個碼頭其實仲未起完入面工地嚟,所以戴安全帽至入得,不過頂樓另有洞天係個超靚露天花園,有花有草仲有得睇晒九龍港島兩岸,當然唔少得插返枝中國旗俾各位同胞影相留念啦.
個客話個設計深思熟慮過,之前咪提過碼頭係條龍,前面個圓拱門就係龍口吞盡鯉魚門湧入嚟嘅海水,而大大舊嘅訊號塔代表龍吐珠.佢噉講我噉聽啦,風水+後現代前衛藝術嘅嘢,我識條春咩.
之前都冇諗過會嚟郵輪碼頭,更加冇諗過原來地方咁靚,個客又話雖然下面仲係地盤未開,但頂樓露天花園已經起好同開放俾公眾上去,就好有興趣再嚟.其實一直都想研究有冇可能由九龍城或者土瓜灣踩單車出嚟九龍灣返工,真係踩到去九展就冇乜可能架喇,但啟德呢邊少人更少車(因為根本得的士同一架小巴會入嚟...),加埋由頭到尾都係一條路,想踩入嚟其實唔難.梗係唔係而家三十幾度曬到應嚟踩,過幾個月涼返又冇咁猛太陽,先去搵架單車跟住個GPS試試啦.
其實今日個行程同關係相當複雜.老細一向同郵輪碼頭傾開生意,但今日係陪另一個客帶佢嗰邊嘅另外兩個客過郵輪碼頭實地睇場(其實主要係等同胞們可以去兩枝旗杆度影張靚相到此一遊),跟住上碼頭office同佢哋傾合作,然後再全部人即係夾埋五間公司一齊過海再見另一間公司傾project.唔明唔緊要,其實我都唔多明只係行行企企聽幾位老細吹水嘅我出席有咩意思,不過咁多檯客加咁大公司就即係食飯肯肯定唔會求祈啦,結果晏晝夜晚都係成班人去大酒樓一餐千幾蚊,見食得咁開心班客又住九龍,我就盡一盡地主之誼帶各位國內朋友搭天星小輪欣賞香港夜景啦.
做香港人咁多年都好少搭船,返工要過海唔搭地鐵都搭小巴或者巴士啦仲去碼頭上船慢慢嘆搏俾老細小咩,放假想過海幾架主要過海巴士通通經我屋企樓下使乜出去搭船咁花時間,之前搭過幾次都係日頭,反而冇乜幾可好似今次夜晚搭.可能對慣對熟覺得冇乜嘢,不過客觀講維多利亞港夜景的確係世界級,所以每逢有朋友第一次嚟香港,我都會叫佢點都要嚟睇一次海傍夜景,可以搭渡海小輪或者上山頂睇就更好.
又回到海港城了.上次過嚟呢邊係上Sony執執幾個月前做落堆文件手尾,過嚟第一日就係今次Snoopy展覽開始當日,今晚仲見到,幾時會轉呢.其實我最想好似上次蜘蛛俠噉,整返個Guardians of the Galaxy景點,不過相信冇乜可能矣.
碼頭同個客say個bye,搞到八點幾終於返得歸,好在係星期五,唔係咁鬼頻撲第二朝仲要返工就辛苦.係咪呢個鐘數有幻彩耀香江呢碼頭超級多人,不過吹住風聽碼頭幾隊busker band唱Supper Moment唱《海闊天空》,再行個圈至上巴士返屋企,的確是好很舒服的.但係次次都係尖沙咀放工順便散個步至會噉講,你叫我平日得閒無事專登出嚟噉行法,我又唔會咁好心機囉,呵.
不過其實送完客都仲有工開,有個客話想買珍妮曲奇又冇乜時間,見反正第二日都要出油尖旺買Slowdive飛同電腦嘢,就順便去尖沙咀睇睇係咩一回事.唔係個客講我都唔知道乜嘢係珍妮曲奇,不過又難怪作為香港人會唔知,因為第一眼見除咗個盒印個熊公仔幾靚之外冇乜特別亦唔見得好食,同埋間舖實在好多人,強國人.去到門口已經廿幾人,再俾強國同胞打吓尖排咗兩三個字終於到我,諗住有得買喇啩?唔好意思,原來想買珍妮曲奇呢,唔係噉樣行入舖頭就俾你買嘅,而係...
...係要先行返出去商場外面排隊,門口個哥仔會派籌分批放人入去,拎咗籌先代表你有資格去佢哋舖頭門口排隊.我十點幾去到,入到舖擾攘一輪大約十一點出到去,外面已經排咗三四十人,仲要排咗冇耐開始落雨仲要係雷雨添,當然又要見識強國人特別嘅排隊技巧啦,結果淋咗大半個鐘雨我先由相入面你見到個位置去到地鐵站入口前面,即係前面仲有十幾廿人,個天又越嚟越大雨,我就只有同個上海妹講句對唔住放棄算.
冇錯,會咁熱心,擺明就係因為女啦.即係如果係條佬叫我幫手我都會幫,反正今朝本身都會出嚟順便嗟,不過見到咁多人就一定即閃唔會排隊,但今次係個上海妹叫到梗有幾盡幫幾盡啦.自從上次去HA睇Diablo,冇錯咪就係香港成日話要睇show嗰班metal友話「挑又唔係大band我識佢老鼠梗係唔睇」結果得廿個人唔夠買飛嗰場Diablo,當晚最大收獲唔係睇咗場好精彩嘅show,而係撞到個唔知頭唔知路就上咗嚟睇Diablo嘅上海妹,佢係連睇完都唔知道三隊band叫乜名,單純因為係metal gig就上嚟HA捧場,走時話「我要回去了,趕著回上海看Fleshgod Apocalypse.」嘩上海的女孩子真是外在美跟內在美兼備啊.今次這位上海美人仲要住我屋企附近間酒店近水樓台添,我承認如果佢唔係結咗婚,晏晝落完雨又深水土步買完嘢,我係會出返去尖沙咀幫佢排多次隊排到買到為止架,口桀口桀
2014年7月24日 星期四
每週一相片大行動 2014 Week 30:一日撞到兩單交通意外(仲差少少撞到第三單)
一唔坐Sony返去九龍灣,陣黑氣立即跟住我走返過嚟呢邊.今日晏晝公司樓下有三車連環相撞,以為撞到交通意外仲要三架一齊出事已經難遇,點知放工可以再撞多單,仲好似好大單成架電單車飛出去連白車都嚟埋封晒路,事發地點係大街位幾架巴士都經呢個位出觀塘出九龍城,而出事時我架巴士剛剛好排第二,如果司機衝快少少或者之前是但一 個燈位少一個紅燈,我都唔使困咗喺度睇警察同救護員點樣善後.
不過已經好彩咗架喇,慣咗趕六點八德福開架巴士,因為半個鐘先開一班所以六點五到半就撇走去九龍灣運動場追巴士(冇錯,朝朝都十點至返到公司,坐低食埋個早餐十點半至開始做嘢,但又六點半即閃,我真係一個唔值得原諒既仆街),有兩個站俾我揀,今日見時間鬆動少少就去前面個站上車,如果我身痕或懶揀咗去後面個站,分分鐘等到七點頭嗰班開至有得返屋企,而且因為差佬封路,司機睇咗陣見勢色唔對就兜條近路出九龍城,反而仲快過平時返到屋企.
不過改道搞到差少少撞到第三單交通意外分分鐘做埋主角,因為行條平時莫講巴士連車都冇乜嘅內街,有架貨車明顯冇諗過會有巴士入嚟,睇住佢超高速打橫衝埋嚟然後急停,好在煞得切車停正架巴士車尾側邊,因為好明顯坐車尾嗰位咁(唔)好彩就係我啦,如果個貨車司機踩慢少少brake,聽日報紙頭版你就見到「九龍灣一日三宗交通意外,六點半至七點同一條街,街頭私家車撞電單車,街尾貨車撞巴士,仲撞瓜咗條死長毛.」
2014年7月21日 星期一
CCTVB已正式成為只屬於「新香港人」嘅電視台(雖然你班愚昧嘅香港人都係會繼續邊屌邊睇)
之前《愛回家》已經講過,無記節目好鍾意陰啲陰啲大陸化,好似入面角色去開銀行戶口,簡簡單單話開儲蓄戶口唔得,係要話去銀行開人民幣戶口,仲要「人民幣」三個字好用力一粒一粒登出嚟慌死你聽唔清楚.新播套《我們的天空》,其實睇trailer覺得幾吸引,因為有點港台處境劇感覺,點知原來而家無記已經完全唔再掩飾大陸化,套劇完全係拍俾「新香港人」睇嘅劇嚟.班師奶班細路每日睇一集潛移默化,真係遲早睇壞腦.
2014年7月19日 星期六
每週一相片大行動 2014 Week 29:即使調到去天涯海角做嘢,我仍然會掛住宏力個騎呢餐牌
我呢個位向來冇特定地點返工,剛剛個星期又調咗去尖沙咀坐Sony,梗係開心啦雖然尖咀食飯貴但選擇多又好食,今次只鋸咗個扒都未挑戰幾個月前已經話要試一試的24" pizza,不過無論去天涯還是海角,我都會好掛住公司樓下間宏力,因為香港茶記嚟講佢哋都堪稱fusion界代表,繼我的最愛粟米班腩炒河,最想試嗰味,其實係炒底燒味飯.要個柒寶飯多汁炒底吖唔該.
2014年7月17日 星期四
愛港台劇的理由
今個禮拜猛講電視劇,又走返去同model好有緣的Sony坐,就繼續講劇啦,前幾日美劇講左咁多,今次就講講港劇,首先覆灼港台呢集《同里有親》.其實而家無記最好睇唔係無線自己拍堆劇,而係港台處境劇,除左編劇導演配樂攝影器材通通贏無線幾條街,做casting果班先至勁,除左成日搵到你冇諗過做戲原來好掂的演員同歌手,最重要係港台開劇最鍾意就係去model公司揀蟀,所以套套都係女仲集集都有新女上場.《同里有親》一條街可以有童愛玲又有冼色麗,嘩世界係咪真係可以咁美好呀?呢集仲有倪晨曦,而家香港model除左Primo幾個膽之外最正就係佢,真係世界級,衰在戲份少左D.
不過其實又唔一定要等港台開劇先有得睇,佢仲有上Now做節目講音樂,其實有興趣追因為《控制音樂》除左佢,每集仲會訪問一個歌手加一隊(indie) band,只係佢做親堆節目都係額外收費台播,假如有一集有倪晨曦請Evocation上去訪問講佢地去Wacken Open單野至磅水啦.
2014年7月15日 星期二
好耐未試過開電視會咁有盛事氣氛:Marvel《Agents of S.H.I.E.L.D.》 vs. DC《Arrow》同日首播之戰
兩間label就算拍劇依然跟足拍戲種拍法.《Agents of S.H.I.E.L.D.》好多人鬧,其實我都冇乜大期望,因為睇預告都預咗係好典型Marvel戲路,即係賣大製作大排場,製作級數媲美電影非常落本,加一貫美式幽默笑位度得幾正,只係格局正路過正路可以話有點太保守,娛樂性夠只係開開心心一個鐘之後冇乜特別深印象留低.都有嘅,就係成套劇超多女仲要好正,一開波出嚟串吓場條女正到呢,出得兩個鏡但係睇到你口桀口桀口桀~同埋另一樣嘢,當年睇《新世紀福音戰士》都有諗過:
「又話全世界最神秘組織,又話唔俾得普通人知?噉點解上至飛機大炮下至一枝原子筆乜嘢都要加自己組織個嘜頭上去,次次出動全架車全隊人全身都係S.H.I.E.L.D.個logo,慌死人唔知佢哋係邊個?」
跟住到《Arrow》,反而冇諗過無線會揀星期一至四晚十二點播,會排呢個時段有一定代表性,因為通常題材比較嚴肅沉重或者畫面一定要剪過至出得,就會排到呢個時間播,例如《The Walking Dead》如果首播就直接排十二點播的話,應該可以完全唔剪足本出街.
同走開超級型路線嘅Marvel相對,DC劇同戲一樣走真實型,雖然故事的確幾灰拍得亦唔差,動作冇想像中咁激仍算精彩,Green Arrow唔係英雄而係反英雄會殺人更是好事,但你成層樓殺晒一滴血都見唔到就無奈咗啲喎.故事唔算突出冇乜新意,我好簡單劇本唔會悶過《Agents of S.H.I.E.L.D.》就得,不過可能幾難,因為DC成功在搵到Christopher Nolan reboot蝙蝠俠,但亦失敗在《Dark Knight》三部曲太成功限制咗自己戲路,蝙蝠俠之後幾乎逢係DC就要好灰好沉重好強悲劇人物色彩,想超級型少少都好難,睇《Green Lantern》就知出事.希望發展落去唔會覺得只係睇緊一個曉射箭嘅蝙蝠俠啦.
相信嚟緊兩間label仲有大把劇拍,但最希望反而係《Guardians of the Galaxy》有機會拍劇.套戲未上畫單幾條trailer,已經令佢由Marvel最冇人睇好嗰套變成全部人都超級有興趣睇到底係咩一回事嘅年度焦點電影,如果真係拍得出漫畫入面份荒謬感出嚟(trailer已經拍得好足喇),然後拍埋電視版變成Marvel嘅《星空奇遇記》,肯定爽到震.
2014年7月14日 星期一
無記劇同節目都越嚟越垃圾,但係明珠台就越嚟越似樣
逢星期一晚:
9:30 我和殭屍有個約會3
10:30 Agents of S.H.I.E.L.D.
12:00 Arrow
逢星期二晚:
9:30 我和殭屍有個約會3
10:30 The Blacklist
12:00 Arrow
逢星期三晚:
9:30 我和殭屍有個約會3
10:30 Stephen King's Under the Dome
12:00 Arrow
逢星期四晚:
9:30 我和殭屍有個約會3
10:30 Castle
12:00 Arrow
明珠台今個暑假真係勁到冇嘢好講,我都未試過可以一星期四晚明珠台都有劇追咁堅,Arrow擺每晚十二點做先最攞命,結果每個禮拜得返唔播劇只明珠930播戲嘅星期五可以抖抖.是但一晚都唔想錯過,搞到下星期一Slowdive都唔知去唔去好添.(其實Slowdive仲考慮緊嘅最大原因,係揀咗出名撞聲撞到爛嘅九展圓hall搞,呢樣先最擔心)
2014年7月9日 星期三
每週一相片大行動 2014 Week 28:要一面搭車一面記怒人歌詞再一面唔好嚇親人,其實好難
今晚「屌出生天牙刷騷」rehearsal,雖然怒人啲歌已經聽過無限次正宗聽到識背,不過叫我立即唱又未至於100%背得晒出嚟,你試吓就知架喇其實怒人啲歌詞好蹺口好陰濕架.特登印咗成疊歌詞方便搭車時記,不過啲字較到好鬼大粒成日嚇親其他人,「嘩張紙寫咁多粗口嘅條友黐撚線架!」所以後來唔敢拎出嚟拎部電話睇歌詞算,仲要將啲字縮到仲細過報紙字size驚死俾人望到,不過因為經常記吓記吓就會順口地唱咗出嚟,搞到次次搭車都係上車之後好快冇人敢坐/企我附近.
2014年7月7日 星期一
怒人屌出生天牙插騷暨劉Sir破處show倒數] 倒數第四回:低俗得義無反顧(吹呀!):香港新一代粗口歌王怒人專訪(中)
低俗得義無反顧(吹呀!):
香港新一代粗口歌王怒人專訪(中)
今個星期六就係「怒人屌出生天牙插騷」,又問我點解要睇?因為呢場係空前絕後你一定未體驗過嘅show,唔係band show而係一場talk show,一場你都有得玩埋一份嘅talk show!
. 鳩先預屌,搶先現場感受全隻新巨碟,為八月演屌週熱身
. 劉Sir現場專訪,俾大家深入理解新碟每一隻碟背後嘅小花絮大道理
. 怒人加樂隊成員同大家分享兩年嚟嘅心怒歷程,回顧第一隻EP,解構入今隻新碟,仲有第二隻巨碟都未開始賣,已經有嚟緊第三隻巨碟預告!
. 嫌劉Sir問得廢的話,觀眾都可以參與一份訪問怒人,問乜撚都得,至怕你問得唔夠柒!
. 當然仲有禮秘禮物!
2014年7月5日 星期六
[怒人屌出生天牙插騷暨劉Sir破處show倒數] 倒數第三回:低俗得義無反顧(吹呀!):香港新一代粗口歌王怒人專訪(上)
低俗得義無反顧(吹呀!):
香港新一代粗口歌王怒人專訪(上)
上回同大家講咗怒人八月頭筳開兩場,點解仲要十三號晚去灣仔ZukSession睇佢?咪因為要嚟俾只得呢晚會上台嘅劉Sir屌柒你囉.今次就到好多人話Vader又係十三號晚出,撞show點睇呀?雖然軟飯你呢世人都未必食得到,但要食兩家茶禮其實唔難.
我用例子答你:怒人場show八點開場,我當八點三至開波啦,主題係解構新碟,假設個幾鐘玩得完,到時先至九點幾嗟,以大多數大band show起碼遲大半個鐘至開場嘅傳統,可能怒人玩完另一邊先至開始冇耐,立即飛地鐵過HA,好彩的話去到嗰陣第二隊opening都仲未落台.
上面講咗乜鳩,自己參透吓啦.邊個話怒撚與Vader不可兼得?
2014年7月4日 星期五
2014年7月3日 星期四
《把握今天》可能係港共政府有央以嚟拍得最好(同最metal)嘅廣告
政府最新個戒煙廣告好正喎,又化到成班友喪屍噉款,又影佢哋成身刀疤傷㾗,又影第一身視點俾醫生開刀做手術又拍吓內臟郁吓郁吓,點睇都覺得個導演本身係拍death metal MV,不過拍完俾政府買斷咗條片至變咗做戒煙廣告.我本身唔食煙,但睇完個戒煙廣告之後反而好想試.
政府廣告一向7 or on99,不過逢係同毒同煙有關,好多都拍得好正好有意境.
2014年7月2日 星期三
[怒人屌出生天牙插騷暨劉Sir破處show倒數] 倒數第二回:怒人,給大家上了一課唔係亂屌而係有橋的marketing
怒人,給大家上了一課唔係亂屌而係有橋的marketing
下下星期日就係怒人屌出生天牙插騷喇.你問怒人八月出碟時會開兩場啦,點解呢個禮拜日仲要去睇?咪因為只得呢一晚至會有劉Sir上台俾你屌同屌柒你囉,柒頭!
2014年7月1日 星期二
今天,要聽謝安琪《雞蛋與羔羊》
今日,今年七一,必定會聽,流傳最廣嘅半正式主題曲有兩首,怒人《香港鳩政》之外,就到謝安琪《雞蛋與羔羊》.未知今日做乜好的話,聽完再諗吓.
以歌論歌,「新碟」終於有一首完全由周博賢主理之Kay歌登場,氣氛氣勢同其他他人插手之作完全兩個層次,始終只有周博賢先可以帶出謝安琪最真最完全一面.三首新歌當中除咗《勢不兩立》雷聲大雨點小,同唱功退回《Yelling》時期踩晒鋼線好唔穩定狀態(我認呢方面好大保留,因為《Yelling》隻碟連錄音都唱得唔太好),謝安琪今隻廣東碟,係我今年最期待嘅新碟.只係,希望今年出到啦...


c: text/html

text:
2016.07.12 ゴーヤチャンプルー
沖繩料理當中有一種叫做チャンプルー(chappuru),チャンプルー係沖繩方言,意思係炒.
出常見嘅係炒豆腐,炒芽菜同埋炒苦瓜.
幾年前買過沖繩嘅苦瓜之後一直想再買,偏偏次次見親都唔多靚.
早幾日經過終於俾我見到個靚嘅,即刻放入籃.
買pack肉片,煮返個幾年都無煮過嘅ゴーヤチャンプルー(goya chappuru)雜錦炒苦瓜.
沖繩一年四季都有苦瓜,但每年5-8月先係當造,呢個時候特別容易喺香港買到.
㨂沖繩苦瓜越係深緣色,啲凹凸位越明顯嘅就越係新鮮.
比起中國苦瓜,沖繩苦瓜味道唔算苦.
阿媽教落,煮苦瓜要先搵啲鹽乸一乸去咗啲苦味.
雖然用鹽醃過再經過加熱煮之後個苦瓜已經無咁苦,但其實加啲糖會更加無咁易食到苦味.
苦瓜處理方法
1條苦瓜大概用1/2茶匙鹽同2茶匙嘅糖,同苦瓜撈勻醃10-15分鐘.
醃完嘅苦瓜會逼出咗啲水份,隔走水份將苦瓜放入滾水度煮10秒.
撈起再用冰水降溫,等苦瓜完全降溫之後搾乾苦瓜嘅水份備用.
Continue reading “ゴーヤチャンプルー(雜錦炒苦瓜)" →
南瓜煮物係冰箱嘅常備菜,整完之後全部將佢急凍保存.
每次拎要嘅份量出嚟叮返就可以當做一個便當嘅餸,有營養得嚟又夠晒方便.
久唔久就要買一次南瓜.
但每次整南瓜我都遇到同一個問題―「切」.
通常我都係買半個,其實已經易處理好多.
但我成日都切唔到一個個方形嘅南瓜,舊舊都切到唔同大細咁.
一來我覺得唔靚,二來炆嘅時間都有唔同,有時炆炆吓要抽起啲細嘅,好唔方便.
有日我終於醒起問自己:點解我唔上網搵答案呢!?
教咗我好多嘢嘅YouTube真係可以解答到一直困擾我嘅問題.
(↑點解可以切咗咁多個南瓜先諗到呢?)
睇完かぼちゃの扱い方條片,我終於切到舊舊唔多形狀大細嘅南瓜粒啦!
2014.10.01 水炊き鍋
有日男友提起話想食日式鍋物.
相比起我哋港式嘅打邊爐,日本嘅鍋物普遍都係偏淡或甜.
秋天到,又開始身痕要打邊爐,於是我就諗到水炊き鍋.
水炊き鍋係博多一帶嘅鄉土火鍋..
主要係用水/清雞湯,雞肉,肉丸同當造蔬菜煮嘅鍋物,食嘅時候點ぽん酢(日本調味醋)食.
肉丸今次係自己整嘅雞肉丸.
本來我想加雞軟骨落啲肉丸度,不過搵唔到,最後只係簡單加咗蔥花落去.
今次湯底我用咗雞湯,但我覺得就咁點ぽん酢可能都仲會覺得淡.
於是我用韓國辣醬+ぽん酢另外較咗個汁.
用佢嚟點雞肉食真係好味過就咁點ぽん酢,酸酸辣辣咁,無論點雞定菜都惹味好多.
壓軸出場嘅係我哋嘅至愛-雑炊.
通常日本人喺屋企食鍋物的話,第二朝就會食雑炊.
尋晚煲鍋物嘅湯佢哋唔會倒咗佢,第二日煮返熱,加個白飯落去做雑炊.
因為煲湯已經吸收晒啲精華,只要簡單用鹽調味就可以.
最後加蔥花同蛋汁,冚蓋煮多2分鐘就食得.
天寒地凍有碗暖笠笠嘅雑炊做早餐真係一件好幸福嘅事.

robotstxt: allowed

filter: keep


text:
Plaats係喺Binnenhof附近.
啱啱呢度有個國際沙灘排球賽.
冇得入場睇都八吓出面個market
排球場係喺Hofvijver湖上.
偷窺入面熱鬧情況.
Binnenhof入口
另一邊個Plein廣場都有有關活動.但唔係好明做乜要封咗廣場中間個銅像.btw海牙都幾多高樓大廈.
冇得入場可以喺廣場睇現場直播.
又可以玩吓.
只係保留咗隻窗嘅大廈.
講開酒店,喺呢度我入住咗e字頭廉航集團嘅酒店.一早都知佢出名細,但係市中心佢最平.
一入房正正常常,唔係太細.但係廁所個洗手盆細到真係只可以洗手. 刷牙啲水都接唔住,成地濕晒.另外係床下底(佢for你擺行李),枱底好污糟,啲塵好幾舊.已經blacklist咗佢.
跟手去海牙國際法庭申訴!!!
國際法庭係喺呢座Vredespaleis (Peace Palace)入面.
事先登記可以入內參觀.我就因為冇做功課,後來先知,太遲了.
Eternal Peace Flame
圍繞住火燄係World Peace Path. 放咗嚟自196個國家嘅石頭.
中國係一舊玉.
奧地利係一條長型石頭. (相中中間位置)
紀念碑
之後去海牙嘅Scheveningen區.
呢度有個大沙灘.
我好幾年冇見過沙灘了.
沙灘都幾長吓,用公仔去分區.
近岸嘅沙好幼.對鞋入咗沙都唔係好覺.近海嘅沙有大量貝殼.
又係用德文去估荷蘭文時間. 呢個估佢係紀念啲出咗海永冇回頭嘅人.
椅背有啲歷史介紹.
步行街行吓.
啲人唔知係咪喺海中排放,沙灘度唔見有公廁.咁就喺步行街搵間cafe坐吓,幫襯吓個廁所啦.


text:
用Layer Mask夾相最大問題係遇到邊位好岩殘,光暗又完全冇漸變既位置,筆刷一減小就會出現唔自然既夾位,照用大筆刷就會好似用漸變瀘鏡咁某啲地方擦過龍或者擦唔到,應該光既地方暗咗,反之應該暗既地方就光咗.但係佢效果最自然,每一個部份都係真實影出來而唔係經過電腦推光,壓暗.為咗解決呢個問題,我開始結合兩個方法,用推Shadow, Highlight處理最難搞既邊位,再用Layer Mask擦出最大片既真實拍攝部份,效果不錯,但反差太勁會好多noise.馬草壟嗰輯個魚塘就搞到鬼五馬六.
又到影橋的季節,即係過咗七點先天黑,青馬橋要七點先開燈.意外地有日落,重施故技影幾張翻去慢慢夾.Paintshop Pro都有HDR,睇吓夾成點.效果都唔錯,由於冇乜移動物體,鬼影問題唔大,效果就始終有啲卡通.
用翻先前思維,開Layer Mask盡量將真實部份夾翻上去,可能有人會覺得太清淡,不過睇得太多勁橙既日落相之後,反而覺得咁比較自然.天空部份我沒有夾太多,用翻大部份HDR出既部份,因天色不佳,用埋真係會淡如清水,如果當時夠好天,遠處有小小籃既話就一定會搞埋佢.
最後梗係要影埋個夜景啦,我已經觀察咗好耐,呢個時節可以等到七點開燈,最後七點十分影完,走得.有點可惜係旁邊既樹高咗好多,遮咗個迴旋處,又或者行錯路?仲諗住今次影wide啲補翻上次冇影既迴旋處,估唔到都係影唔到,只嘆沒緣份.


text:
魁北克 必去景點及皇家廣場附近酒店推介
皇家廣場附近酒店預訂
累積 10 晚,送 1 晚
仲可享精選酒店神秘優惠價
魁北克必去推介 - 皇家廣場
想去 魁北克 自由行?等 Hotels.com 帶你玩盡 魁北克皇家廣場 啦!留意我地文章,話你知去魁北克 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋魁北克皇家廣場 附近有咩酒店,等你更加容易計劃行程,慳返酒店來回景點嘅時間.
魁北克皇家廣場 自由行
去得魁北克皇家廣場 自由行最緊要一定係揀啱日子去.一啲熱門景點例如,魁北克 嘅 皇家廣場,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
魁北克皇家廣場 交通
想去皇家廣場 暢順無阻濟,最好就係出發前,睇清楚魁北克皇家廣場 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
魁北克皇家廣場 必食必買攻略
魁北克皇家廣場一直都係旅遊熱門地點,去到魁北克皇家廣場,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
唔知大家有無去行開誠品??
我有時間都會帶小朋友去買書或者有Mancent Marcus 去打書釘
最近係香港誠品搵到一個台灣好出名既品牌.就係
CiPU喜舖
今星期趁假期又帶左兩兄弟黎誠品生活睇書(尖沙咀星光行)
誠品睇書既好處既係書種超多..好多香港三聯/商務都無既書
另外行起上嚟比較舒服,仲有最出名維港海景睇
最好係可以比小朋友坐係度靜靜地睇書
小朋友搵個位安頓好..一睇就兩個鐘
可以靜靜地享受片刻私人時間
之後睇完書輪到媽媽四圍行既時候
今次要推介比大家既就係父母同小朋友既 >
親子裝就著得多,親子backpack就真係第一次.
而家呢個backpack係尖沙咀星光行同太古城中心誠品先買到,
睇完書,就等我地帶大家Shopping 下啦!
而家CiPU仲做緊買指定款式有85折,其實牛仔布都好靚呀!😍😍😍
日本有雜誌都有介紹過架!
佢地係我地呢D媽媽界好出名架
當然台灣亦都有好多名人/明星推薦啦~
(大S同范范媽媽都係用家)
台灣/日本好多潮媽都買架
有好多都係直接推埋BB車去買
(證明十分受歡迎 )
身為香港媽媽界blogger , 我同Mancent就試咗過大人大size同小朋友細size,
Mancent哥哥細size就有d細
真係有好多顏色..女仔仲有其他款色
好多人媽媽都會買黎當奶粉袋
另外仲有tote bag同袋款架!梗有一款啱妳地.
佢兩兄弟又係誠品度攪攪陣
我地既推介當然未完...背囊成街都係...點解要賣佢??
又比個開箱文大家睇下
最後我地揀咗個B-Bag 2.0 黑色桃紅色拉鏈大size
(我唔鍾意波點/有公仔果D)
細佬仔Marcus我就揀咗個黑色迷彩細size.
首先講下我個backpack先(上圖)
之前都驚大size會太大,但原來一d都唔大,出街去旅行啱晒,
每個backpack入面都會有一個細斜揹袋,方便我地呢d媽咪後面揹個backpack
前面再揹貴重野,銀包電話之類,唔使又要照顧小朋友又要左摷又摷
我建議好似我咁樣出街都可以架
個backpack入面仲有張換片墊 (台灣叫超吸水QQ墊),
不過我就唔係咁啱,
但我係唔會浪費咗張換片墊
我諗住去disneylank可以用黎睇巡遊墊住坐.
講返個親子背囊入面,有好多間格,左加右上下底都有放野既袋
大家都知道湊小朋友真係好多野要帶,多d格可以放唔同嘅嘢,
另外係個backpack背面有兩格拉鍊袋可以方便拎野
係背囊兩側有仲有兩個袋可以一邊放水樽入邊放遮.
(個底個格仲可以放Passport)
輪到細佬仔Marcus個背囊,唔好睇佢袋仔細細,入面都有兩格
可以比佢哋將放入去嘅嘢分門別類,水同埋玩具~
中間仲可以有個減壓扣..比小朋友可以慳返D力
同埋呢個小朋友背囊有一樣好好嘅嘢,免費送埋"防走失"帶
就係佢有條繩方便大人捉住,有唔驚佢走得太遠
Mancent 亦都可以幫手睇住.
因為呢排香港發生太多疑似拐帶個案,
真係要小心啲照顧自己嘅小朋友.
[不過大家唔驚既...條繩當然可以唔要啦]
細佬仔Marcus, 呢個size就啱唒Marcus喇!
係人多或者令我唔放心既地方
叫Mancent "cool"埋仔手入去
我咁樣一手帶晒兩個咁就方便晒..哈哈
除此之外...我話係大人男女都啱既親子背囊
就算永勝男人用....真係一D都唔"女人"
比個三父子背面大家睇埋~
其實仲有其他配件...跟袋免費送埋架~
其他詳細既功能 e.g 防水及袋既Size 可以去CiPU誠品或者呢度睇啦~
關於CiPU喜舖
喜舖相信,快樂的媽媽讓生活更快樂.
喜舖CiPU為台灣自創設計品牌,
以照顧媽媽及尊重環境的友善態度,
期望每一個專為媽媽設計開發的產品,
能將溫暖良善的正面能量傳遞到每個家庭,
讓育兒時光不只美好,更輕鬆順心.
Happy mom, Happy life
===其他親子裝/開箱文blog===


text:
发表在 韩国/朝鲜 版
2017-07-17
同韓國地膽一齊玩釜山!!
之前未離過釜山, 今次因為離探釜山既朋友, 所以特登係SEOUL坐KTX離. 係韓國火車同地鐵都可以吃野家~ 記得唔好整到周圍都係就OK啦~ 韓國既CREAM包真好好好吃, 所以今次買左個上車吃~ 正! 因為係早上既車, 所以大家都約左中午去TRICKEYE玩下先. 係SEOUL都有TRICKEYE, 不過得自己一個人一路都沒去, 今次難得釜山TRICKEYE係BIFF度, 仲約左朋友,於是一齊去可以大家影下相. 門票都唔係好貴, 成人只係要10000萬 我地去既時間係下午4點度, 沒咩人, 影出離好好睇, 最重要係點影都唔怕阻到人. J 係TRICKEYE度仲可以睇到釜山海邊既風景. 而且TRICKEYE真係好出名, 好多明星都有離玩過! 好似兩天一夜既金俊浩,Gagwoman朴娜萊~ 玩完出離已經係晚黑, 所以我地決定去吃呢度出名既夜市場. 比起SEOUL既夜市場, 呢度既又真係多好多唔同選擇, 只係肉都有好多種煮法! 係國際市場行過去就係, 入面既價錢唔貴, 都係幾千won. 而且佢係菜市場同夜市一齊, 比起只係夜市場, 更加有本地既風味.
690
0
2


text:
「可疑」
當然警察如果遇到或者發現可疑嘅車輛係有權利去截停佢,但係只不過如果因為要截停可疑嘅車輛所導致嘅傷亡係唔係有必要呢?其實係好幾年前香港警察曾經截停路面嘅私家車做路障,希望截停可疑車輛而導致安份守己嘅市民有性命財產嘅損失.而近日亦有類似「人肉路障」嘅事件發生,今次就導致兩死五人受傷.老實講點解要市民用自己嘅性命同財產去幫你截停可疑車輛先?
「路障」
捉可疑車輛無問題,但係因為係毫無預警嘅情況下被警察要求減慢車速甚至乎停低係路面,其實係唔係有權唔去理會呢?好彩嘅係今次「人肉路障」市民無因為呢件事而喪失咗性命,如果唔係邊個負責?莫非警察會承認誤殺?截車還截車,好彩市民嘅車尚算安全,但係仍然有五位市民受咗傷,只係市民就無辜!無啦啦受到牽連,架車整返都真係嘥藥費!點解佢哋唔可以搵自己啲警車做路障呢?
「危險」
相信當時就連個警察都無諗過會造成傷亡,但係咁樣唔代表警察可以罔顧市民嘅性命!為求截車要市民連人帶車咁等架車撞埋嚟,真係有無攪錯.咁樣仲叫咗保障市民嘅安全,老實講真係非常安全!淨係睇架車嘅損毀就知道可以有幾咁危險,莫講話市民架車被撞毀,如果安全性差啲真係唔止受傷咁簡單.捉還捉,唔好令市民嘅性命同財產做擋箭牌.其實係唔係有其他方法去截停架車呢?
Also published on Medium.


text:
(資本論壇:本港未來一年樓,股走勢)足本重溫
主持:李樹明(《資本雜誌》副總編輯)
嘉賓講者:
施永青先生(中原集團創辦人)
黃國英先生(豐盛金融集團資產管理董事)
呂志華先生(確思傳信財經顧問有限公司董事總經理)
主持李樹明: 首先想問施生,我有個朋友最近好好彩,中咗五百萬六合彩,想用嚟投資,咁買股定係買樓好?
施永青:買樓更要考慮經常性收入,唔可以只係計一筆過收入.如果佢根本冇其他經常性收入,佢淨係渣住果五百萬……(主持:閒錢嚟嘅)同埋投資地產呢,你要考慮埋其他資產組合嘛,如果你已經有好多樓,你就買吓其他資產,買吓股票.
但如果你話唔好考慮咁多啦, 我就唔駁故喇.五百萬買樓好定買股好?如果純粹講價值,而家股票應該係抵買過樓,買地產公司嘅股票有discount,即係佢資產值有折扣比你,而回報派息又好過樓,樓得一厘兩厘.緊係唔夠股好,但買股有個最大問題,佢嘅優點都係缺點,話出就出,話入就入,太容易買賣,好容易作錯決定.
主持李樹明:不如我又問黃國英先生,而家買細價股好定係700好?
黃國英: 如果呢兩個揀都仲係買700先嘅,同埋五百萬又唔洗一注訓身,可以打散嚟買.而家700依然係家居必備.(主團:尋日破哂頂喇喎?)冇關係嘅,你唔夠膽講一間升左幾百倍嘅公司唔可以升多十倍.同埋佢牽涉範圍太大,十年前你想像唔到佢一個遊戲一日可以賺過億,呢個想像空間好大,同埋佢執行能力好強.你再諗吓你下一代,當個仔問你果時點解冇買騰訊既?你都唔知點答佢.
而細價股嘅選擇起碼要五,六十億先.開始有好多人睇唔起啲公司做太耐都唔夠市值,入唔到深港通,啲人覺得你商業模式有問題,咁耐都攀升唔到果個檔次,市場唔係太鍾意你.所以你點都掙扎過左五十億先,跟住就開始有機會,今年好明顯一堆咁樣市值嘅公司加入深港通就升左好多吓,所以我覺得香港而家忽然之間變左個五十億俱樂部,過左呢個數就有得玩下.
主持李樹明:呂志華先生,你最近有篇〈百萬窮翁〉引起好大回響,咁我就想問,你講咗個問題出黎之後,能唔能夠令佢地解決問題,成為千萬富翁呢?
呂志華:我想講一講我以前都係做股評人,耐唔耐上傳媒講野,但而家就冇人識我,因為歸隱江湖好多年.呢期最紅當然係黃國英先生.至於點解我停左唔講,因為我發現到,原來投資唔洗每日估升同跌,你估啱咗啲讀者唔會覺得你叻,覺得你好彩啫.你講錯左啲讀者就開心,話呢個係明燈,烏咀明燈.
而我又發現到,投資想成功,你只要睇番過去幾十年果啲成功人士做嘅嘢,你學番佢,咁你就會成功.你會發現到呢啲成功嘅人一定係揸股揸樓,正所謂「揸股揸樓,晚景無憂,拎住現金,遲早揸兜」.你睇番過去果三十年通脹真係好犀利,有一日我經過旺角,你知唔知油條幾錢條?12蚊一條,菠蘿包7蚊個.所以我成日同人講,晌香港,揸波羅包揸蛋撻都唔好揸港紙,揸港紙係輸緊.所以好多年前,一個我好尊敬嘅專欄作家曹仁超先生講過一個故事,某巴士站有十個人等緊巴士,突然間有個招牌跌左落黎,跌傷呢十個人,其中有兩個係白領,其他八個都係百萬富翁.我最近寫,咁橋又有十個人,而家係傷兩個百萬富翁,其他都係千萬富翁.所以香港,買股買樓,係有買貴冇買錯.長線黎講係一定贏現金.
主持李樹明:我想問吓施生,晌三十年前《資本雜誌》創刊時買樓到而家一定唔會輸, 呢三十年黎,樓一定贏硬.不過其間又有好多人輸錢,你點睇?
施永青:全世界樓價,只要地方經濟增長,地價就會跟住升.地價取決於土地上面嘅人嘅生產力,如果經濟好,科技進步,咁人嘅生產力上升,土地價格同樓價一定同步上升.但係樓係有週期,升嘅時候升到你唔信,撻就跌到直哂.而且好多時樓都係做按揭,三成首期,七成按揭.樓價一旦跌超過三成,就變負資產,銀行就會迫倉.當你陷自己於咁嘅境地,就唔係買親實賺.譬如現時,樓價可能偏高,你啱啱買完個市跌,就風險大.當然我唔係話而家你買完就會跌.我係指你要衡量自己嘅持貨能力,首期要預鬆少少.
主持李樹明:我又想問問黃國英先生,十九大之後買咩版塊?
黃國英: 我地睇得個市非常好,大陸有統計,A股開account,只有0.5%買過港股通.呢0.5% 向上升係十分容易嘅.我上去大陸嘅時候,以前啲人覺得香港係龍潭虎穴,外資控制大局,好難賭,但而家恆大,融創,吉利反映香港外資唔識睇中國股票.內地人就覺得平到嘔.我內地識人買十億融創,贏咗六億,晌當地成為咗偶像.佢地覺得香港嘅股票好平,有金執咁.其實成個market都相當ok,但你好明顯見到,國內鍾意同唔鍾意嘅分別,唔鍾意中移動就永遠係咁.
所以我嘅睇法係,騰訊就一定唔減,唔敢減仲一路加.廢事揸得太少,比佢升得太高拋甩左.我自己亦揀左一大堆五至六十億中型股,而係未入港股通嘅.我覺得出年有一段佢地會升得比較多.理論上我地應該出年年頭先買,但舊年經歷到走甩咗隻長飛光纖.我地今年就早啲入,最近就中咗中農包裝,同我地買個位比升左六十幾個percent.而我覺得消費係一個好大嘅潛力,你睇日本二十年嚟第一次一大堆公司瘋狂加價,而中國又有一大堆公司加價,速遞公司,酒公司都加價.你會見到retailer以前個問題係加唔到價,今年中國嘅情況係生產者物價指數轉正,經歷咗六,七年負數轉正,原本啲人好驚原材料升左,但如果零售升唔到,經濟會縮.但今次經濟復蘇唔同,有通脹,對零售股係好.
主持李樹明:我又想請教吓呂志華先生,晌通脹之中,果百萬窮翁可以點樣保住消費能力?
呂志華:頭先兩位專家都講咗,而家買股票係非常之抵,但千其唔好揀中五十隻不能炒的股票.而樓市又買唔買得過?而家呢個位,等入市嘅人都係心口有個勇字.但係長遠嚟睇,樓市每一次跌,有錢嘅人都會肯買,我唔敢講最終能跑贏大市,但起碼能夠與時並進.
主持李樹明:不如我地再討論吓樓市問題,台下好多嘉賓對樓市好緊張,以我所知好多人都揸四五層樓以上.但領導人話樓係用嚟住而唔係用嚟炒,會唔會影響香港樓價呢?
施永青:我相信對大陸樓價影響多啲.香港都仲係有一國兩制嘅.不過香港政府其實都想香港樓係用黎住,唔係用嚟炒.但樓嘅特色係有投資價值,即使買居屋,市好先至搶.而想人買樓而唔考慮投資價值係做不到嘅.所以我認為香港樓價反映嘅唔係用家嘅購買力,而係反映嘅係投資者嘅偏好,即係有錢人想將錢存放晌咩類別嘅資產.到呢一刻香港人對樓嘅偏好仍然係好過股.所以樓晌佢地資產組合入面係佔相對高.如果呢個取態冇變,樓價唔會點跌.而香港銀行嘅錢係好犀利.九七年,銀行有幾多存款?係二萬七千億,而家係十二萬億有突,係九七時四倍幾.但樓價比九七時只升咗60%,如果呢啲錢全部流入地產市場,買哂全香港嘅住宅樓都有餘.所以如果從這個角度睇,樓價反映社會資金狀況,現時樓價遠遠未升完.
主持李樹明:我想問問黃國英先生,現時恆指二萬八千幾,會否上到三萬?
黃國英:三萬太少.現時港股有三十萬億股票,而國內人只佔2-3%,以前國內人當香港係龍潭虎穴,而家覺得香港係金礦.你國內啲錢會繼續落黎,而銀行存款又仲有好多,個大市會繼續上升.好多人幻想跌番26000,然後再上.但你冇一啲好驚嚇嘅事件.舊年脫歐係好重要嘅訓練,訓練到啲人咩都唔驚.你唔好講地緣政治,就算金仔射導彈都唔驚.咁嘅勢好難回.你睇番日本兩個禮拜狂升十幾個percent,其實我地升得好克制.
問答環節
台下嘉賓:近排中環有單大deal,四百幾億賣樓,而上市大股東又減持,我想問問台上專家,我地應該何去何從?
施永青:中環中心係好難有另一個類似大廈比較.成棟式整棟寫字樓,內地好多大戶都想晌香港買,由其係中環,呢啲樓成交價錢會比一層一層多.而家賣左呢棟,如果再有人嚟,仲有咩好介紹呢?.選擇少,先至賣到好價錢.至於大股東有時減持係會減錯,騰訊老闆前一輪先減持,如果你跟住佢減持,就走寶.
黃國英:對佢黎講騰訊個本係零,佢唔沽貨,拎住啲股票係供奉嘅啫.對佢黎講,要改善生活,慢慢搣好正常.你睇Facebook老闆第一次沽貨係30幾蚊,而家係180蚊.所以沽貨同個價係完全無關係.佢第一次有一個巨型收入,忍唔住沽係好正常.至於誠哥沽香港野,佢係好多地方有資產互換.佢覺得香港回報率低,有人出高價,呢度沽完咪再搵個機會.
記錄:秦晞輝


text:
宗教
宗教(粵拼:zung¹ gaau³)係一種人類文化現象,世界上有好多唔同形式嘅宗教,每一個宗教喺佢哋嘅信仰,教義,習俗,禮儀,價值觀,道德觀同社會規範等等,各方面都有唔同嘅要求.由於每一個宗教都對宗教都有唔同定義,而幾乎每一個定義都受到質疑或者反駁,有啲宗教嘅定義甚至會否定其他宗教定義,所以宗教係乜呢個問題,實在無一個一致公認嘅答案.不過喺學術上對宗教定義,基本上都係以普遍性嚟概括,認為宗教係多層次,多方面同多樣性.
宗教詞源[編輯]
中文嘅「宗教」,「宗」即係尊崇,「教」即係解釋點做,而將個「宗」同個「教」呢兩個字合埋一齊變成「宗教」,最早就源自佛教禪宗開始,至於英文嘅religion,原本意思係指人同神之間,有限嘅存在物同無限嘅至上關係.所以原本「宗教」同英文嘅「religion」其實係兩樣嘢.不過後來由於研究呢樣嘢嘅學者喺全世發現越來越多唔同形式嘅宗教,已經唔可以再一概而論咁話乜嘢乜嘢先係宗教或者religion,於是「宗教」同英文嘅「religion」嘅定義就變得越來越廣泛,因為「宗教」同英文嘅「religion」就變成相應詞,而且同步發展,而家中文嘅「宗教」同英文嘅「religion」係一樣解[1][2].
各種宗教定義[編輯]
唔同人對宗教嘅理解,都會因應對宗教嘅認識同本質而有唔同定義,研究宗教嘅人,都會由唔同方向入手,好似文化,歷史,人類學,心理學,社會學等,唔同方向又會對宗教有唔同理解,而多數嚟計,宗教嘅本質都離唔開以下三種:
信仰對象[編輯]
傳統上對宗教嘅理解,都會歸結做對一啲神靈,上帝,神仙作為信仰嘅中心基礎,呢種以神道作為信仰中心,多數涉及祖先或者萬物有靈,不過亦有唔涉及神,例如佛教嘅法,道教嘅道,印度教嘅梵,呢啲叫「終極實在」,都屬於一種信仰對象.而呢個「終極實在」會作為一個崇拜對象,喺每個宗教都有唔同定義,但共通點都係會將呢個崇拜對象神聖化,而呢啲宗教都相信呢個世界之外會有一種神秘力量或者主宰,以追求認識呢種神秘領域為目的,根據佢哋對呢種神秘領域嘅見解,而構成各種生活約束.例如猶太教,基督教咁,佢哋認為人嘅生命,地位,禍福,尊嚴,都係神嘅恩賜,只有神先可以潔淨自己,解救苦難.虔誠嘅信徒會為咗實現宗教理想而不惜一切.
以信仰對象作為理解宗教嘅出發點,多數係宗教人類學同宗教歷史學為主,主要方向係著眼喺宗教起源同歷史.
信仰主體[編輯]
心理學將宗教視為一種精神需要,人除咗要滿足現實生活之外,精神上都需要寄託,尤其是一啲仲未有辦法用科學方法解釋嘅嘢,只有當做一種超驗,以直覺去感受同理解,但呢種體驗又唔可以証明.好多宗教都有呢種特質,就係強調要有信心,根據信仰者自己對宗教嘅理解,以個人主觀經驗同感受確定信仰.好多時大前提都係早已經肯定咗某一種宗教定義,而認為自己宗教或者宗教派系係最完備同聖潔.喺信徒心目中,呢啲個人神秘經驗係無可否認,真實,無得拗.呢種以心理作為基礎嘅信仰,由於係基於頑固意志,信仰對象都係神聖不可侵犯,所以通常會有好強排他性.
信仰社會[編輯]
社會學上認為宗教係一種社會意識,通過一種超越性嘅追求,達到追求某種人生目標,而呢種目標又會變成一種社會制度,例如對聖潔嘅追求,係反映出社會上對罪惡嘅反感,通過宗教而建立社會規範.其中以馬克思主義對宗教同社會之間關嘅論述最有代表性,佢認為宗教係有社會功能,係維持社會功能嘅一種手段.社會學家韋伯(Max Weber)認為西方近代文化同宗教有密切關係.用宗教嘅教法嚟做人類行為準則,好似伊斯蘭教,基督教入面諸多禁忌,喺維持社會秩序上有明顯作用.
宗教文化[編輯]
世界宗教分佈[編輯]
爭議[編輯]
對宗教嘅爭議,主要針對喺亞伯拉罕系嘅宗教,例如基督教,伊斯蘭教,猶太教,好多經典著作例如哲學家羅素(Bertrand Russell)嘅為何我不是基督徒,道金斯嘅上帝大騙局等等,都對宗教有好尖銳嘅批判.香港李天命亦對宗教有過批判,認為創立宗教嘅人要喺自己嘅經典加一句自己個神係最勁根本好容易,批評一啲宗教宣稱嘅絕對價值觀,同埋質疑全能神呢個觀念[3].
19世紀曾經有三個人對宗教批判有過好大影響力,佢哋分別係馬克思,尼采同弗洛伊德,佢哋對宗教嘅批判,影響咗之後嘅人對宗教嘅諗法.
馬克思[編輯]
- 內文: 馬克思評宗教
馬克思認為,宗教係階級壓迫同剝削嘅工具,佢有一句名句:「宗教講嘅苦難既係現實苦難嘅表現,又係對呢種現實苦難嘅抗議.宗教係被壓迫生靈嘅嘆息,係無情世界嘅情感,正好似佢係喺無精神制度之下嘅制度一樣,宗教係人民嘅鴉片.」好多人拎咗最後一句「宗教是人民的鴉片」去代表晒,用鴉片去比喻統治者點樣用宗教去壓迫同剝削.
尼采[編輯]
- 內文: 尼采
尼采認為,任何一個人宣稱自己擁有真理,其實不過係一種「權力意志」,用嚟控制其他人,所以佢認為上帝根本就係由人作出嚟,根本唔存在,因為咁佢宣佈「上帝己死」.
弗洛伊德[編輯]
- 內文: 弗洛伊德
弗洛伊德認為,宗教只係有啲人因為覺得自己罪孽深重,需要自我潔淨而強制上帝祝福嘅一種遊戲.
參考[編輯]
- ↑ 《宗教與文化》同濟大學出版社 ISBN 7-5608-2343-2/G238
- ↑ 《宗教論》馮天策 著 山東人民出版社 ISBN 7-209-03628-8
- ↑ 《哲道行者》 李天命著 明報出版社 ISBN 962-8871-18-8M


text:
男人喺尋找伴侶嘅時候有咩條件?雖然人人要求可能唔同,但大部人都會覺得男人係受下半身支配嘅動物,眼裡面特別鍾意啲身材勁爆嘅女人(如果唔係點會睇咁多AV?).
但原來事實未必係咁!根據美國德州大學嘅心理學研究發現,男性喺尋找穩定伴侶嘅時候,對女性嘅身材反而唔太著重,反而會將焦點放喺外貌上!
呢項研究總共有375個大學生參與.研究人員會畀一啲異性嘅照片測試者,再問佢哋覺得同呢位異性係適合發展短期抑或長期嘅關係.跟住就問測試者如果畀佢揀長期交往嘅對象,佢會選擇先睇異性嘅身材定係外貌,當中75%嘅男性都選擇先睇樣,只有25%表示想先睇身材;相反,假如係揀短期交往對象嘅話,51%測試者都指會先睇身材,先睇樣嘅就只有49%,比數大為降低.
專家經過分析後指,咁嘅結果原來係同進化論有關!因為當發展一段長期而又穩定嘅關係時,男性好自然會關心下一代嘅基因夠唔夠好,所以佢會想揾一個外表出眾啲女人,希望同佢一齊繁衍天生基因良好嘅小朋友.但如果只係短期關係,男人嘅天性就會比較著重下一代嘅數量,所以會揀身材更惹火,感覺更容易受孕嘅女人.
男人揀伴侶睇身材樣貌都唔係一件驚奇事,但原來咁樣揀唔係只係為自己享受,而係為下一代嘅發展大計著想!想講……真係辛苦晒喎!
(圖片來源:the trent,tumblr)


text:
(績Day 30) 2011-03-07
住宿 :荒郊爛屋
行程 :Ollentanbo —> 印加路軌Km94
高度 :海拔3700米
食完豐富既秘魯午餐,就去到中央既一個廣場,會合飯前認識既智利情侶,發現佢地再搵多一啤阿根廷情侶加入呀! 都係唔識講英文… 所以只係得智利男識英文咋!
原來智利男諗到新plan,就係每人先搭$10-Sol既的士,去到一個小村莊,跟住就步行去,佢初步估計步行時間為5小時… 就會到達目的地Aguas Calientes啦~
自己盤算,這個plan比先前既更直接,如步行時間真係為5小時既話,仲會更早到達Tim~
於是大家乘坐一架Van仔,車程大約30min去到一個小村莊,司機稱已無路可行了… 根據司機同村民溝通後得知,如要步行往目的地就必須往山上走!
途經見既,之前都見到好幾次,吊住個人既物體,個頭係一個骷髏頭,唔知乜習俗,好恐怖...
於是一行6人,撥草尋路往山走,其間上山又落山,最後被一條大急流所阻隔⋯ 望見對岸山下有一條觀光列車既路軌,所以務必要過對岸!
智利情侶
望返山下既小鎮
由於我背住一個大背包,一個手拖背囊及相機袋,因此崎嶇既山路極為艱辛,而同行南美人全部只背一個小背包,其中一個阿根廷女仔仲兩手空空tim! 佢地梗係輕鬆啦!如此既山路,計過度過都係捱唔住,我一個人都三大袋行崎嶇既山路,點行呀!
依家返轉頭都仲來得徹,於是我們提出退出放棄… 不過智利男極力挽留,仲幫我攞手拖背囊上山tim…
由於係崎嶇既山路上上落落,最終都係被大急流所阻隔,於是係一個懸崖上休息,遙望對岸路軌,真係望到去唔到,個個都垂頭喪氣…
最後經一個小孩帶我地再上山到上游,真係搵命搏先過到對岸呀!
雖然呢度比較上游,但水流一樣咁來勢兇猛呀! 兩位小朋友好輕盈就過左對岸,之後帶頭行既係高大威猛既阿根廷男,先運送所有既行李過對岸,然後企係激流既中心,見佢雙腳好似打左椿一樣,扶助我們一個個過去,女士們行完就到我,真係好怯…下面就係萬丈深淵,一失足一定一命嗚呼!!! 真係依家諗都心寒呀…
好不用易終於過到對岸,已經1700啦! 就算雙腳濕晒都要盡快著鞋著襪離開,因為急流旁布有好多飢渴既白紋伊蚊呀!
再行多半小時,終於到達路軌,起初不斷嘗試,睇有無其他比路軌好行一點既路,不過都係掘頭路,都係死死氣行返路軌把啦!
沿觀光列車既路軌步行,左面既急流係Urubamba河,右面就依山而建,被群山所包圍! 相信山上就係要比錢先可以行既
印加古道啦~
一落路軌已遇到架觀光列車啦~ 車上有好多乘客同我們揮手,感覺好型呀~
行左無耐先見到路軌旁有個牌寫住Km82,即初步預算既起點! 只要行到km120就到啦! 心目中盤算,係有兩條屯門公路既長度,對於行開山既朋友可能濕濕碎,但我就⋯
其間路經好幾個印加遺址,有個係對岸既遺址仲好大tim~
對岸好大既印加遺址
於是不停行,不停係咁行,行來行去都係km80幾,仲未到9字,應該要行到三更半夜先到目的地呀!
佢地仲有少少嫌棄我地行得慢Tim! 佢地可以講話係無行李咁濟! 緊係行得快啦! 雖然平路,但全是碎石既路軌好難行,超負重既我們要盡量踏上路軌上既木來行走,而可怕既係山窿,怕內裡無足夠既空間閃避經過既火車.
入黑前休息一下,食D麵包填吓肚,穿返件禦寒衣物,我諗反正都嫌我地行得慢,迷提議叫唔使等我地囉,不過佢地都堅持一齊. 自己心裡想,一陣唔會趕上去,自己慢慢行! 休息時見佢地其實有晒準備,背嚢內基本得糧食及外套所以好輕,見阿根廷女知要行山仲扎住晒隻腳tim!!! 我地一人一個淨係個大背嚢都十幾公斤重,都未計其他… 再者無諗住行山,只係著普通波鞋
所以我真係好佩服當時既女朋友…
再次起步行多一陣個天都黑齊啦! 我地諗住自己行,所以慢慢行無趕上前; 當行到伸手不見五指,就要靠電話既閃燈作電筒,此時已看不見前面同行者既燈光Lu! 最驚就係有火車駛近閃避不及,左邊係懸崖急流,怕睇唔到有乜位閃避跌落去,而進入火車既山窿,又怕火車既司機睇唔到我地,而山窿裡閃避既位置又好窄…
見咁危險,諗住睇有無人家可以借宿一宵,不過行咁耐只見到起初時一處有人家咋⋯
再行一陣,見有好多既螢火蟲引路呀! 行到差不多筋疲力盡之際,看見遠處有一戶人家既強勁射燈,不斷向我們照射,以為是拋離左我地既朋友搵到住宿給我們指示; 去到該座建築物既範圍,是依路軌而建,於是推開圍欄進入,有個好大既庭園,係一間三層大宅,盞射燈係頂樓射出,行近只見最底層全是落地大玻璃,屋內有5,6個人以開緊大餐,當看見我們後,有一名類似工人既人上前,我地都未開口問野佢已經叫我地go out啦! 行慢D都唔Like咁,不停講Out… 雖然不憤,但鬼叫擅闖民居咩⋯
真係好想搵到地方落腳,但行咁耐只見到呢處有人家,都無辦法! 唯有繼續行,再起步又見迎面有火車來,由於真係伸手不見五指,未能確認左手面既懸崖急流有無位作閃避,於是立即向右面盡量貼實山邊,不過真係太少位躲避喇,火車車卡不停括到背包,真係好危險!
無耐搵到處空地休息一下,十分疲倦及沮喪… 休息其間見後面有一點燈光,似有人行緊過黎,等左一陣燈光越來越近,原來是一位大叔帶住一隻狗,當然機不可失將其截停詢問啦! 雞同鴨講下只叫我們跟隨,心諗唔通帶我地去佢屋企住???
行多約十分鐘,見有一排平房沿路軌而建,佢帶我地到其中一間推門而入,電筒一照下原來係荒廢左既荒屋,亦有前人露宿過既痕跡,佢就示意我們係呢間荒屋休息後就離去.
當時既女友毫不猶疑就放下行李,真佩服佢熬得苦既性格!
安頓好就拎D麵包食作晚餐,正想搵掛係背囊隻錶睇吓幾點時,發現唔見左喎! 呢隻錶係為左今個行程特登買架! 有溫度高度等功能,成幾千蚊好貴架!!! 於是平心靜氣諗左一陣,我隻錶就穿過背囊D扣度,肯定係剛才遇到大叔既空地,除開個扣飲水時跌左啦! 見個天都咁黑,隻錶應該唔會比人發現既,而且太黑都怕搵唔到,所以決定聽朝瞓醒先返轉頭搵!
於是發現屋內有一張窄窄既地毯,毯住地下作打地舖瞓覺之用,再手機既電筒功能四圍照下,看屋內有否異樣,只見四面牆壁,空空如也,後門可通往D草好似人咁高既庭園,當然搵個背囊頂住先啦! 有人入黎都知嘛! 再一照看有否蛇蟲鼠蟻,我最怕架!!! 果然屋內有好多蜘蛛網,並係牆角發現一隻有毛既蜈蚣! 嘩! 唔整死佢成晚都唔使瞓呀! 於是搵長支鐵係咁打,真係毛管都凍埋,由於鐵枝太長太重又唔就手,所以打極都打唔中… 最後趕左去門口就算Lu,終於可以安心瞓啦~
瞓著無耐,發覺有人想推門,緊係第一時間頂住啦! 門外既人走左之後,即時用之前趕走蜈蚣既長鐵枝頂住對門啦! 無耐又有人係漆黑下用電筒,係出面周圍照,看見一個人影係窗戶經過,好驚係賊人呀!!!
成晚就久唔久有人行過同推門,就係咁,我地就係荒屋裡,好驚同極度警戒下,瞓吓醒吓咁露宿一宵啦!
依家諗返,如果再揀既話,都係乖乖地坐反觀光列車吧!


text:
達拉斯 必去景點及雷納附近酒店推介
雷納附近酒店預訂
累積 10 晚,送 1 晚
仲可享精選酒店神秘優惠價
達拉斯必去推介 - 雷納
想去 達拉斯 自由行?等 Hotels.com 帶你玩盡 達拉斯雷納 啦!留意我地文章,話你知去達拉斯 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋達拉斯雷納 附近有咩酒店,等你更加容易計劃行程,慳返酒店來回景點嘅時間.
達拉斯雷納 自由行
去得達拉斯雷納 自由行最緊要一定係揀啱日子去.一啲熱門景點例如,達拉斯 嘅 雷納,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
達拉斯雷納 交通
想去雷納 暢順無阻濟,最好就係出發前,睇清楚達拉斯雷納 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
達拉斯雷納 必食必買攻略
達拉斯雷納一直都係旅遊熱門地點,去到達拉斯雷納,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
(潘家榮)暫不會因大市而無故沽貨
簡讀:
– 如果期指突破31475就正
– 未突破之前,買返啲逆向ETF做保險先
– 個股仲係靚,繼續坐
詳細市評:
今朝五月大單邊行左Step 3,所以系統上出現左一個睇淡既訊號,不過要留意返,五月大單邊係一把兩面刃,佢既優點係可以用一個好近止蝕位既方法,去搏一個中線幾千點既大浪,上年就成功用三百點搏左八千點返黎,但係佢第一邊就即刻睇中既成功率唔係好高,只係六成幾,好多時都要靠第一邊止蝕果時再反手,捕捉返另一個方向既單邊大浪,所以呢個方法最起碼預定兩注,唔好第一個方向就瞓身.
先前講過,呢排啲股升得咁好,我自己有Bias偏向睇上多啲,所以我寧願第一個方向需要止蝕,即係期指企穩返31475之上(唔係exactly就咁升穿,到時先再講),反手果吓就可以無顧慮咁去睇上,但係市場唔輪到我地話事,如果出現左訊號,啱聽就跟,唔啱聽就唔跟,咁樣即係跟feel炒,好容易出事,萬一真係跌左落去,而我又完全唔理咁又點算?所以我都要有兩手準備.
而家揸住七成貨,而且啲股又升得好地地,暫時就唔會因為個市而無啦啦走去沽貨,萬一個市升上去既時候,呢啲股好容易買唔返,最多定個極近既止賺位.然而,我用淨低果兩三成錢,買左啲逆向ETF頂一頂,要留意咁樣唔係對沖,喺課堂上教過,咁樣做係對沖唔到,我純粹借用汰弱留強既概念,睇吓邊樣野被市場淘汰,如果個市跌,啲股跌穿位就減,自然個倉只係淨返逆向ETF,純粹睇淡.但係調返轉,如果個市係升,逆向ETF止蝕,大約輸2%,而兩三成貨既2%,其實佔成個倉既表現只係好少,算叫做幫補吓,同埋當如果真係落去既時候,唔會進退失據.做策略既時候,呢啲數要識計,唔係就咁賭升定賭跌.


text:
拉戈阿 必去景點及奥班德拉海灘附近酒店推介
奥班德拉海灘附近酒店預訂
累積 10 晚,送 1 晚
仲可享精選酒店神秘優惠價
拉戈阿必去推介 - 奥班德拉海灘
想去 拉戈阿 自由行?等 Hotels.com 帶你玩盡 拉戈阿奥班德拉海灘 啦!留意我地文章,話你知去拉戈阿 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋拉戈阿奥班德拉海灘 附近有咩酒店,等你更加容易計劃行程,慳返酒店來回景點嘅時間.
拉戈阿奥班德拉海灘 自由行
去得拉戈阿奥班德拉海灘 自由行最緊要一定係揀啱日子去.一啲熱門景點例如,拉戈阿 嘅 奥班德拉海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
拉戈阿奥班德拉海灘 交通
想去奥班德拉海灘 暢順無阻濟,最好就係出發前,睇清楚拉戈阿奥班德拉海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
拉戈阿奥班德拉海灘 必食必買攻略
拉戈阿奥班德拉海灘一直都係旅遊熱門地點,去到拉戈阿奥班德拉海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
呢個世界上總會有啲其煩無比,但你同佢又唔係熟到值得俾佢煩嘅人.
仲記得幾年前喺MSN遇過呢類人,話說當時我開咗MSN之後行開咗,呢個人咁啱走嚟hi我,佢見我冇答,之後連續send咗五,六個(唔記得exactly幾多個,總之有多冇少)message俾我,內容包括「hi」(again),「here?」,「busy?」同埋來電震動等等.重點係我只不過係離開咗三分鐘,去咗個洗手間.冇應就梗係行開咗或者busy緊架啦,同埋我只不過係行開咗三分鐘,你話我三個鐘都係online mode但又唔應你就話啫,更何況人哋要唔應你的話,你send一百個嘅下場都係一樣架啦.
WhatsApp嘅情況仲堪虞,無限上網嘅普及令到某啲人覺得你廿四小時都應該作好覆message嘅準備.情況同MSN大同小異,叫完你見你唔覆又會繼續send嘢過嚟,如果見到你「last seen」個時間update咗就仲大鑊,會怪你做乜睇咗唔覆,講到你好似千古罪人,非接受死刑不可咁.
明明只係撩水吹,咩事搞到仲urgent過死人冚樓咁?其實我當時可唔可以係同朋友食緊飯,趕緊出門口,返緊工,或者係瞓緊覺,所以先至冇作出即時回應?
呢類人之所以chur得咁交關,全賴一班無時無刻,唔理場合都拎住部電話撳撳撳嘅人將佢哋縱壞晒.
其實我真係唔明白,好地地約出嚟食餐飯,點解要拎住部電話不停撳?老實講,如果話有其他約會要處理,行開講個電話,或間中覆一,兩個message,我絕對理解,但成餐飯都開住個WhatsApp,甚至開埋Facebook睇updates兼留言,其實有冇考慮到其他朋友嘅感受?成餐飯要其他人望住你撳電話,會唔會有啲唔尊重?定係expect成檯人都係拎住部電話Facebook送飯?咁唔駛出嚟啦,各自各買外賣返屋企,開住個電視望住部電話咪得囉,駛鬼特登搵個好地方坐好啲,食好啲咩!
人類之間嘅感情靠溝通維繫,最切實嘅溝通方法莫過於面對面嘅交流,如果有呢個機會都唔把握,反而停留喺虛擬世界入面,我敢講發達嘅科技會將人類嘅關係拉到最疏離.定還是你只係在乎Facebook上面有幾多個「like」?
適當嘅時候放低電話,會發現呢個世界有更多比WhatsApp吹水同Facebook開心share更有意義嘅人同事等住你去欣賞,等緊你去做.


text:
本文解釋咗“點樣睇生物分類框”.如果你想要創建或編輯生物分類框,請參考Wikipedia:專題/生物及en:Wikipedia:WikiProject Tree of Life/taxobox usage.討論參見Wikipedia talk:專題/生物.
生物分類框係一個表格,用嚟顯示一種生物或生物分類單元喺目前通常被接受嘅科學分類中嘅地位.
右圖係文章小熊貓中使用嘅分類框.
- 標題用嗰種生物嘅中文常用名,唔用英文名或拉丁名,如果有俗名可以喺正文列出,亦可以喺呢度用括號列出其中一個.
- 好多物種有咁樣嘅一行字,標明保護現狀,即表明呢種生物繼續生存落去嘅可能性.小熊貓嘅現狀係紫紅字嘅「瀕危」,說明佢嘅野生種群喺不久嘅將來面臨絕滅嘅機會好高.對於受到威脅嘅物種,維基百科採用IUCN紅色名錄嘅受威脅物種一覽.
- 嗰種物種嘅典型圖像.
- 生物分類框嘅中間部分詳細列出目前被通常接受嘅嗰種生物或分類單元嘅科學分類,由一系列按等級由大至細排列嘅分類單元組成.當呢個分類單元唔清楚,或者重爭論緊,喺維基百科中,其中嘅分類應該係目前仍然被廣泛接受嘅說法,唔使完全遵循最新嘅研究結果.(中文資料中有啲分類過時,都應該參照其他文字進行改動.)
- 分類單元框嘅左邊列出分類單元嘅等級,右邊係名.按照動植物嘅分類,一個種係一群相關生物嘅集合,佢哋同其他嘅種有多少分別,而且能夠互相交配產生正常後代.相互緊密相關嘅種組成屬,屬之上為科,科之上為目……等等.通常列出域,界,門,綱,目,科,屬,種八個級別,但係為咗更精細嘅分類,次級分類,好似亞門,總目等都可以列出.維基嘅分類包含中文名以及用括號括起嘅拉丁文名.喺屬名已詳細列出嘅情況下,後面嘅種名中嘅屬名可以採用首字母縮寫再加上種加詞嘅全名.詳見生物分類法.
- 「學名」或雙名法係目前被接受嘅物種嘅科學名稱,用拉丁文,或者其他文字按照拉丁文習慣嘅改寫嚟表示,佢包含咗屬名同埋種加詞.學名應保證任何兩種生物擁有唔同嘅名,即係話Ailurus fulgens用嚟表示小熊貓呢個物種而唔會有歧義.有國際植物命名法規,國際動物命名法規同埋國際細菌命名法規嚟保證名稱嘅唯一同埋冇歧義.
- 學名之下嘅名係嗰個名嘅命名人(亦即係首次喺學術期刊中發表帶有生物描述(或佢引用)嘅學名嘅人)嘅姓氏,後面嘅數字係發表嘅年份.若果命名人同年份冇用括號括住,說明嗰個名係由命名人喺發表時採用嘅名.若果有括號,即係話個名曾經改過,好似被分入另一個屬.
各種生物嘅科學分類都係一種科學假說,可以畀新嘅證據確認或反駁.分類學家可以喺詳細研究之後改變現有嘅分類.


text:
三亞 必去景點及三亞市區附近酒店推介
三亞市區附近酒店預訂
累積 10 晚,送 1 晚
仲可享精選酒店神秘優惠價
三亞必去推介 - 三亞市區
想去 三亞 自由行?等 Hotels.com 帶你玩盡 三亞三亞市區 啦!留意我地文章,話你知去三亞 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋三亞三亞市區 附近有咩酒店,等你更加容易計劃行程,慳返酒店來回景點嘅時間.
三亞三亞市區 自由行
去得三亞三亞市區 自由行最緊要一定係揀啱日子去.一啲熱門景點例如,三亞 嘅 三亞市區,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
三亞三亞市區 交通
想去三亞市區 暢順無阻濟,最好就係出發前,睇清楚三亞三亞市區 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
三亞三亞市區 必食必買攻略
三亞三亞市區一直都係旅遊熱門地點,去到三亞三亞市區,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
亞伯丁 必去景點及亞伯丁機場 (ABZ)附近酒店推介
亞伯丁機場 (ABZ)附近酒店預訂
累積 10 晚,送 1 晚
仲可享精選酒店神秘優惠價
亞伯丁必去推介 - 亞伯丁機場 (ABZ)
想去 亞伯丁 自由行?等 Hotels.com 帶你玩盡 亞伯丁亞伯丁機場 (ABZ) 啦!留意我地文章,話你知去亞伯丁 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋亞伯丁亞伯丁機場 (ABZ) 附近有咩酒店,等你更加容易計劃行程,慳返酒店來回景點嘅時間.
亞伯丁亞伯丁機場 (ABZ) 自由行
去得亞伯丁亞伯丁機場 (ABZ) 自由行最緊要一定係揀啱日子去.一啲熱門景點例如,亞伯丁 嘅 亞伯丁機場 (ABZ),喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
亞伯丁亞伯丁機場 (ABZ) 交通
想去亞伯丁機場 (ABZ) 暢順無阻濟,最好就係出發前,睇清楚亞伯丁亞伯丁機場 (ABZ) 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
亞伯丁亞伯丁機場 (ABZ) 必食必買攻略
亞伯丁亞伯丁機場 (ABZ)一直都係旅遊熱門地點,去到亞伯丁亞伯丁機場 (ABZ),除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
2014.01.31 甲午年正月初一
祝 各位
身體健康 心想事成 事事如意 笑口常開
今年喺農曆新年前一個禮拜同男友行過花墟,循過一轉,決定咗今年個主題係「木」.
所謂木係指花柄係木,較硬身嗰啲,目標係桃の花-桃花.
話就話桃花,其實係桃花枝.
實在無地方同時間去打理一盆桃花,而且桃花枝啱我哋屋企擺啲.
另外襯花都係木系,不過唔知呢種花叫咩名,見佢係粉色又帶啲綠色,於是就揀咗呢個做襯花.
年廿六時買咗7斤蘿蔔,整咗4底蘿蔔糕.
今年比較隨意,因為整嚟全部都係我自己食嘅.
無晒蝦米就唔落蝦米,料只係得潤腸同乾瑤柱.
自從自己整過蘿蔔糕之後,我要食自己整嘅.
因為我試過食完街嗰啲落蘿蔔糕咳,因為太寒涼.
自己整我會加薑落去,咁就唔洗怕食到咳.
仲可以飛起我唔食嘅臘腸,落我至愛嘅潤腸.
不過今年落薑同胡椒粉都重手咗,個糕有啲辣.
但唔緊要,佢依然係我至愛,亦係唯一俾我仲感受到新年氣氛嘅賀年食品.
2013.10.13 アジサイ
屋企好耐無出現過花.
好耐無出旺角,無行花墟.
平時街市見到嘅花唔靚又唔特別,寧願唔買.
從來都唔覺得藍色係靚.
但對於好似blue star,リンドウ呢啲天然藍色嘅花我係情有獨鍾.
當中最愛係繡球花.
雖然鍾意,不過一直都無買過返屋企.
次次見親唔係貴得嚇人就係啲色唔得我歡心,所以一直都係無緣.
男友見我好耐無買過花返屋企,星期日去買咗2個繡球花返嚟俾我.
意外男友由街頭到街尾去搵花買俾我;
意外藍色嘅花擺喺屋企視覺上係咁襯;
意外繡球花插喺一個矮嘅花樽係咁靚.
2013.02.16 年初七 人日
同2個大學同學喺旺角飲完個中式下午茶之後,3位女子一齊去咗遊花……墟.
經過新年擺咗幾日年花之後,發覺hime其實都唔會太理啲花.
加上擺嘅位置佢暫時都唔夠膽走去搞,所以心郁郁又想買啲花返屋企擺.
細個好鍾意鬱金香,上年農曆年時都有買鬱金香做年花.
買完年花再次遊花墟時,諗住買嘅アネモネ(anemone)已經搵唔到.
最經濟嘅ガーベラ (Gerbera)啲顏色又唔太吸引我.
係最後尾見到呢隻鬱金香粉紅色唔錯,於是決定買佢返屋企.
3位女子暫定6-8個禮拜後又再遊花墟,到底會唔會成行呢?
係一個謎.


text:
大巴塞爾老城 必去景點及藍白建築附近酒店推介
藍白建築附近酒店預訂
累積 10 晚,送 1 晚
仲可享精選酒店神秘優惠價
大巴塞爾老城必去推介 - 藍白建築
想去 大巴塞爾老城 自由行?等 Hotels.com 帶你玩盡 大巴塞爾老城藍白建築 啦!留意我地文章,話你知去大巴塞爾老城 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋大巴塞爾老城藍白建築 附近有咩酒店,等你更加容易計劃行程,慳返酒店來回景點嘅時間.
大巴塞爾老城藍白建築 自由行
去得大巴塞爾老城藍白建築 自由行最緊要一定係揀啱日子去.一啲熱門景點例如,大巴塞爾老城 嘅 藍白建築,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
大巴塞爾老城藍白建築 交通
想去藍白建築 暢順無阻濟,最好就係出發前,睇清楚大巴塞爾老城藍白建築 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
大巴塞爾老城藍白建築 必食必買攻略
大巴塞爾老城藍白建築一直都係旅遊熱門地點,去到大巴塞爾老城藍白建築,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
熱門文章
-
唔知係我生得咁健壯定點,居然兩次開刀剝智慧齒都係剝完好似冇剝過,朝早剝完夜晚已經同平常一樣暴飲暴食完全唔使就住,血流半日就停晒止痛藥一粒都未食過,二千五蚊全包一隻又咁好手勢抵到爛啦.點知原來最辛苦嗰嘢係拆線. 之前剝右邊,生得淺,所以四個字搞掂話咁快仲冇手尾.左邊隻生得深好近...
-
年初四晚八三三上 漢 屋企打邊爐 ,臨收檔提過下今個星期五晚一齊去睇《錦衣衛》,點知在場各位得我一個認真,另外兩個完全冇左件事無聲無息放飛機,結果今晚返到屋企又要自己搞掂. 前晚俾麥記所謂「買一送一」昆過一次 ,唔甘心再俾佢呃,今晚決定自己整.點知仲衰. 通常自己屋企整野食,...
-
從來唔明點解電話殼可以賣到咁鬼貴,其實見換咗Nexus 5想試試用皮套,但平極都要六七十,見Yahoo有人放膠套包埋保護貼同郵費先$28,自然是窮撚首選啦琴日過完數今日已經收到.成世仔第一次自己貼保護貼,貼到成劈嘢噉邊位起晒泡中間又有幾粒捽唔走,同個膠套一樣頂住先啦真係去到一日望...
2014年10月23日 星期四
每週一相片大行動 2014 Week 43:Space Invaders@涉谷
訂閱: 張貼留言 (Atom)


text:
最近開始可以擺落口既都話比我仔食 又比細粒既水果我仔玩 e.g車厘子/細堤子 明知阿b咩都擺落口 真係危險 佢經常抱住我仔睇電視/禁電話 一個唔留神分分鐘擺落口都唔知 少少危機意識都冇 比全家話過依然係咁 仲要好開心咁話我仔伸手攞再擺入口
最近我阿b可以挨住坐 開始試糊仔 有話比99知 想佢唔好覺得我唔比阿b食其他野 但都係死性不改 日講夜講
湯渣多魚骨 叫我地飲湯小心 但轉頭話比入面既薯仔阿b食(即刻洗餐具) 總之可以擺落口既都唔執輸
比過一次菜芯阿仔食 差唔多每晚都食有莖既菜 又得寸進尺想比其他野食
我買左個細煲打算開始煲粥仔 佢又話我買得細 一路煲 又一路話我地唔聽佢講 係都要買個咁細既(佢明明第1次講 但又拎左黎煲緊) 好感激佢幫手煲粥 但令我好反感 因為好明顯佢心急 佢覺得我唔煲比個仔食 講足幾個月 日日都講 成日話唔怕唔怕 咩都食得 唉
今日短短半個鐘內講左3次食野 c6食緊既奇異果同檸檬茶佢都話要比 就算唔係講食 少少衛生常識都冇 而且佢經常拎用過既紙巾黎抹我仔 抹手抹汗既都試過 我仔有濕疹皮膚已經唔好 仲要咁唔衛生 幾次我都係後知後覺 如果見到 當時梗係即時會阻止
真係真心覺得煩 講講下游水都可以無啦啦講食粥 真係服左佢 其實我好明白佢想bb食多d 多d營養 但佢咁既心態真係嚇怕左我
完全唔放心比佢湊
好想捍衛個仔 保護佢 但又冇膽出聲 好失敗
好彩c6係同一陣線 幫手出聲
或者係我過份緊張啦 純呻 唔岩聽唔好插


text:
粗口,我相信憤怒果陣無乜人唔講,以往喺地鐵爆吓粗最多罰吓款,差佬集體爆粗到依家都未有過紀律行動.但以前曾經有港大穆巴拉克(埃及前總統)之稱嘅 錢大康 ,竟然仆街到停果位喺語文中心爆粗學生嘅學籍. 錢大康 你條仆冚家鏟,你無撚嘢嘛,你以為自己做撚咗浸大穆巴拉克.
錢大康 根本係賣完屎忽再擺官威
錢大康 呢條友用嚟自澳門嘅教棍嚟形容佢都唔撚唔過份,請問香港邊個成年人唔撚講粗口,果啲冚家鏟藍屍都唔好話你傾生意唔撚講粗口,講粗口對大部分成年人,只係值書面警告,就大學而言,得一種中國學生成撚日做嘅犯規行為係一定要休學甚至踢出校,果樣嘢叫抄襲,抄襲係學術界死罪.你依 錢大康 只係表現官威好撚大,佢賣自己個屎忽賣得好撚爽.
雖然呢篇係粗口文章,但 錢大康 條冚家鏟唔撚記得咗香港浸會大學唔撚係佢嘅私人產業,呢間係一間收政府公帑嘅大學, 錢大康 以言入罪嘅行為,隨時係違反《香港人權法案條例》,法院可以宣布 錢大康 嘅休學令無效,屆時 錢大康 真係柒出國際.如果果兩位當事人將 錢大康 嘅決定攞去司法覆核,我相信好撚多人香港人會支持佢地去打官司.
講到尾, 錢大康 呢啲撚樣係學術上好難成為高手,就走去擦中共鞋謀得一官半職返嚟,以便日後搵食,所以大學管理層係特別仆街嘅一群,加上香港好撚多人正一儒教仆街,講粗口大罪過僭建同詐騙,大學生講粗口受罰都讚好嘅,好,搵人去各大ibank trading floor錄音,我想知唔講粗口做喺trading floor 生存.
最後我要將LMF本來鬧記者嘅歌《冚家拎》呢幾句攞出嚟,大家最好去浸大校長官邸同校長辦公室聽到佢識聽為止.我睇 錢大康 係唔係做撚咗浸大皇帝,夠薑停撚晒所有學生啲學籍.最好日日屌佢老母屌到佢街都唔撚出為止,呢啲契弟正一屎忽鬼嚟.
喂喂喂你話你係邊個邊個 我唔撚識噃
係 我係覺得你好乸型 不過係無賓周果隻乸型
我唔理你話你有幾能矜貴 係邊度出嚟 又有幾撚巴撚閉
我淨係睇你做得啲乜嘢出嚟俾我睇
屌那星,我好少成文篇都係粗口,只不過,對住 錢大康 呢啲撚樣,只不過係啱啱好.


text:
香港真係一個好奇怪嘅地方,日日都有離奇言論,今日就有個「作家」,表示義大利人點會有英文名.
義大利人教宗有法文名,德文名 etc etc
第一個反應,200幾個教宗係義大利人,全部都有英文名wor,例如而家個教宗方濟各,係阿根廷人,但都係義大利裔,用義大利文叫佢係 Francesco,但你地會叫佢meh,Francis,未英文咯,或者方濟各咯,咁鬼佬點解要有唐文名先咁.
再上一個真義大利人教宗,若望保祿一世,你幾時會叫 Papa Giovanni Paolo I(義),頂多未 John Paul I(英),再講多啲去到其他國家文字都唔一樣樣,法文會叫 Jean-Paul,德文會叫 Johannes Paul .
呢個例子隨手歐洲一地都係,因為歐洲好多名,本來就係互通,唔少更有基督教背景,因此同一個名可能源自希臘或者古代希伯萊文,去到唔同地方會適應.所以係時候講另一個Francis,奧匈帝國19世紀在位最長嘅 Franz Joseph I.由於佢領地眾多,名都90幾個:我地就先用左德文串法;英文可以串做 Francis Joseph I;呢篇文標題圖片係匈牙利文I. Ferenc József;捷克文就變咗 František Josef I;仲可以有羅馬尼亞文Francisc Iosif;斯諾文尼亞文 Franc Jožef I;義大利文;Francesco Giuseppe;克羅地亞文 Franjo Josip I,真係某人邏輯,點解佢唔用奧地利文?:0)
當然你可以同我講,呢啲都係貴族噠噠噠,平民唔係咁,一個最簡單例子,去linkedin search下,Giuseppe 同 Joseph.大把義大利人擔心英國人發唔到音,標註自己做Joseph,或者叫「起個英文名」.
愛契丹啊,講返契丹嘢好啦,講外邊嘢真係隨時俾我地抽秤你,仲要好講唔講義大利,分分鐘威尼斯文都唔同樣.
PS:最後講多則笑話,現任英國外相 Boris Johnson,名係露西亞名,姓係英國姓,但佢父系祖先係突厥人,咁啲痴線國族主義者生身,係唔係要人改返突厥姓突厥名啊.


text:
站立式嘅晚餐自己都係第一次試
仲要係體驗分子料理嘅餐廳
的確加深咗值得去試嘅理由
呢間餐廳只係得一個Menu
分三個時段,
主打平民分子料理
六道菜嘅Menu 只係要$230
呢個價錢出去食餐飯都唔只,
更何況係分子料理
飲品就要另外加錢叫
舖頭位於銅鑼灣,店舖面積不大
只可以容納10-12位食客
店舖屬於開放式廚房,食客可以睇住廚師煮嘅每一個步驟
好似橙色呢個哈密瓜晶球
你會睇住佢有沒有由哈密瓜汁演變成晶球嘅過程
第二道菜就係食用膠雲吞配日式高湯,
不過個人就覺得冇乜特別
呢一個味道就係西班牙番茄凍湯
味道都幾相似不過食嘅時候就要小心凍親
呢個係其中一個幾鍾意嘅菜式
煙熏慢煮三文魚
聞嘅時候有燒木嘅味道
食落去嘅口感非常嫰滑
三文魚嘅熟透程度剛剛好
保留到三文魚嘅原汁原味
玻璃樽入邊仲有新鮮嘅香草配襯出味道
食完咁多道菜,都有種未飽嘅感覺
唔使驚因為最後一道菜先最飽肚
就係煲仔神戶牛柳西班牙飯
第一次是西班牙飯有少少飯焦嘅感覺
廚師將蒜蓉味道打成泡沫
等大家可以隨意加入煲仔飯當中
個人覺得加左泡沫嘅飯比較幼滑同味道較濃
食落有另一種感覺
Three dice kitchen
禮頓道136號希雲閣地下


text:
瓦列霍 必去景點及六旗探索王國遊樂園附近酒店推介
六旗探索王國遊樂園附近酒店預訂
累積 10 晚,送 1 晚
仲可享精選酒店神秘優惠價
瓦列霍必去推介 - 六旗探索王國遊樂園
想去 瓦列霍 自由行?等 Hotels.com 帶你玩盡 瓦列霍六旗探索王國遊樂園 啦!留意我地文章,話你知去瓦列霍 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋瓦列霍六旗探索王國遊樂園 附近有咩酒店,等你更加容易計劃行程,慳返酒店來回景點嘅時間.
瓦列霍六旗探索王國遊樂園 自由行
去得瓦列霍六旗探索王國遊樂園 自由行最緊要一定係揀啱日子去.一啲熱門景點例如,瓦列霍 嘅 六旗探索王國遊樂園,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
瓦列霍六旗探索王國遊樂園 交通
想去六旗探索王國遊樂園 暢順無阻濟,最好就係出發前,睇清楚瓦列霍六旗探索王國遊樂園 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
瓦列霍六旗探索王國遊樂園 必食必買攻略
瓦列霍六旗探索王國遊樂園一直都係旅遊熱門地點,去到瓦列霍六旗探索王國遊樂園,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
教育局叫學校兩堂唔教書要學生睇李飛直播,學校「自願」參與.咁咩學校會「自願」參加?就係教育局旗下啲官中,剩番嘅就係啲俾面嘅津中.
各大傳媒都想搵出究竟係邊50間中學做啲咁擦鞋嘅嘢,官校冇得走雞,所以冇播或者冇足本直播嘅都會回覆記者,例如no.1女官中庇理羅士女子中學就講明唔播;皇仁就話冇播李飛,只係播其他部分.肯定有跟機播李飛嘅有荃灣官中,上水官中,元朗官中,天水圍官中.
至於津校,除咗今期最出位嘅獅子會中學,完全冇人敢認參加咗.咁偉大光明正確嘅事,點解有膽做冇膽認?
講番呢間獅子會中學,係葵涌中游學校.全香港啲有份嘅津校都唔敢覆記者,係得佢地咁高姿態衝出嚟認.今次佢地個校長好勇,唔只認要學生睇直播,仲要高調咁不停接受採訪.話呢個係「專業決定」,叫大家唔好政治標籤佢學校.
校長一面話呢個係專業決定,但就叫晒啲記者去影佢啲學生睇直播.大佬呀,你咁樣招呼記者嚟影,會影響學生「學習」㗎.你話係專業決定,你又搵記嚟影響學生,邊度專業呀?
好喇,你叫記者嚟影,咁記者咪會影到學生瞓覺囉,平時冇記者在場,你地啲老師可以捉個學生出去省,但有記者喺度你就唔做得咁,於是就影到大量響應林鄭建議「瞇埋眼」嘅學生.啲學生瞓覺相全港家長都睇到,呢間獅子會今次真係捉蟲.
影直播捉蟲仲未夠,你叫記者影學生睇直播仲唔夠,仲要好似開記招咁安排你挑選嘅學生講埋啲樣板讚美說話,俾《文匯報》大版咁報導.得罪講句,你搞到間學校形象仲左過啲左校,而家小六家長揀緊中學,你咁樣搞到間學校核突晒,啲中上游成績嘅學生家長怕咗你,收生跌band嘅話,我真係恭喜你呀.
咁核突嘅嘢,已經冇津校敢認參加,你獅子會中學又唔係啲唔憂冇人報嘅名校,仲要衝出嚟搞咁大壇嘢變身另類名校嚇走家長.如果咁唔叫捉蟲,唔知叫咩好了.
林勉一
2017.11.17
原文連結


text:
之前睇中醫,話最好十一點前瞓,基本上係無可能,可以十二點前瞓已經好好,可惜唔知點解最近呢兩晚都失眠,平時我好少會咁樣,碌嚟碌去都瞓唔著真係好慘.其實近呢幾個月都晚晚發好多夢,搞到瞓極都好攰,有人話多夢係因為瞓覺前玩手機,又有人話係因為枕頭唔啱,最多人話係精神緊張,咁我唯有今晚瞓覺前試下睇書同拉根放鬆下睇下會唔會好啲.
講開發夢,我成日都會夢見自己甩晒啲牙,一係就畀人望住我去廁所,跌落深淵(會有一下離心嚇到醒咗),食自助餐(次次都係夾勁多嘢食但未食就醒咗),被人/怪獸追殺等等,都唔係啲咩好夢,我上網查過,話係因為壓力大,但我又唔係好覺平時有啲咩事係好大壓力,可能係潛意識影響.
有人話放隻公仔喺床頭,你瞓著咗嘅時候佢就會守護你,趕走啲夢魔,所以我床頭都有隻粉屁桃,但當然係無用啦哈哈.有時又會發啲好唔開心嘅夢,例如係已故嘅親人,醒咗會發現眼角仲濕濕哋.有次發夢比人追殺,嚇到醒咗,但好快瞓返於是又入返同一個夢,之後又突然醒咗,我死都撐大對眼唔瞓住,因為唔想再入返個夢度.
「呢個情境我發夢夢過㗎!點解會咁嘅?」男友Mike突然驚訝地說.
「咁搞笑?不過其實我都試過咁樣,好神奇,究竟呢個係預知夢定叫夢境成真?」我說.
「我都唔知,其實原本我已經唔記得咗個夢,但係而家呢個畫面又令我諗返起.」Mike說.
「即係你命中註定要同我周圍食好西㗎喇哈哈!」我說.
好奇一問,其實大家又發過啲咩夢?
Photo: Medical Daily


text:
夏天來一杯冰凍甜品,真係可以滿足一下味覺外,又可以超級消暑.既然有個新玩具,當然唔好浪費佢其中一個整雪葩功能,所以就買左小小豬最愛嘅兩種水果,來一個士多啤梨藍莓雪葩啦~
2017年8月20日星期日
(自家消暑甜品)士多啤梨藍莓雪葩
20 AUGUST 2017(SUN)
夏天來一杯冰凍甜品,真係可以滿足一下味覺外,又可以超級消暑.既然有個新玩具,當然唔好浪費佢其中一個整雪葩功能,所以就買左小小豬最愛嘅兩種水果,來一個士多啤梨藍莓雪葩啦~
其實之前我都有整個雪葩俾小小豬食,始終自家制嘅唔會加無任何添加劑,而且入口仲係啖啖真100%純水果,咁就可以食得安心又放心.不過之前用開嘅手動攪拌器壞左,用攪拌機嘅方法又好似有點麻煩,所以之後都冇再整.依家有新玩具咁方便,就當然要整多啲俾小小豬同自己食啦!
其實兩者份量都係好隨意,鐘意邊種生果就加多啲就得啦~
將士多啤梨嘅葉同椗切去,然係切開一半~
藍莓洗乾淨~
然後將所有生果放入冰格雪過夜(如果急食的話,最少雪起碼五小時)~
準備整雪葩前就先將生果由冰格取出,解凍五分鐘先~
然後將生果粒粒可以放入已換上粉紅色雪葩磨頭~
之後就可以壓成雪葩啦~
話咁快就有得食,小小豬話雪葩即係健康雪糕,所以就要用雪糕筒食先最好~
睇佢真係食得“Lam Lam”脷,仲一口氣食左兩大球雪葩添~
今次依個份量就可以整一盒士多啤梨藍莓雪葩,咁係依兩日就可以隨時食到好味又健康雪葩(每次食完記得放回冰格呀).由於無加任何防腐劑,所以整出嚟嘅雪葩最好就係兩日食晒呀~
依家用慢磨榨汁雪葩機嚟整雪葩真係超方便,唔計將生果雪過夜都只係用左十五分鐘就可以有雪葩食,真係啱晒為食嘅小小豬.
亦都係因為有左依個新玩具,所以小小豬食生果動機就越來越多,由平日唔多願食,到依家行街市都會主動叫我買生果整果汁或者雪葩,對住依個為食豬,真係唔知好嬲定好笑呀!
訂閱: 發佈留言 (Atom)


text:
維羅納 必去景點及究斯提花園附近酒店推介
究斯提花園附近酒店預訂
累積 10 晚,送 1 晚
仲可享精選酒店神秘優惠價
維羅納必去推介 - 究斯提花園
想去 維羅納 自由行?等 Hotels.com 帶你玩盡 維羅納究斯提花園 啦!留意我地文章,話你知去維羅納 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋維羅納究斯提花園 附近有咩酒店,等你更加容易計劃行程,慳返酒店來回景點嘅時間.
維羅納究斯提花園 自由行
去得維羅納究斯提花園 自由行最緊要一定係揀啱日子去.一啲熱門景點例如,維羅納 嘅 究斯提花園,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
維羅納究斯提花園 交通
想去究斯提花園 暢順無阻濟,最好就係出發前,睇清楚維羅納究斯提花園 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
維羅納究斯提花園 必食必買攻略
維羅納究斯提花園一直都係旅遊熱門地點,去到維羅納究斯提花園,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
索爾陶 必去景點及海特公園附近酒店推介
海特公園附近酒店預訂
累積 10 晚,送 1 晚
仲可享精選酒店神秘優惠價
索爾陶必去推介 - 海特公園
想去 索爾陶 自由行?等 Hotels.com 帶你玩盡 索爾陶海特公園 啦!留意我地文章,話你知去索爾陶 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋索爾陶海特公園 附近有咩酒店,等你更加容易計劃行程,慳返酒店來回景點嘅時間.
索爾陶海特公園 自由行
去得索爾陶海特公園 自由行最緊要一定係揀啱日子去.一啲熱門景點例如,索爾陶 嘅 海特公園,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
索爾陶海特公園 交通
想去海特公園 暢順無阻濟,最好就係出發前,睇清楚索爾陶海特公園 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
索爾陶海特公園 必食必買攻略
索爾陶海特公園一直都係旅遊熱門地點,去到索爾陶海特公園,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
啱啱睇左一篇叫”日本人都一定去過! 最受外國遊客歡迎的20個日本景點“.數數下,原來我只係去過其中5個😂 東京京都其實我都有去過仲唔止一次,但我竟然咩新宿御苑呀二条城呀金閣寺呀好多個鳥居嘅伏見稲荷大社全部都冇去過😒 其實我唔係唔想去,但唔知點解總係唔入行程中哈哈.
其實我自己去旅行好隨意,只係買左機票,book左大約要去嘅城市嘅住宿,可能去之前大約睇下嗰度有乜好睇好食,mark低想去嘅地方名就係咁.到時點行嘅路線,可能係到左嗰度之後先再諗去邊度先,又或者嗰一朝訓醒再決定,仲要一日都可能只係去兩三個地方咁.其實真係好hea.我有見過有人非常well planned, 用晒excel表寫晒時間去邊做咩搭咩車咁.我好佩服呢類朋友咁仔細咁有計劃,因為比我就一定冇可能寫到一個咁好嘅itinerary!
用咩方法去旅行其實都冇所謂,最緊要係同行嘅人都夾到又enjoy.我記得好多年前同好朋友第一次去旅行因為搵路而發脾氣黑面,好彩係友人冇乜所謂嘅性格不至於炒大鑊!(係呀係你呀唔知你仲記唔記得呢件事呢劉小姐?)然後幸好之後幾次同朋友去旅行都係自由派開心又愉快隨意地想去邊就去邊想做咩就做咩.
一條友去旅行都試過,的確我呢種咁hea咁冇計劃嘅旅行方法都係一條友啱啲.老實說我唔怕一個人反正我係可以自娛嘅人,不過一個人去旅行最唔好嘅事就係冇人可以同你share食野!一個人真係食唔到好多野咋😔
至於旅行必到景點,係咪一定要去到我又覺得冇乜所謂,今次去唔到咪留返下次再去囉,總有機會嘅.呢個20個日本景點淨返嘅嗰15個,咁我就分15次再比籍口我去日本啦哈哈.
↓ 對上一次去東京第一日相約左朋友同佢表姐一齊玩,冇計劃之下表姐帶左我地去淺草附近呢條賣好多餐具同食物模型嘅街,見到呢啲似到喊嘅食物模型我開心到飛起!


text:
可以一梳梳到尾@Rejoice人參滋養洗髮露及抗護焗油精潤髪乳試用
呢排日日都勁曬,出得汗又多!除咗臉上肌膚乾旱之餘,唔知係咪因為太陽勁得滯,曬到連頭髮,頭皮都有d問題,頭髮旱到不得了!所以除咗好好咁保養臉部肌膚外,亦不要忽略頭髮保養,頭髮保養我成日講,真係何其重要!個樣幾靚都好,冇一把亮麗動人的秀髮,都係扣分! 呢排就有機會可以試到Rejoice人參滋養洗髮露及抗護焗油精華,成日睇Rejoice嘅廣告,都可以睇到個女仔用完Rejoice嘅洗頭水同護髮產品後,可以用一把梳由頭梳到落尾,唔知我又得唔得呢?等我立即試吓先! 噢…好可惜,我係唔得嘅!去到一半已經click住咗!梳完仲要連d齒都曲埋! 咁真係要試吓Rejoice人參滋養洗髮露及抗護焗油精華潤髪乳,睇吓可唔可以打救到我把咁打click嘅頭髮先! 一貫Rejoice嘅香味,質感唔算太杰身,但用之前,我建議先在手上溝少少水,整勻咗佢,先用在頭上,咁就好易推開啦,推開一陣已見豐盈嘅泡沫. 好香,一洗乾淨後,已立即feel到頭髮柔軟咗好多! 由於我有好多白頭髮,所以屬於長期染髮嘅類型,所以其實我d頭髮絶對不能用"秀髮"呢兩個字去形容得到!算係冇厘生氣,乾乾旱旱同冇光澤嗰種,頭髮又經常打click,毫不柔順.而返到公司,一遇到煩忙嘅工作,就會出現髮根出油嘅情況! 但出奇地使用了Rejoice人參滋養洗髮露及抗護焗油精華潤髪乳後,唔單止頭髮柔順曬,望落去好有光澤,勁有生氣!唔再好似以前咁!而家髮根至髪尾都呵護得到,開叉少咗好多同有潤澤柔順好多!打click情況亦都改善埋!返到公司打完仗後,髮根出油嘅情況好像亦都改善埋!真開心,唔駛再做油頭人!咁嘅價錢,有咁好嘅效果,超值得推! 用番把紙梳嚟梳吓先!嘩!真係可以一梳梳到尾啦!好開針


text:
濕地公園算係我哋去過最多次既地方, 因為離我們家不遠, 去又方便! 所以假日一唔知去邊我哋就會考慮嚟呢度! 今日我哋嚟咗濕地公園, 都唔記得係第幾次嚟lu! 首先要講咗上面呢張相係喺濕地公園大魚缸前面影, 因為食蕉會過嚟同你講呢度唔準坐, 所以你如果想係度影既話就要快快手手!
呢一段遊記係集合2次濕地公園既記錄,
所以你見到Hysan好似去濕哋公園玩玩吓換咗衫又大個咗!
講到要去濕地公園你一定諗住搭輕鐵去到濕地公園站落係最好,
其實你搭706線早一個站天秀站落車, 係最方便! 只要穿過一個行人隧道就到!
我哋去到門口的大草地玩咗一陣先, 睇到個水池度有2隻青蛙曳曳!
我哋買咗M記係度食埋先入去玩! 小朋友就繼續去睇2隻青蛙曳曳!
入到場內首先有厠所,精品店個D嘢啦, 跟住右手邊入口就開始睇吓假動物,蛇,鱷魚等動物
唔駛15分鐘其實都行完,跟住條路上到1樓,就有D小朋友話既動物配對板,印章及有陣時有D班,工作坊等!
再行過去就好科學館有D機俾你睇吓動物及濕地知識
之後落番地下,就可以去到室外有個兒童遊樂場(要按時段排隊)同埋睇貝貝,
跟住就行出去就係一望無際既大濕地睇雀仔咁!
不過行出去如果你行得太遠就預咗行番嚟好攰!
番到去可以去大家樂食番隻燒春雞嘆吓既!(不過得2個阿姐係度執嘢,
我諗你就算等到位,你要等好耐先有人幫你清張枱)阿姐都同我講佢因為住係隔離先至係度做咋...
Photo by CANON 5D Mark III, Len | EF 35mm f/1.4L USM
呀劍評語: 其實呢D地方就好似海洋公園, 山頂咁, 好唔好都要去吓, 怕辛苦就去濕地, 唔怕辛苦就去米埔, 咁大家都明個分別喇, 咁呢度對新界朋友嚟講又易去又唔太多人! 所以我都嚟過幾次, 如果住港島九龍就真係方便先嚟, 唔駛急住嚟! 如果同米埔相比, 我鍾意米埔多D
呀劍貼士: 1/ 記住搭706線天秀站落車2/ 可以帶定麵包俾小朋友肚餓食3/ 如果行出去觀鳥區及濕地之前, 記住同小朋友去咗厠所先
濕地公園簡介
提供香港濕地公園的生態旅遊及加強市民對濕地生態系統認識的資料.講完
網址
www.wetlandpark.gov.hk
電話
3152 2666
港鐵西鐵天水圍站轉輕鐵. 輕鐵路線706天水圍循環線,於天秀站下車


text:
2016年5月10日星期二
Speckfest熏肉節
其實同維也納啲乜乜節差唔多,都係賣嗰啲嘢.唔係特別多熏肉賣囉.
呢附近一個足球隊SV Horn.
呢隊球隊最近新聞有報導,因為有幾個日本球員.新聞訪問咗啲居民對日本人代表佢哋出賽有乜感受.
我攞咗佢哋嘅poster數過, 有七位日本人呢.
話說呢隊球隊被日本人收購咗.之後引入日本教練同日本球員.佢哋嘅球賽會有日本食物賣㗎.
32 則留言:
好似有啲拍烏蠅feel無乜人來睇熏肉節回覆刪除
會唔會有和果子派呢?回覆
薫肉主要是豬定牛?回覆刪除
好似肉絲都冇條喎回覆刪除回覆
薫肉時時都見,有乜好影呢.刪除
鎮仔人少攪乜鬼啦!趁早摺埋佢.回覆刪除回覆
我見你講啲嘢,同肉都乜關連.回覆刪除回覆
我覺得係搵個借口搞活動啫.刪除
唔係特別多熏肉賣囉<-- 所以王子都無影到,哈哈~回覆刪除回覆
仲有係薫肉時時都見,冇乜好影刪除
連王子你都唔知有呢個燻肉節,咁証明一定係麻麻啦!回覆刪除
- 回覆
唔係bacon,似Prosciutto o個d.刪除
新聞訪問咗啲居民對日本人代表佢哋出賽有乜感受 <-- 咁究竟有乜感受啫?講啲唔講啲 :p回覆刪除回覆
因為我聽唔明啲鄉下話囉.刪除
會唔會你係閒日去,到周末可能好多人呢?!!回覆刪除回覆
呢日係星期六嚟喇.刪除
熏肉只有賣,冇得試食架?回覆刪除
SV Horn 係咪好出名架? 足球呢樣野, 我真係唔識回覆刪除
人丁單薄,個主辦單位好求其回覆刪除


text:
2014年環瀨戶內海自駕遊(Day 6)上篇 – 廣島賞花行(上):世羅町花夢之里芝櫻,せらふじ園紫藤
位於廣島縣東北部嘅世羅町有唔少種植花卉嘅觀光農場,雖然規模唔及北海道嘅富良野同美瑛,但都係一個賞花嘅好地方,我地今日嘅行程就係去呢度賞花.不過由於時間有限,我地只係選擇左去其中比較值得去嘅三個農場,之後會去埋隔離岡山縣嘅一個紫藤公園,然後係岡山縣嘅赤穗溫泉住一晚溫泉旅館.
酒店附近搵早餐食唔係咁易,所以今朝係附近間星巴克攪掂.
計劃行程嘅時候主要係世羅町觀光協會嘅官方網站搵資料,選擇左西日本最大嘅芝櫻公園花夢の里,主要種植紫藤嘅せらふじ園,同埋世羅町最大嘅觀光農場世羅高原農場,尋日係酒店見到嘅一本觀光指南都推薦呢幾個地方.
世羅町距離廣島市大約70公里,開車時間大約要一個半鐘.
第一站首先黎到花夢の里 [GPS設定:電話0847-39-1734]
農場出面有免費停車場
沿斜坡行上去就係入口
入場費會根據開花狀況而有所不同,滿開嘅時候(大約係4月底)入場費係800円.
呢度就係花夢之里入口啦,睇落好簡陋下.
因為已經過左芝櫻盛開期,呢日開花狀況只得4-5成,所以入場費只收600円.
同入場券上張相比較,呢日嘅開花狀況似乎冇4成咁多,地上好多空位,不過就下鏡頭有D地方影落都覺得好似成片粉紅色嘅.
離開花夢之里開兩三個字車程就到下一個景點せらふじ園,呢度泊車同樣係免費.[GPS設定:電話0847-22-0020]
せらふじ園入口
呢度嘅入場費要800円
せらふじ園主要係種紫藤,不過睇落去品種同前日係大三島藤公園睇嘅有D唔同,同埋呢D嘅面積大D.
除左紫藤せらふじ園仲有種植一種叫牡丹櫻嘅櫻花,呢種櫻花開花時間好似比較長,通常去到五月頭都仲有花睇,不過我地黎到呢日係5月9號,只係見到滿地花瓣同埋只得D葉嘅樹,完全唔覺佢係櫻花樹囉.
雖然係咁,樹上面仲有一D頑強嘅小花仲未散落.
行完兩個景點之後已經黎到中午要食晏嘅時候啦,係せらふじ園裡面有兩間食堂,一個係以下呢間食一般和式飯麵定食嘅食店.
另一間就係隔離呢間幾有田園風味食燒烤嘅食堂
搵個位坐底之後,就可以去呢度買你想食嘅食材返去燒.食材雖然只有日文,但睇D日文漢字基本都知係D乜,內類有牛,豬同雞,另外仲有野菜.
係呢度碗碟,筷子同飲用水都係自己動手出去攞嘅.
仲有最緊要攞呢張圍巾圍住上身,如果唔係燒野食果陣D汁會彈到成件衫都係架.
買好食材之後有工作人員會幫你開呢個爐
我地買左牛肉,雞肉同田園蔬菜,唔好睇個樣冇乜特別,食落真係超好味,肉同菜都好好食.
食完之後記得要自己執好D垃圾同埋分類放入去佢地應該去嘅收集箱啊
最後再係隔離食堂買左個軟雪糕做飯後甜品
– Day 6 未完,待續 –
返回遊記主目錄 >> 2014年環瀨戶內海自駕遊 – 序章
↓ 在Google地圖上查看今日行車路線和景點 ↓
往年日本關西遊記:


text:
Orderly inhuman. Trivially sensitive. Deadly deadly.
再次動筆記事,人在澳洲,已逾半年.離開駱駝農場之後,過嘅不外乎近似留學嘅生活,住係學府周邊,行則深居簡出,衣食因不勝餐廳高價而自己一手包辦,陷入又一次日夜張羅.張羅過後,向南直飛,沿澳洲南部海岸露營遊覽,時間因為相對主義而份外飛快,於是眨眼間,又回歸到繁囂,遁入凌亂不堪嘅新地墨爾本,重啟營役.
喺澳洲短期居留,心態唔同忙裡偷閒嘅旅行模式,每日都係極其平靜而有規律.某程度上,我深刻體會到傳統女性嘅勞累,唯一唔同嘅係我係有得揀,而佢地毫無選擇餘地.外出工作作為傳統男性同現代都市人嘅平常責任,家頭細務,一般都係外判畀人做.男主外而女主內,女性天生能力次等,女性較擅於照顧嬰幼,無一唔係支撐父權結構嘅有力說辭,而機會成本嘅計算,僱傭合約嘅流行,則係我地將一切假手於人但仍然可以理直氣壯嘅理性理由.每日留喺屋企,自己煮飯畀自己食,自己執自己間屋,自己洗自己嘅浴缸,顯得反常合道,踏實新鮮.只可惜草根出身,生活難免後顧之憂,自命有志,又唔甘心流水無情,呢種日子喺可見嘅將來都好難化為真正日常.
步入夏季,我會合從香港過黎旅行嘅雙親,向南進發.我同生父嘅關係其實早已極為疏遠,過往返到屋企,一係當佢透明,一係就針砭佢嘅言多必失,好言不出口,結伴同遊一度係我敬謝不敏嘅事.只怪人同人之間最難割捨嘅就係感情債務,佢一日係我所關心嘅人嘅另一半,我總要顧慮中間磨心感受,盡力包容,或者呢啲就係俗語所講嘅愛屋及烏,身不由己.
一直以黎,我努力化約我對佢嘅鄙視為我生性待人刻薄,諸多刁難,但自知自己不過係一心想擺脫與生俱來嘅連繫,重新做人,現實總要面對.若然佢只係尋常路人,再無知再愚昧,其實亦與我無尤,無奈每個人都會深受家庭教養影響,我從自己身上實在見到太多我自己都無法接受嘅劣根.用足足一世人嘅時間去洗刷另一個人嘅陰影,另走極端,自我鞭策,越想盡力越難成事,但大腦內置反思功能,想要戒絕自省又談何容易.家庭旅行表面風光,但因為生父同場,因為日夜相對,結果我忙碌於觀照自己本性,多於尋歡作樂,道別之後,憂愁反而更加揮之不去.
一路上,佢幫手少,認叻多,日日都有令我睇唔過眼嘅地方,一如預期.佢並非十惡不赦,傷天害理,只係扭甩個燈膽又話個燈膽有問題,掂乜爛乜.佢亦唔係對動物無感,只係見到野生動物,叫佢唔好騷擾,佢係都要餵,而且重伸手去掂,慣於物化動物,愛心欠奉.見到wallaby,叫佢解釋點解佢認定眼前嘅wallaby係袋鼠,佢答唔出,聽完解釋又執口水尾話自己都知.突然問澳洲有冇足球睇,畀人糾正完澳洲唔興之後又扮冇嘢,又話世界盃好少見澳洲.入夜之後打麻雀食詐糊,賴燈光賴眼花賴人捉到佢,賴足成晚唔停,唔想賠錢.語言不通,疑似得罪到人又怪人地連杯水都唔serve佢.一意孤行,執意買一塊自己唔識處理嘅牛扒,勸佢買啲易整又好食嘅又唔聽,衰咗就話澳洲嘅牛唔好.意見多多,但內容一係一般人都諗到,一係就不切實際.諸如此類嘅事其實數曬出黎都係無傷大雅,但積埋積埋,就足以拼湊出佢喺我心目中嘅地位.
唔怕坦白承認,我嘅本性其實同樣庸俗可鄙,不知上進,無心向學,自私自利,喜怒哀樂形於色,斤斤計較藏於內.但或者正如大觀園內總有清醒人,周作人成年後亦同周氏族人劃清界線,眾人耳濡目染而不自覺固然係尋常,但亦總有少數人難以久留,設法逃離.大概,我就係想錯誤從我呢道開始可以告一段落嘅嗰個人,而之所以立心終止一脈相承嘅錯誤,亦不過係曾經身受其害而生嘅反作用力所致.
記得小學某年某次考試,我英文科表現失準,跌出九字頭.我從來係懶散嘅小朋友,未有養成過任何溫習或閱讀習慣,基於付出唔多亦唔會期望太多嘅前提,成績高下向來唔太關心.點知試卷發還當晚,生父屎忽痕,走黎橫加批評,插嘴質疑我英文點解會退步(平時管我功課一向係另一位家長嘅角色,佢唔多理).我極為反感,一怒之下就反問唔識英文嘅佢憑乜話我唔好,叫佢咁叻就試吓做嗰份卷.佢嘅反應,如今我已經印象模糊,但佢嘅回應,大體上應該係擺出家長權威,話我做得唔好,大人自然有資格批評之類.我只記得我事後好唔服氣,對於以力服人日益抗拒,要努力以理服人,亦逐漸成為我求知若渴嘅原動力.或者,呢次嘅所謂頂撞,亦係事出有因,冰封三尺畢竟非一日之寒,但更瑣碎嘅舊事,我已經recall唔到,亦唔想recall.
小朋友總有好奇心,但懂事以黎,除咗自己蒲圖書館,冇乜成年人認真教授我感興趣嘅知識.呢種問無可問又無法力陳理據嘅苦悶,直到智能電話普及,至有所排解,而放唔低面子嘅人,又因此而遭遇到更多挑釁.記得某年某月喺舊居附近茶餐廳食下午茶,我問起炸兩嘅名稱由來,佢信口噏咗個解釋話油炸鬼永遠係一孖上所以叫炸兩,自信滿滿.由於我目無尊長已成習慣,稍加推理又認為此說不通,就隨手拎起電話尋根究底.當年Google仍未成為主流,Yahoo!知識較為常用,我睇完,隨即將炸兩嘅起源讀畀佢知,佢竟然唔係第一時間反思,而係話各有各說法,冇話邊個啱曬.由於我已經太習慣佢嘅太習慣唔識扮識,真係完全唔識嘅時候就擺出唔識係好合理嘅無賴姿態,極致展現就係一句惱羞成怒嘅「大家觀點與角度唔同」,由嗰一刻起,我已經傾向唔再信任呢個人,就連交帶佢做嘢,如非必要都係可免則免.而成年人唔一定要尊重,老人唔一定要孝敬,亦自此成為我嘅反動信條.
活到老學到老本來只係美德,並非必然.人隨年漸長,學習能力大不如前,我都非常理解.我唔渴望自己生父係Alpha male,亦唔介意佢胸無點墨,身無長物,只係無知無才而又要指點江山,經濟能力一般而又要包攬父權社會特權呢種中年男性形象,長期籠罩我嘅童年,無可避免咁扼殺咗我嘅仁慈,種因得果咁催生咗我嘅獨斷獨行.久習佢所灌輸嘅做人方式,自身理智又大加排斥,於是我長年暗中提醒自己要謹言慎行,唔好變成自己最厭惡嘅人,哪怕只有半分相似.為清理易於滿足現狀嘅遺毒,我強迫自己嘗試博覽群書即使結果總係力不從心;為避開錙銖必較嘅污穢,我強迫自己君子厚道與人無私即使結果總係同友人各走各路;為遠離易喜易怒嘅無常,我強迫自己寡言內歛多做事少說話即使結果總係陰沉過度難以自拔;為翦除見高拜見低踩嘅惡俗,我強迫自己挑戰權威遇事不平例必挺身而出即使結果總係骨氣上頭然後無功而返;而為咗成為一個比佢更令人敬畏嘅人,我最終強迫自己是非分明原則堅定,為咗保持一貫原則而好勝好辯,結果就係對任何人明知毋須強硬亦強硬到底,最終追悔莫及,自作自受.
從社會學嘅角度睇,可能一切自我否定嘅努力,都係源於拒絕階級遺傳.從佛洛依德嘅角度睇,可能一切都係戀母情意結作崇,弒父之心如同性本能.胡蘭成喺《今生今世》曾經轉述張愛玲語,因為愛過,所以慈悲,因為懂得,所以寬容,力證自己如何深得張心,因為張對佢極為慈悲,極為寬容,直至一刀兩斷之前.我相信,一切感情都係合則來,不合則去,而親情例外之處,在於一方係主導,一方係被動,而主導一方嘅付出,絕對會槓桿得出合乎比例嘅慈悲同寬容,因為被動一方人格嘅極大部分都係由主導一方所形塑.被動一方之所以會對主導一方無法原諒,無法同情,大概亦只可以歸因於愛嘅匱乏.
旅行期間,我將由細到大所目睹過嘅畫面,密集式咁又睇咗一次,隱約摸索出自己假性孤獨嘅源頭.過去我唔知道問題出喺邊,未有逐項小節好好記錄,但當我嘗試思考點解我雙親畀唔到一種彼此極之相愛嘅感覺我嘅時候,我又更深切了解到生活其實旨在找到個伴侶嘅道理.外人睇,好難代入到我嘅觀察,事關佢地冇婚變冇分居冇家嘈屋閉,稱得上係一切還好,但我諗,或者只係大家都安於現狀,無心再生枝節居多,價值觀唔同,忍得就忍,讓得就讓——要相知相愛,畢竟需要好深嘅緣分,莫大嘅運氣,對凡夫俗子而言,好來好去已經係超額完成.
露營路上,我生父成日坐喺道等食,食完就點佢另一半去洗碗,而好食嘅嘢,佢成日都係先食為快,食淨一啖就畀佢另一半.生果切開發現有爛,「爛嘅你食」,講出黎非常之咁雲淡風輕.由於佢另一半為人隨和,又或者已經習以為常,不忿嘅只有旁觀者如我.喺極之細微嘅事上面,佢好中意侃侃而談同逞英雄,例如捉盲棋或者掟豆袋.即使佢往往係勝在僥倖,或者池中無魚蝦為大,佢都好中意嘲笑人地嘅技不如人.佢以樂於助人者自居,自細到大,幫外人做啲舉手之勞嘅事都唔會推托,但喺我嘅心目中,每每真係需要承擔責任同解決困難嘅時刻,佢都係缺席居多,而且係拒不認錯嘅典型人物.一次旅行,廿年積怨又再浮上水面,自然不過.
提及責任,有一件小事,當事人大概冇擺喺心,但我終生難忘.嗰一晚,佢另一半拎咗把新買嘅陶瓷刀出黎切生果,履行人妻職責,一邊處理生果,一邊宣稱把刀係非一般鋒利.忽然,佢童心發作,向刀伸手,佢另一半猝不及防,一閃避就切到自己手指公,皮肉分離,血如泉湧.生果嘅顏色,客廳嘅佈局,我已經唔記得,我只記得當時我同比我更細嘅細妹都不知所措,而佢以貌取刀,竟然一啲歉意都冇,只係一味投訴做乜買把咁嘅刀,投訴佢另一半唔應該下意識閃避等等等等.因為習慣,所以麻木,因為厭惡,所以絕望.旅行首日佢急剎車導致佢另一半撞傷大半邊手臂,事後係咁怪自己唔熟路怪前車有問題,若然係舊時嘅我,可能又會好錯愕,但事有前科,見怪不怪,如今嘅我已經接納咗——天下無不是之父母呢句說話,佢早已為我預先解構.
離開墨爾本嘅前一晚,我地喺皇冠賭場流連到深夜.佢嫌佢另一半唔敢落注,又唔識賭,自己好瀟灑咁去咗一邊玩百家樂,而我就同佢另一半玩啲簡單嘅過一過手癮.冇咗佢喺道講佢啲背離概率原理嘅賭博策略,我耳根當堂清醒曬,賭場當堂都好似通氣咗.佢另一半係睇人贏已經好似自己都有錢落袋咁嘅人,親自落注又船頭驚鬼船尾驚賊,我地買啲唔太用腦又有得患得患失刺激吓嘅,純粹諗住打發時間,點知最終竟然好好彩贏咗六七百澳紙離場,可以話係又食又拎.因為自己數學同記牌向來唔叻,對賭博嘅興趣不嬲唔大,但嗰晚喺賭場,離開嘅時候,出乎意料,我居然有種如釋重負而又盡興而歸嘅感覺.
佢地返咗去佢地嘅時區之後,我嘅時間又重新變得充裕,心情亦已經還原如初.唔記得由幾時開始,我明白到向冇思考過責任嘅人追究責任係於事無補,而且養大一個孤僻成性嘅頂心杉都唔容易,佢總算為自己嘅魯莽生育領受咗最大嘅報應,當係乜都還曬亦算係公道.我曾經憤恨到,發出連佢喪禮都唔會出席嘅壯語,但事到如今,我只望佢另一半同佢安樂相處,享受歲月靜好,而佢個人嘅得失生死,於我已經不痛不癢.生性已經腐敗,近乎原生嘅傷痕終究難以癒合,未好嘅部分,我唔挑揭,唔擴張,只望人體有餘力自行逐層修復.


text:
維多利亞 必去景點及赫默肯之屋附近酒店推介
赫默肯之屋附近酒店預訂
累積 10 晚,送 1 晚
仲可享精選酒店神秘優惠價
維多利亞必去推介 - 赫默肯之屋
想去 維多利亞 自由行?等 Hotels.com 帶你玩盡 維多利亞赫默肯之屋 啦!留意我地文章,話你知去維多利亞 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋維多利亞赫默肯之屋 附近有咩酒店,等你更加容易計劃行程,慳返酒店來回景點嘅時間.
維多利亞赫默肯之屋 自由行
去得維多利亞赫默肯之屋 自由行最緊要一定係揀啱日子去.一啲熱門景點例如,維多利亞 嘅 赫默肯之屋,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
維多利亞赫默肯之屋 交通
想去赫默肯之屋 暢順無阻濟,最好就係出發前,睇清楚維多利亞赫默肯之屋 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
維多利亞赫默肯之屋 必食必買攻略
維多利亞赫默肯之屋一直都係旅遊熱門地點,去到維多利亞赫默肯之屋,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
◆ 雖然情況是劣勢,但平心靜氣小心謹慎繼續
《爐石戰記》副本引入精彩嘅故事元素,遊戲獎勵豐富,無疑叫座力高.不過,唔少玩家練完兵後總係想試一試自己嘅實力,PvP二人對戰絕對係《爐石戰記》魅力所在,不單只令玩家為之著迷,其聯賽賽事更加係電競界重點盛事之一,吸引來自全球各地嘅觀眾欣賞.
「對戰模式」係由系統隨機安排玩家進行即時連線對戰,唔似得一啲單人遊戲咁有得玩玩吓嗌暫停,所以大家要確保自己有充足時間,並且調整好心態先入game.玩家贏出後會提升等級及累積對戰積分,系統將跟據你嘅戰績安排同級玩家進行對戰,避免有「恰新手」嘅情況出現,保持每場對戰嘅質素及競爭性.
各位新手玩家可能已經躍躍欲試,一嘗對戰模式嘅刺激,但另一方面又未肯定自己係咪準備好?以下係《爐石戰記》對戰入門建議:
首先要先記熟各職業嘅特色.遊戲內有九個職業,每個職業都各有不同嘅特色,玩法,攻守調度方式同技能.或者大家覺得對自己所使用嘅職業已經有一定嘅熟練度,不過想喺對戰時能夠知己知彼,玩家亦必須了解其他職業嘅路數,踏入對手嘅思考領域.
記熟各職業嘅特色只係第一步,第二步係要為自己嘅套牌制定一套針對其他職業嘅戰術.當然每個職業自然存在相剋自己嘅職業套牌,因此大家要制定當遇上相剋自己嘅職業時,點樣從劣勢中取勝.相反喺面對相剋對手職業嘅優勢時,亦要制定點樣全面發揮自身優勢,防範對手有翻身嘅機會.
喺制定職業對策之後,第三步係研究現時環境下玩家們最常用或最強勁嘅套牌,然後嘗試就自己嘅套牌諗出一套遇到呢類對手時嘅制敵策略.當然你可以選擇最容易簡單嘅方法,直接組合一套最常用嘅套牌對戰,不過一樣係要做啲功課,經常觀摩與該套牌嘅戰鬥.現時網上有大量《爐石戰記》對戰影片,相信要找到相關片段其實唔難.理解其他人套牌嘅原理,使用時就能更得心應手.
◆ 最後也可以平反敗局
此外,心理質素跟技術同樣重要,大家一定要心平氣和去看待每場比賽.由於《爐石戰記》對戰係對人戰鬥,而非電腦,每場戰鬥都唔會有穩勝嘅公式,往往有意料之外嘅狀況發生,每個玩家嘅玩法都不盡相同,所以大家要習慣應付不同嘅情況.甚至係對手惡意挑釁.
請記住,面對劣勢時不能輕言放棄,細心捕捉每個反敗為勝嘅機會,一發逆轉嘅事喺賽場係經常發生
—
可能係對手眼見勝利在望而大意;可能係自己意外抽到好牌;又可能係自己從劣勢中慢慢逐點累積優勢,但要達到上述嘅可能性,最基本嘅條件始終係要有冷靜面對劣勢嘅心境,到關鍵時刻先至能夠「逆轉勝」.


text:
愛迪生
愛迪生(粵拼:oi3 dik6 sang1),全名湯馬士‧歐華‧愛迪生(Thomas Alva Edison,1847年2月11號—1931年10月18號)係美國嘅發明家;佢嘅發明不計其數,而其中一個偉大嘅發明,就係電燈膽.
目錄
- 1 出世及少年時代
- 2 青年時代
- 3 發明家嘅誕生
- 4 發明嘅路
- 5 晚年
- 6 生平小插曲
- 7 資料來源
出世及少年時代[編輯]
愛迪生喺美國俄亥俄州(Ohio)米蘭鎮出世;老豆係森姆.奧丹.愛迪生(Samuel Ogden Edison,1804–1896),之前喺加拿大搞飲食開飯店,後來因為加入革命軍而俾人通輯,於是走去美國米蘭鎮,轉搞木材生意;至於愛迪生嘅老母蘭茜.瑪菲斯.伊利沃(Nancy Matthews Elliott,1810–1871)喺加拿大做過小學教師,後來嫁咗之後就冇再教書,做個全職嘅住家婦人.而愛迪生就係佢哋嘅第七個仔.
每事問嘅愛迪生[編輯]
愛迪生細個時候啲人會叫佢做艾爾;佢個頭望落都幾大,而且成日都有好多問題去問啲大人,好似佢會問:「點解蘋果有紅色有綠色?」,「點解一加一會係二?」,「咁兩嚿泥加埋即係幾多?」,「點解蜜蜂嘅屋企同我屋企唔一樣?」,「點解人天生冇翼唔識飛?」……等一大堆好難答嘅問題,搞到啲大人好多時都口啞啞唔識答佢;當佢知道家禽要保溫嚟孵蛋,竟然三更半夜一個人走入穀倉,坐喺堆禾草上面孵蛋,於是除咗佢父母之外,其他人都覺得佢個頭腦有問題.
佢覺得火呢樣嘢好神奇,於是有一次向老豆間木廠嘅工友問長問短,不過得唔到答案,於是自己暱埋喺貨倉嘅一角點火,想研究一吓火係點樣燃燒,點知一發不可收拾,差啲燒晒成個貨倉.
後來佢同屋企人喺1854年搬咗屋去密茲根州(Michigan)嘅波特蘭居住;第一次返學,佢就一直問嘢,問到個神父班主任發晒脾氣,卒之三個月後頂唔順向愛迪生嘅父母提出唔再教佢;好彩媽咪蘭茜曾經教過書,於是好嬲咁同學校講話要退學,決定自己做老師,教個仔學知識同埋畀佢自修.
阿媽嘅啟發[編輯]
愛迪生學嘢好快,而且乜都想知想學,先後讀過《英國史》同埋《世界史》,又睇過好多唔同類型嘅文學作品;蘭茜見愛迪生進度咁快,認為佢會對科學有興趣,於是送咗本由R.G.柏加(R.G.Parker)寫嘅書《自然科學的學校》(School of natural philosophy)畀佢睇,點知愛迪生睇過之後就迷咗落去,而蘭茜亦已經一早預備咗屋企嘅地下室一角畀佢學做實驗.
發明嘅第一步~實驗[編輯]
到咗大約十歲,愛迪生基本上已經試過晒所有喺(自然科學的學校)裏面所講嘅實驗,佢亦有將呢啲實驗嘅結果組合,搞咗好多新嘅實驗,不過用貓貓狗狗嚟玩嘅居多,好似喺啲貓狗嘅身上面摩擦,比較吓產生嘅靜電量有幾多……等等,搞到啲貓狗見到佢都怕怕;佢重將全部冇毒嘅物料樽都貼晒毒藥標籤,搞到佢父母落到地牢嘅時候都唔敢走埋去掂呢啲樽.而自從有咗小型「實驗室」之後,愛迪生就好少出去同啲朋友仔玩,但係一有機會佢就會出去整蠱佢啲朋友;佢嘅挑皮同埋愛玩嘢嘅性格,完全係受咗佢老豆嘅樂觀開朗所影響.
有一次,愛迪生做緊升氣球實驗嘅時候,佢見到嚟自荷蘭大佢一歲嘅朋友仔阿麥想捉雀仔捉唔到,於是拿拿林返去調製咗杯可以產生氣體嘅「氣化劑」畀阿麥飲,呢劑嘢係用炭酸鈉再混合幾種藥物而成,以為體內產生氣體就可以減輕重量,點知阿麥飛唔起之餘重勁肚痛,愛迪生終於第一次俾佢阿媽狠狠咁打咗一餐.
做蔬果生意[編輯]
愛迪生十一歲嘅時候,佢意識到做實驗要有一定嘅資金,於是搵埋阿麥一齊種菜出市集賣賺錢,啲人見到兩個賣菜小朋友好可愛,於是都樂於幫襯,令到生意出奇咁好;遇到有人想要一啲特別嘅蔬果而佢哋冇嘅時候,愛迪生重識得去搵低價嘅小販買入,再加返少少價嚟賣出,可以話細細個已經有商業嘅頭腦.不過後來因為放太多時間喺種菜同販賣上面,搞到冇乜時間去做實驗,於是佢唯有放棄種菜,返返去佢嘅實驗小天地.
賣報紙嘅日子[編輯]
喺1859年到1862年呢段其間,愛迪生喺連接侯倫港(Port Huron)到底特律(Detroit)嘅火車上面賣報紙同埋小食雜貨,而當時嘅列車行駛時間係由朝頭早七點到朝早十點;因為愛迪生每次一到底特律就即刻會入去公共圖書館睇書,於是後來啲人傳聞話呢間公共圖書館裏面嘅書幾乎都俾愛迪生睇過晒.
喺愛迪生十三歲嗰年,佢獲批准喺火車嘅車廂裏面設置實驗室,於是佢可以一邊做實驗一邊賺錢,成為咗佢當時最夢寐以求嘅工作.之但係冇幾耐之後,有一日佢喺站上面賣報紙嘅時候趕唔切上返火車,於是即刻搏命咁追,佢用一隻手攬住叠報紙,一隻手拉住車邊嘅欄杆企圖擒上返車,當時介紹佢做呢份工嘅車長喺火車上面見到佢咁危險,於是人急手快即刻用對手就揪住愛迪生對耳借力,終於救咗佢返上車;因為呢一下揪耳仔救命嘅行動,愛迪生嘅聽覺自此以後變得非常之差,正如佢嘅記述咁講:「對耳仔一拉起嗰時剩係聽到轟一聲,跟住聽乜都唔再清楚……」,「…十三歲之後都冇再聽過雀仔嘅叫聲…」.
1861年,美國因為解放奴隸問題而引發嘅南北戰爭爆發,愛迪生要咗比平時數量多幾倍嘅報紙上火車,重加價嚟賣,居然俾佢賺到一大筆錢;佢見辦報紙原來都幾好搵,於是決定用呢筆資金自己做編輯出報紙,命名為(新聞一週)(News Weekly),主要刊登一啲交通工具嘅價錢,火車嘅班次時間同埋失物待領……之類嘅消息,後來慢慢加入咗好多關於其他人嘅私隱同壞話,終於招嚟某啲人嘅不滿而搵佢麻煩,唯有打消做報業大王嘅念頭,重投實驗嘅懷抱.
不過有一次,愛迪生喺流動實驗室裏面用黃燐做實驗嗰陣,因為架列車搖得太犀利,樽易燃嘅黃燐一滑手就跌咗落地,重引發咗一場火災,呢一吓嚇親啲乘客之餘亦驚動到火車當局,於是落命令唔准佢再喺火車度做實驗,不過就照舊畀佢喺車度賣報紙.
青年時代[編輯]
後生電報員嘅誕生[編輯]
自從喺1838年電報機實用化之後,電報員成為咗好多年青人嘅夢想職業;愛迪生都唔例外,佢為咗想成為一個電報員,喺十一二歲嘅時候利用賣菜賺返嚟嘅錢買咗部標準嘅摩斯電報機,閒來就同阿麥一齊實習收發電報.雖然佢喺十三歲嗰年因為一次意外令到聽覺變壞,但好彩嘅係,電報嘅發報聲佢居然重可以聽得清清楚楚,於是佢重新燃起做電報員嘅鬥志.
喺1863年嘅夏天,十五歲嘅愛迪生喺密蘇里州(Missouri)一個火車站上面等火車埋站,忽然俾佢見到一個細路仔喺火車軌上面玩,重有架列車就快撞埋去,於是佢即刻奮不顧身咁衝出去救返個細路;原來呢個細路仔係曼特基利文斯車站(Station Mount Clemens)嘅站長麥肯治(J. U. Mackenzie)個三歲嘅仔占美 麥肯治(Jimmie Mackenzie),麥肯治極之感激,佢知道愛迪生想成為一個電報員,為咗報答佢對個仔嘅捨身相救,於是答應收佢做契仔教佢電信嘅各種技術;麥肯治站長邀請愛迪生返佢屋企住,期間剩係需要愛迪生畀伙食費,半年之後愛迪生已經達到電報二級技士嘅資格,而當時二級技士嘅要求係要喺一分鐘之內收發30至51個字母.
1864年,愛迪生正式受僱成為一個集團嘅電報技術員,得閒嘅時候就繼續睇關於科學嘅書同埋做實驗.有一次因為連接美國同加拿大嘅河底電纜斷咗,愛迪生靈機一觸用火車頭嘅汽笛發摩斯訊號畀河嘅加拿大對岸,而對面嘅發報員真係收到訊息,於是愛迪生一夜成名.
獨闖加拿大[編輯]
喺1864年五月,愛迪生隻身去到加拿大搵發展,佢喺加拿大安大略省(Ontario)嘅史德福特火車站(Station Stratford)搵到份夜間嘅電訊技士,工作時間係夜晚七點到第朝七點,但係佢日頭仍然爭取時間睇書同埋做實驗;火車當局為咗監察車站嘅職員有冇蛇王,就規定車站嘅電報員每晚九點之後要每個鐘發個電訊畀車務中心,但係愛迪生憑住佢嘅小聰明發明咗一部連住時鐘嘅定時發報機,自己就爭取時間瞓覺,所以中心方面一度認為佢係最勤力可靠嘅職員,不過因為有次車務中心嘅突擊檢查之中發現愛迪生冇回覆,於是總務由車務中心騎快馬去到史德福特車站,見到愛迪生居然喺度瞓覺,但個電報機就仍然嘟嘟響喺度發訊號,質問之下愛迪生唯有認錯,雖然總務好欣賞愛迪生嘅呢件小作品,但係車站始終係要一個職員而唔係機器,所以叫愛迪生即刻拆走部機,於是愛迪生嘅第一件發明品宣告玩完.五日之後,愛迪生收到電報話車站有列火車要入,通知喺嗰度嘅另外一段貨卡開走,點知愛迪生發訊號畀站頭時候冇回應,衝到去嘅時候兩架火車已經撞埋咗;呢次意外令到愛迪生被叫到多倫多(Toronto)總公司問話,因為佢有偷懶嘅前科,於是問責嘅矛頭就直指愛迪生,除咗即時炒佢魷魚之外,重考慮起訴佢失職,佢驚起坐監上嚟,當晚就即刻執嘢走佬返美國.
流離浪蕩嘅日子[編輯]
愛迪生出走加拿大返到美國之後嘅幾年,先後做過好多間電信公司,並且冇固定屋企,四處流離浪蕩.
喺呢段期間,佢識到人生裏面一個重要嘅朋友--米爾頓阿當(Milton Adam);阿當係一間電信公司嘅發報員,1865年愛迪生去呢間公司申請電報員工作,就係由佢嚟做考核,之後就非常欣賞愛迪生,最後更成為咗好朋友.同年嘅4月14日,成功解放奴隸制度嘅美國總統林肯(Abraham Lincoln)喺華盛頓福特劇院俾人暗殺,愛迪生因為遲咗收發呢單新聞嘅電報而俾人鬧到狗血淋頭,愛迪生引咎辭職,咁啱阿當亦都想另謀發展,於是同愛迪生一齊唔撈,暫時分開各自再去尋找新天地.
不斷嘅見工同辭職,加上做電報員剩係收收發發冇乜挑戰,於是愛迪生開始厭倦想搵另外一啲工作;1867年,佢諗住遠赴巴西去搵出路,但最後因為唔想離開太遠,於是中途返返轉頭.到到1868年,廿一歲嘅愛迪生喺波士頓一間圖書館睇書時撞返阿當,於是阿當邀請佢一齊住分擔宿舍費用;期間愛迪生日頭喺電信局做嘢,空閒或者夜晚時份就好似以前一樣用嚟做實驗,終於喺同年10月28號,佢得到發明品嘅第一件專利權--電氣投票紀錄機,不過因為一班議會議員覺得用機器點票始終太過兒戲,會忽略少數人嘅意見,所以最終冇俾議會採用,成為咗愛迪生第一件,但係唔實用嘅專利發明.不過愛迪生冇放棄繼續研究,只係認為既然要發展就要去大城市,可惜資金唔夠,於是阿當自願傾盡身家畀愛迪生做水腳去紐約發展.
發明家嘅誕生[編輯]
踏上發明之路[編輯]
愛迪生嘅第一件專利產品雖然唔實用,但係喺1869年嘅一月,電信新聞就刊登咗「愛迪生成為發明家」嘅消息.
愛迪生離開咗波士頓去咗紐約,不過初初去到搵唔到佢嘅朋友,於是喺街度流浪咗幾日,最後俾佢搵到一個電氣廠嘅地下室做暫時棲身嘅地方.三日之後嘅一晚,愛迪生瞓瞓吓聽到上面工廠突然發出好大聲,於是八卦上去睇吓,原來係有部大型機器壞咗,佢見到成班人流晒汗咁喺度整緊就自動請纓幫手,憑住佢對機器嘅知識,佢好快就發現原來有一條彈弓跌咗落堆齒輪中間卡住;廠長同意愛迪生係有啲料子,於是提出畀月薪300元美金請佢做技師,佢嘅生活得到改善之餘,重認識咗同樣係技師嘅另一個重要朋友--富蘭克林 利安納特 波布(Franklin Leonard Pope),而據聞呢份工都係由波布大力推舉先成事.冇幾耐之後,喺1869年9月24號紐約嘅金價大暴漲,佢哋做嘅呢間公司因為支持唔住而俾財團收購,於是兩個人決定自己創業.
開合資公司同埋工廠[編輯]
愛迪生同波布搵多個合伙人一齊開咗間電器公司,專門處理關於電器嘅問題,而且生意唔錯,一路都有好多人嚟搵佢哋做顧問,而愛迪生一邊照顧客戶自己亦一邊進行研究,繼續為佢嘅發明申請專利,而佢喺呢段時期嘅發明多數係用喺商業之上,例如黃金報價機,股市行情機等.
有一次,愛迪生幫一間工廠修理一部大型機器,點知佢拆晒成部機再重新安裝之後,竟然令到生產率提高三倍以上,個工廠嘅老細喜出望外,於是要求愛迪生將呢部機嘅修理同埋構造專利賣畀佢,愛迪生諗住開價三千美金,點知個老細一口價就話畀四萬美金,愛迪生諗都冇諗過收咁多錢,搞到去銀行兌支票攞現金嘅時候,將啲十蚊廿蚊嘅美金紙塞到成個人爆晒.因為呢一大筆資金,喺1871年愛迪生廿三歲嘅時候,佢再融資入去間合資公司,開設咗第一間最初只係請咗18個員工嘅工廠,而喺同年,工廠嘅第一件製成品「電報印刷機」正式面世,呢部係可以將電報打印成文字嘅機器.憑住愛迪生不斷推出發明品,令到工廠越嚟越強大.而佢不斷發明同研究,淨係喺1872年就已經得到37件嘅專利,到咗1873年再加多35件,令到當時佢手上嘅專利權已經有成一百二十幾個.
阿媽嘅死[編輯]
喺愛迪生同人合資開工廠嘅期間(1871年嘅某一日),佢老豆傳嚟電報話佢阿媽--蘭茜因為急病唔掂,點知趕到返去密茲根嘅時候,佢阿媽已經等唔到見佢個仔最後一眼就死咗;佢好傷心.據聞話,愛迪生一見到已經唔再郁唔再同佢講嘢嘅阿媽嘅時候,伏咗喺阿媽屍體嘅床邊喊咗足足一晚都無停.
後來佢回憶話:「如果當初冇媽媽一路悉心嘅教導,就唔會有今日嘅愛迪生;每當我諗起呢一點,我就盡辦法唔好令佢失望.」
第一任老婆[編輯]
1871年冬天嘅某一日,有人向愛迪生提親,於是愛迪生去到瑪莉.史特威爾(Mary Stilwell)嘅屋企作第一次見面(相親),兩個人一直唔出聲,瑪莉嘅家長就好擔心,忽然愛迪生話大家都冇問題,可以即刻結婚,原來佢哋一直用湯馬士密碼溝通;終於喺同年嘅聖誕節當日(1871年12月25日),愛迪生同當時只有十六歲嘅瑪莉成為咗夫婦,後來生咗三個仔女,其中兩個嘅名重加入咗密碼用嘅「點」同「橫」;佢哋分別係:
- 瑪莉安.托特(點).艾斯泰莉.愛迪生(Marion Dot Estelle Edison,1873–1965)
- 湯馬士.戴殊(橫).艾爾巴.小愛迪生(Thomas Dash Alva Edison, Jr,1876–1935)
- 威廉.賴斯利.愛迪生(William Leslie Edison,1878–1937)
不過愛迪生因為十分投入發明同埋研究,所以好多時都唔可以陪伴啲屋企人,令到瑪莉經常抑鬱.瑪莉.愛迪生夫人喺1884年8月9日與世長辭,當時愛迪生三十七歲.
發明嘅路[編輯]
第一間研究所[編輯]
1876年,愛迪生喺新澤西州(New Jersey)嘅文盧柏加(Menlo Park)開設文盧柏加研究所(Menlo Park Laboratory);佢當呢度係佢屋企一樣,經常埋頭喺研究所做實驗搞發明,亦都因為咁,當時好多嘅發明品或者改良品都係喺呢度出品.
電話發明爭奪戰[編輯]
研究所開始冇幾耐之後,有人發表「識講嘢嘅電報機」,即係電話嘅雛型;有一間電信公司邀請愛迪生加入電話發明嘅行列,後來佢同另一個電氣發明家貝爾(Alexander Graham Bell)差唔多同一時間發表用電磁振動原理嘅電話,不過喺競爭之下,最後俾貝爾攞咗電話嘅發明權(後來再決定真正嘅電話發明者其實早有一人).但係睇返當時愛迪生所設計嘅炭粒振動傳送裝置其實係比貝爾所設計嘅線圈振動傳送裝置更有見地,因為愛迪生嘅呢個發明,正正同後來我哋所用電話嘅傳送構造原理一模一樣.
留聲機[編輯]
愛迪生唔介意失去咗電話嘅發明專利權,佢即刻着手搞下一個項目:「可以紀錄電話聲音喺紙帶上面嘅機器」.因為佢自己嘅耳仔有嚴重嘅聽覺問題,佢知道點樣可以令到細微嘅聲音得到最大嘅傳播,於是佢嘗試將好細小嘅針加入電話入面嘅振動板,希望將好細嘅聲音都紀錄得到,點知靈機一觸,俾佢諗到另一個設計.
及
1877年八月嘅某一日,佢將一幅草圖交畀助手去進行初模生產,而係1877年12月6日,愛迪生喺報紙上發表留聲唱機嘅誕生.佢嘅原理主要喺紀錄嘅唱片部份,用法係一邊搞動搖杆,一邊向住收音口發聲,等振動板振動支針喺錫,鉑等嘅物料上面刻上聲音,然後再轉動支針去讀返啲刻紋,就可以聽返先前錄低嘅嘢,而第一隻俾留聲機錄低嘅就係耳熟能詳嘅經典兒歌:《瑪莉有隻小綿羊》(Mary had a little lamb).當呢一個發明誕生之後,愛迪生就被譽為係「文盧柏加嘅魔術師」;當時愛迪生廿九歲.
電燈[編輯]
自從喺1801年,一個叫大衛嘅英國科學家發現用電流通過白金嚟發光嘅現象之後,於是就有好多人開始研究電燈,但一直成效唔大.
1879年,愛迪生亦都着手參與電燈嘅發明,重承諾用六個禮拜時間去完成呢個「黑暗中嘅太陽」;當時普遍嘅人都只係用煤氣燈,手提油燈或者孤光燈嚟照明.
愛迪生將處理過嘅細絲連喺玻璃球入面嘅兩極線之上,再進行抽真空,但係通電之後所發光嘅效果維持唔到好耐,條細絲會因為加電壓或者抵受唔住高溫而燒斷;之後佢用咗過千種嘅材料加工嚟做燈膽入面燃燒嘅細絲,就連頭髮鬍鬚都用過,期間都諗過用白金嚟做材料,但因為考慮到成本問題,佢明白如果太貴嘅話根本唔會普及,只會淪為實驗嘅玩具,於是實驗一路都冇乜進展,瀕臨放棄邊緣…….喺佢對外公佈限期前嘅冇幾耐,愛迪生喺沉思之中忽然俾佢見到之前用剩嘅綿線材料,於是靈機一觸,將炭混入去綿線度,再經焗處理做成炭絲,作為發熱發光嘅燈絲.
1879年10月21號,當期時已經有新聞記者喺研究所門外守住等消息,而愛迪生亦信心十足咁招開咗即時嘅小型記者招待會.一大班人圍喺實驗室入面議論紛紛,愛迪生叫咗一聲通電之後,用加工綿線做炭絲嘅電燈膽足足長照咗四十個鐘頭,燈光重比起一貫用開嘅所有照明工具光好多倍;呢個時候開始,電燈就正式取代咗孤光燈,成為日常嘅照明工具.
不過愛迪生仍然唔滿足,於是繼續搵材料嚟研究點樣改善延長燈絲嘅燃燒時間,最後俾佢發現,用竹片混合煤炭粒同瀝青加工嚟做燈絲;1880年,愛迪生終於發表可以維持一千兩百幾個鐘頭嘅電燈膽,比起用綿線加工嘅燈膽價錢更平,而且更耐用.佢為咗可以同時間可以用上好多好多個燈膽,愛迪生重着手研究發電機,插頭,開關系統同埋灰士(保險絲)嘅發明.1881年,愛迪生舉行亮燈大會,將好多組嘅燈膽一齊開着,呢單新聞即時轟動全世界,同年重喺巴黎博覽會上面得到第一個國際獎項.當時愛迪生三十四歲.
第二任老婆[編輯]
喺第一任老婆瑪莉死後兩年,即係1886年嘅2月24號,三十九歲嘅愛迪生再同另一個當年得十九歲嘅女仔緬娜 米勒(Mina Miller)結婚,同樣地亦都生咗三個仔女,分別係:
緬娜,愛迪生夫人喺1947年8月24號離世.至於第二仔查理斯喺愛迪生死後承繼咗愛迪生嘅公司,亦曾經成為新澤西州嘅參議員.
更多嘅發明同研究[編輯]
1880年,愛迪生首次喺美國製造電氣火車頭.1881年,愛迪生搬到去紐約繼續研究,重喺屋企嘅樓上開設學校嚟教電氣技術.而喺1882年,愛迪生喺紐約開設咗第一個發電站.重有新嘅無線電機,研究改良相片嘅技術……等等.
喺1883年,佢喺西奧連治(West Orange)開設臨時研究所,到咗1884年就將文盧柏加研究所關閉,一直到1887年將西奧連治研究所大肆擴建,呢個時候先算係正式成立,並保留到而家.
1889年,四十二歲嘅愛迪生發明咗「會郁嘅相片」--冇聲嘅放映機.1891年發明「愛迪生選礦法」,着手經營鐵礦,但係做咗八年終於失敗.跟住又着手搞水泥工業.1909年發明咗第一嚿鹼性電池,而據聞呢個項目嘅實驗足足做咗五萬次以上.到到1910年就發明咗圓盤唱片,跟住喺1912年,佢將唱機同冇聲影畫結合,變成有聲有畫嘅有聲放映機(即係今日嘅電影),再次震動全世界.
晚年[編輯]
跟住嘅愛迪生仍然繼續研究同發明,包括喺雜草裏面提煉橡膠嘅技術……等.
1929年,全世界為燈膽發明舉行盛大嘅白光燈膽發明五十週年紀念大會;而喺美國,除咗當時嘅總統胡佛(Herbert Hoover)出席咗呢個超過五百人嘅盛典之外,就連首位獲得諾貝爾獎嘅女性得主居禮夫人(Maria Skłodowska-Curie)都有嚟道賀燈膽嘅發明家愛迪生.呢個盛會入面,愛迪生喺致辭嘅時候因為有少少唔舒服,忽然頂唔順半跌半坐咁坐返落張櫈度.
兩年之後,即係1931年10月18號,愛迪生喺美國新澤西州西奧連治嘅屋企安祥咁與世長辭,享年八十四歲.當晚,全美國嘅家家戶戶都熄晒啲唔需要用嘅燈嚟悼念呢個偉大嘅發明家,而自由神像嘅火炬亦都喺呢一晚暫時熄滅.
計返愛迪生一生裏面所發明同埋經佢改良嘅物品總數加埋多達二千幾件,公認為一代嘅「發明之王」,而佢留低嘅成功秘訣就係:「百份之一嘅靈感,百份之九十九嘅努力!」.
生平小插曲[編輯]
愛迪生被世人譽為偉大嘅「發明之王」,佢嘅一生對人類貢獻良多,但係佢為人風趣幽默,所以喺其中嘅過程入面都發生唔少得意嘅小事同埋精警嘅語錄,喺呢度就分享幾則佢嘅人生小插曲.
「舊大褸」[編輯]
愛迪生由加拿大走佬返咗美國嘅頭嗰段時間,喺紐約做緊散工電報員同埋散工電氣技師;有一次佢喺街度撞見個朋友,朋友見佢件大褸舊舊地,就話佢:「你件褸咁寒酸好心就買過件新啲啦!」,愛迪生就答:「有乜所謂?呢度都冇人識我.」
到咗佢成為發明家之後,有一日又遇見呢個朋友,朋友重見佢着緊當日件舊大褸,就問佢:「你而家都出咗名啦,重着住呢件咁舊嘅大褸?」,愛迪生又答:「有乜所謂?呢度人人都識我.」
「可以閂制嘅機」[編輯]
發明咗留聲機冇幾耐,有一次喺一個場合度,一個高調嘅女人走埋嚟想擦愛迪生鞋,就問愛迪生:「我親愛嘅愛迪生先生,乜你真係第一個發明識講嘢機器嘅人咩?」
愛迪生笑笑口望望週圍等緊佢答嘅人,就話:「第一件會講嘢嘅器材,係上帝喺伊甸園用阿當嘅肋骨整成嘅(即夏娃),但係我所發明嘅就可以令佢閂制.」
「冇嘢撈」[編輯]
自從投入實驗以嚟,愛迪生基本上每日只係瞓得四個零鐘,而做嘢嘅時間就差唔多佔佢十八個鐘頭,不過佢樂在其中,所以成日同人講自己冇嘢撈,佢話:「我咁大個仔都未撈過世界,成日暱喺實驗室度玩,都唔知幾咁過癮!」
「唔聽好過」[編輯]
愛迪生因為細個嘅意外令到佢聽覺有嚴重問題;有次佢喺一次晚宴入面見到又聾又盲嘅海倫.凱勒(Helen Adams Keller),就同佢表示:「聽唔到嘢都好嘅,起碼唔會有咁多噪音,諗嘢都清晰啲集中啲.」
海倫.凱勒就回應:「如果我好似你咁係一個咁叻嘅發明家,我就會發明幫聾人聽到嘢嘅儀器.」
愛迪生:「乜你咁認為咩?我就唔會搞呢啲咁無聊嘅發明,因為人類講嘅嘢好多都無無謂謂,聽又得,不過唔聽好過.」
「上帝也分神」[編輯]
費城起咗一坐新教堂,成班牧師就為咗使唔使加支避雷針喺度開會爭論,因為有啲認為上帝係會眷顧呢間教堂唔會俾雷劈,最後佢哋就派咗個代表去請教愛迪生,問吓個可行性.
愛迪生聽到之後就微笑咁話:「梗係要裝,上帝都會有神不守舍嘅時候嘅.」
「時間,時間」[編輯]
話說當愛迪生做緊電燈膽實驗嘅時候,佢將一個未上電線底座同燈絲嘅空心玻璃罩交畀佢助手,叫佢量吓呢個玻璃罩嘅容量,跟住又繼續整自己嘢;
過咗一段時間,愛迪生擰轉頭重見佢助手用軟尺量緊個罩嘅周長,直徑嘅嘢,係咁喺張檯度計算式,於是慨嘆咁話:「時間,時間,點解咁簡單嘅嘢要搞咁耐?」,跟住走埋去將個空心玻璃罩嘅開口放喺水喉下面灌水,滿咗水就同個助手講:「將呢啲水倒入個量杯度然後講個容量畀我知!」,話咁快轉個頭,助手即刻就畀咗個容量數字佢.
佢一邊繼續實驗,一邊同個助手講:「你睇!咁簡單,最少嘅時間就搵到最準確嘅答案,點解你諗唔到呢?」,個助手即刻面都紅晒.
跟住佢就自言自語咁話:「人生實在太短暫,太短暫啦!但係要做嘅嘢就實在太多,唔識得慳時間點做得晒…」
資料來源[編輯]
- 內文嘅絕大部份資料來源同埋部份插圖係參考自台灣發行嘅書刊:(世界歷史偉人叢書系列 - 偉大發明家:愛迪生),喺民國六十九年(1980年)經過台灣國立編譯館審批,由林白出版社出版.
- 再加上眾多零碎嘅資料互相印証,補充及整合,當中包括英語維基下嘅相關條目.
- 少量補充自科學名人堂 - 愛迪生


text:
寶寶很苦,但寶寶不說⋯⋯平時返工返學對住無良Freerider,廢柴上司,刻薄老細⋯⋯嗚呀~我漿爆喺呢一個Moment要爆喇!今晚!就今晚!我要約班Friend出嚟吐苦水!返屋企處理完國家大事,宵夜時段出嚟搵個地方一路食嘢一路吹水.串燒份量小小就啱哂喇!星期五晚,睇定以下呢間小店,嚟個Happy Friday聲討大會吧!
紅磡 美味佳
呢間喺紅磡近黃埔嘅串燒店CP值極高!多款串燒價錢都不過係$15以下,價錢平但味道一啲都唔差,因此吸引好多Poly學生同街訪落嚟食,仲起咗個朵比佢叫「肥婆雞」,係唔少人嘅集體回憶~
鋪面唔算太細,大概有50個座位,座位都算闊落唔太迫,小編多次試過閒日夜晚11點左右去到,座位依然有8-9成滿,就算外賣都要排隊,可想言之有幾受歡迎!
用剔紙仔方式落單,價錢一目了然,姐姐會係食物嚟齊後再去你張枱Confirm一次睇下有冇漏單.飲品就可以自己去雪櫃拎,賣單時再計數,夠哂清楚!不過小店未有酒牌,如果想飲啤酒嘅話就可以去鄰近便利店買,入去一路食一路飲!
如果係當正餐怕唔飽,呢度除咗串燒之外,仲有車仔麵,大碗抵食.不過想攝取碳水化合物充飢,就一定要叫呢度嘅蛋炒腸粉,外皮煎得脆香,內裡軟腍,加埋芝麻醬,甜醬味道一流,份量亦都唔少,如果想試埋其他串燒就要3個人Share啦!
食串燒不忘食菜,呢度嘅燒韮菜超級大串,擺滿一個碟,燒得香口但唔會太乾,菜嫩無渣,$8一串極抵食!
翠肉瓜先烚熟再燒香,唔會比爐火蒸乾水分縮水,厚切大塊入面仲好Juicy~
粟米一份有兩小舊,份量足一條,兩個人食叫一份啱啱好.
燒茄子同樣係大碟,多肉而且燒得夠腍身,調味唔會過鹹,非常不錯!
招牌燒雞全翼(又名肥婆雞翼)$10/串,$26/3串,原隻上大隻多肉,皮脆孜然味香,唔怪得係呢度嘅必食之選!
大部份肉類同丸類都已經用蜜糖,孜然粉調好味.不過咪住咪住!呢度仲有一樣秘密武器,好多人都滄海遺珠.望吓枱面上嘅小鐵罌,就係佢喇!
呢個沙嗲汁先係真正嘅隱世美食,花生,沙茶,同沙嗲香極濃,淋上肉類同丸類將佢地提升到去無敵嘅層次,尤其係加落花枝丸同豬頸肉上面,一秒將佢變成九龍城泰國風味,而且係無限添加,啱哂同小編一樣重口味嘅朋友呀!
日晝工作厭力已經好大,到咗夜晚同一班朋友嚟到地踎小店,喺呢度無需要裝模作樣討好任何人,吔串墨丸大數呢個世界嘅不公,聽日瞓醒又係一條好漢,繼續作戰,呢個就係生活(含淚)
美味佳
地址:紅磡寶其利街2號地舖


text:
雖然話兩人相處貴乎坦承,但其實好多時候男人為咗避免挑起女人嘅神經,有時候都係會選擇側側膊唔多覺地隱瞞.
到底男人最慣常呃住女人啲咩嘢呢?了解以下5點之後,就可以一眼睇穿男人心!
1. 尋晚幾點瞓
whatsapp講完晚安之後,你以為就對方就真係會乖乖瞓覺?其實由嗰刻起先係佢哋自由時間嘅開始!準備同佢最心愛嘅電腦或手機遊戲整晚愛得難捨難離……
2. 你身形嘅變化
女人最在意嘅就係自己嘅身形,3日唔埋就會問男朋友「點啊,我有無肥到啊?」.呢個時候為咗避免大戰一觸即發,男人都係會乖乖地答女人想要嘅答案.
3. 佢唔想同你屋企人相處
即使佢唔係唔鍾意你父母,但始終都唔想相處太多,因為對住長輩總係會表現唔自在,又可能聽到唔係咁啱聽嘅說話.所以記住要保持適當嘅空間比男人,唔好比佢咁大壓力.
4. 有關EX嘅嘢
現任嘅假想敵絕對會係自己嘅前度,尤其係女人呢種特別容易呷醋,妒忌嘅生物,所以無論現任問啲咩都好,男人都會二話不說地肯定「你無論喺方面都比我個ex好」.
5. 同異性朋友食飯
呢點其實都好容易理解,講咗出嚟會嬲,唔講但被發現就更嬲,所以女人如果想男人會主動同自己交代,建議首先你要令佢覺得你係唔會隨便嬲嘅,大方寬容嘅,咁男人自自然然就唔會咩都瞞住你喇.
(圖片來源:tumblr)


text:
熊狸
熊狸,英文名 Bearcat 或 Binturong(來自馬來語,另有講法來自他加祿語),學名Arctictis binturong.係一種靈貓科動物.熊狸屬於蹠行動物,行路嘅時候腳掌着地,呢點同熊相似;熊狸嘅眼一遇到強光會變成一道鋻縫,呢點就似貓.熊狸嘅名字就係由呢兩點相似性嚟命名嘅.
分布[編輯]
熊狸生活喺雨林,長年響樹上活動.熊狸分布喺東南亞,越南,婆羅洲,馬來西亞,印尼,菲律賓等.中國雲南都有分布.因為砍伐森林行為嚴重破壞佢哋嘅棲息地,加上偷獵令佢哋嘅數量驟減.而家熊狸喺好多國家正處於瀕危狀態.熊狸有三個亞種,半島亞種分布喺菲律賓,其餘亞種分布喺菲律賓以外嘅地方.半島亞種係體形最大嘅亞種.
特點[編輯]
熊狸係一種夜行動物,日頭喺樹上面瞓覺,夜晚出嚟.
熊狸身長60-95厘米,重9-14公斤.條尾同個身差唔多咁長.作為靈貓科成員,熊狸有好多特立獨行嘅地方.熊狸係靈科中體形第二大嘅種類,乸體形比公大20%.同時,熊狸亦係靈貓科之中唯一生素色皮毛嘅動物,其他靈貓科成員一般都帶斑紋.熊狸乸嘅性器官居然生得似公嘅性器官(因為有陰蒂骨,呢點好似鬣狗),事實上,雌雄性器官相似係貓形亞目嘅一種原始特徵嘅遺留.
另外,熊狸亦都係靈貓科之中唯一條尾有抓握功能嘅動物.佢嘅尾生有蓬鬆粗糙嘅毛,具有抓握功能,起到第五隻手嘅功能.實際上,只有兩種食肉目動物嘅尾有咁嘅功能,熊狸喺其中之一.而且喺東半球,熊狸重係唯一條尾有抓握功能嘅哺乳動物.熊狸生小圓耳,細眼.雖然屬於食肉目,但係犬齒唔發達,切齒亦唔似其他食肉類咁特化.主要食果實,亦都食鳥蛋,嫩葉,嚙齒動物同雀鳥.同熊一樣,熊狸係一種歸入食肉目嘅雜食性動物.
熊狸喺受威脅嗰陣會變得非常之惡,而喺開心嗰陣會發出咯咯笑嘅聲.喺人工飼養下,熊狸可以活20年,最高記錄26年.對同等體形嘅動物中已經算係長命.
熊狸識爬樹,能夠喺樹枝間跳躍攀爬搵食,同時利用條尾纏繞樹枝協助維持平衡.佢哋嘅後肢能夠往後彎曲好大嘅角度,以便頭向下由樹上爬落嚟.
熊狸用喺條尾嘅嗅腺喺樹上蹭擦來標記地盤,同其他同類進行嗅覺交流,爬樹嗰陣會留低一條嗅痕.熊狸嗅腺分泌嘅物質氣味經常被形容為「似熱爆穀」.
繁殖[編輯]
- 發情期:81 日
- 懷孕期:91 日
- 每次生:通常2個仔(最多6個仔)
- 性成熟期:1年
起源[編輯]
熊狸係靈貓科動物.靈猫科動物最早出現喺漸新世,係靈貓型亞目(包括貓科同埋鬣狗科)嘅共同祖先分開來的.
其他[編輯]
- 馬來西亞嘅原住民通常將熊狸當係寵物飼養.
- 美國紐約州立大學賓罕頓分校以熊狸作為吉祥物.
- 曾經有種講法認為熊狸唔識循逆時針方向轉圈,後來證實係錯嘅.
- 喺香港,以前嘅荔園動物園都養過(喺馬騮籠隔離),重係盲嘅.但介紹牌竟然話佢係「熊貓」.


text:
溫哥華 必去景點及Esther Short 公園附近酒店推介
Esther Short 公園附近酒店預訂
累積 10 晚,送 1 晚
仲可享精選酒店神秘優惠價
溫哥華必去推介 - Esther Short 公園
想去 溫哥華 自由行?等 Hotels.com 帶你玩盡 溫哥華Esther Short 公園 啦!留意我地文章,話你知去溫哥華 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋溫哥華Esther Short 公園 附近有咩酒店,等你更加容易計劃行程,慳返酒店來回景點嘅時間.
溫哥華Esther Short 公園 自由行
去得溫哥華Esther Short 公園 自由行最緊要一定係揀啱日子去.一啲熱門景點例如,溫哥華 嘅 Esther Short 公園,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
溫哥華Esther Short 公園 交通
想去Esther Short 公園 暢順無阻濟,最好就係出發前,睇清楚溫哥華Esther Short 公園 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
溫哥華Esther Short 公園 必食必買攻略
溫哥華Esther Short 公園一直都係旅遊熱門地點,去到溫哥華Esther Short 公園,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
朋友問我意見,應該點?
進修,工作,家庭,愛情,無論喺生活中邊一個範疇,遇上疑惑或困難,都會向朋友尋求意見.到底當朋友問你意見時,點樣先可以俾啲啱用嘅建議佢,同時又唔會傷感情?不妨參考以下嘅tips.
有時朋友
面對緊嘅問題同你當下 / 以往嘅經歷好似,但呢一刻唔係你分享煩惱嘅時候,朋友
正為自身問題而愁,絕對唔想聽你訴苦,因為唔會有兩個情況係完全一樣嘅,對方向你訴苦,而你又講埋一份,對件事根本無幫助,通常對方都唔會因為你有差唔多嘅經歷而產生共鳴.
2.Be Nice
雖然喺某一刻你好想「點醒」朋友
,唔想對方再錯落去,但如非必要唔好魯莽去行呢一步(通常最常見嘅例子就係朋友
同自己認為唔恰當嘅人交往).
如果件事牽涉到愛情,就要更有技巧咁給予建議.可能朋友
呢一刻好嬲,但話唔定聽日又同男友和好如初,回復甜蜜狀態.之前你對佢男友曾作出嘅批評,佢可能會記喺心而唔開心,甚至會疏離你.唔係叫你唔同朋友
講真心話,而係既然你嘅意見對對方無幫助,而你無端端就做咗醜人,係咪好唔抵先?
3. 尊重
有時屋企人,朋友
唔願意接受你嘅建議,咁就唔好逼佢哋,或者佢哋需要多啲時間去消化你嘅建議到底啱唔啱用.言辭上應避免批評,尤其是當中牽涉唔可以轉變嘅因素.
應該將注意力放喺尋找解決辦法上,即使最後朋友
無接受到你提出嘅意見,都唔好有hard feeling,畢竟對方當初只係想問吓你意見,聽咗之後佢分析過覺得未必係最適合自己都唔出奇.你要明白,佢有權選擇自己想行嘅路,無用到你建議嘅方法並唔代表你哋嘅友誼有問題.
4. 聆聽+心理支援
靜靜咁聽朋友
講佢嘅事,先唔好插嘴.有時你會發覺,將事情嘅前因後果攤出嚟講,解決方法就會慢慢呈現!唔使急住發表意見,因為聆聽已經係一種幫助朋友
嘅方式.尤其係如果對方無開口問你意見,就更加唔好主動發言,否則只會埋下摧毀友誼嘅炸彈.
要記住,有時答案 / 意見並唔重要,因為通常佢哋已經心裏有數,只係想尋求支持同鼓勵.舉個例,佢即將要同男友分手,呢個時候,佢需要嘅係提出分手嘅勇氣,以及面對分開後嘅唔習慣同失落,你唔使提供一百個同男朋友
分手嘅方法俾佢嘅.


text:
最近媽咪姐一直跟進住張達明患病嘅消息,依家證實佢患咗第三期鼻咽癌,因為化療嘅關係,仲引致體內鉑金超標 63倍而中毒,真係傷上加傷!佢停晒所有工作冇收入之餘,為咗醫病,搵勻中西醫同埋其他偏方,使錢好似倒水咁.
48歲嘅達明同太太何念慈有個 10歲大仔,細女就得 7歲,媽咪姐聽講佢最擔心嘅係萬一自己有乜事,老婆同一對仔女唔知點算?所以早排搵律師立定遺囑,寫明將所有嘢預留俾張太,仲想將依家住緊嘅西貢獨立屋賣咗去,租屋住,俾老婆有多啲現金揸手.不過張太就反對,認為病人唔應該搬嚟搬去咁頻撲,而且住開嗰度空氣好,適合養病.
不過癌呢種病醫起上嚟可以醫晒成副身家,所以身為臨牀心理學家嘅張太,呢排除咗忙於照顧老公之外,仲不停撲水.依家佢喺一間心理醫生醫務所掛單睇症,一次四十五分鐘至一個鐘,收費近兩千.要照顧老公同一對細路,又要搵家用,真係辛苦晒張太,媽咪姐喺度祝福達明早日康復呀!
阿女,為咗你,爸爸會好快好番㗎!(設計對白)
達明以前經常帶對仔女周圍去,但依家要養病,已經閉關多時.
連日來達明都足不出戶,屋內落晒簾,但就開咗窗保持通風.
媽咪姐早前去探過達明,但菲傭話佢休息緊,見屋內玄關擺滿家庭照,門上又貼滿應該係達明大仔寫嘅揮春,好溫馨.
遺囑
(模擬圖片)
達明投資有道,搵落唔少,手持兩個單位都勁升,依家約值 2千 6百萬.為咗保障老婆仔女,細心嘅佢更立定遺囑,以防萬一.
短訊講近況
上星期,媽咪姐留言俾達明,關心佢嘅病情.呢位抗癌勇士好樂觀,即日回覆話有信心戰勝癌魔!大家都支持你㗎.
同達明拍拖12年,結婚10年嘅張太何念慈以前成日陪老公出席公開活動,依家就喺銅鑼灣呢間富貴診所掛單睇症,幫手撲水,兩公婆甘苦與共.
Orignal From: 力抗第三期鼻咽癌 張達明立定遺囑


text:
哈托雷 必去景點及哈托雷站附近酒店推介
哈托雷站附近酒店預訂
累積 10 晚,送 1 晚
仲可享精選酒店神秘優惠價
哈托雷必去推介 - 哈托雷站
想去 哈托雷 自由行?等 Hotels.com 帶你玩盡 哈托雷哈托雷站 啦!留意我地文章,話你知去哈托雷 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋哈托雷哈托雷站 附近有咩酒店,等你更加容易計劃行程,慳返酒店來回景點嘅時間.
哈托雷哈托雷站 自由行
去得哈托雷哈托雷站 自由行最緊要一定係揀啱日子去.一啲熱門景點例如,哈托雷 嘅 哈托雷站,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
哈托雷哈托雷站 交通
想去哈托雷站 暢順無阻濟,最好就係出發前,睇清楚哈托雷哈托雷站 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
哈托雷哈托雷站 必食必買攻略
哈托雷哈托雷站一直都係旅遊熱門地點,去到哈托雷哈托雷站,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
香港仔郊野公園
香港仔郊野公園(英文:Aberdeen Country Park)係響香港香港仔嘅郊野公園,響1977年10月28號劃定,廣受本地人士歡迎,亦都吸引一啲外地遊客到訪.響香港郊野公園成立之前,呢處係郊野公園試點,當時叫做香港仔森林公園[1].
位置[編輯]
香港仔郊野公園響香港島嘅山嘅南面,向北伸到去灣仔峽,南面就係香港仔同黃竹坑,面積大約423公頃.佢環繞住香港仔水塘,分為香港仔上水塘同香港仔下水塘.
自然環境[編輯]
香港仔郊野公園有好多樹,主要係二戰後種嘅好多種闊葉類樹木,比較常見嘅有紅膠木,木荷,大頭茶,鴨腳木同崗捻.而常見嘅雀仔有麻鷹,毛雞,畫眉,喜鵲,了哥,釣魚郎等,間中亦都會見到穿山甲同松鼠行過.
好去處[編輯]
香港仔自然教育徑響香港仔下水塘東面,遊客可以睇住教育徑上嘅傳意牌加深對郊野嘅認識.
港島徑香港仔同黃竹坑段亦都響公園裏面,西面由貝璐道開始,東面去到布力徑,全長大約14公里.
郊野公園亦都提供唔同嘅康樂設施,包括燒烤爐,太極台,兒童遊樂設施,樹木研習徑同健身徑等,另外重有一條輪椅徑畀傷健人士用.而香港仔郊野公園遊客中心有查詢服務,同埋展出郊野公園資料.
交通[編輯]
由於香港仔郊野公園接近市區,交通算係方便,可以由香港仔經香港仔水塘道去到,由黃泥涌峽同灣仔峽就可以經布力徑,由山頂區同香港仔就可以經貝璐道.


text:
足球
足球(Football,或者叫association football,soccer),係一種由兩隊人互攻嘅波類運動.以英式十一人足球比賽為例,每隊波最多會有十位球員同一個守門員比賽,目標就係要將個足球波踢入對方龍門,每入一球就得一分,最後邊隊入得多啲就為之贏.踢波特點係只可以用腳踢,唔可以用手掂個波,不過亦有例外,例如守門員就可以喺禁區入面用手,又或者掟界外球都可以用手,其他情況一律唔畀用手.
足球運動係而家世界上最受歡迎嘅運動之一.
目錄
史[編輯]
古代足球[編輯]
古代足球出現於中國戰國時代嘅蹴鞠,同埋同時代嘅古希臘人同古羅馬玩嘅古希臘足球[1].2004年初,經專家,學者嘅考證同國際足協嘅確認,古代中國嘅蹴鞠係足球運動最早嘅雛形,亞洲足球協會秘書長維拉潘頒發咗起源紀念杯同證書.
早喺2300多年前,蹴鞠就已經誕生,而且流行於中國臨淄(今日山東省淄博市臨淄區).最早確得可信嘅文字記載呢項運動嘅人,應該係《戰國策》同《史記》,當時佢以具有軍事性同娛樂性雙重性質嘅活動而被記錄起來.之後經過改良令蹴鞠慢慢普及,到咗隋,唐時代,蹴鞠同佛教一齊傳到日本,今日日語同韓語度重見到叫足球做「蹴球」嘅用法,呢個就係受到中國嘅影響.
古代足球無論喺規則,運動方式等都同現代足球存在好大嘅分別.
現代足球[編輯]
現代足球運動公認係起源於19世紀中期嘅英國.最早嘅職業聯賽亦喺嗰度開始.1863年10月26號,世界同西歐首個正式嘅足球組織英格蘭足球總會喺英國首都倫敦成立.之後,足球運動喺全球廣泛傳播.而現代足球運動嘅比賽章則,都係基於當時嘅英格蘭足球協會比賽章則演化而成.1863年10月26號呢一日亦被作為現代足球運動嘅誕生日.
而家,歐洲同南美洲被公認為足球水平最高嘅兩大洲,主要嘅足球強國都集中喺呢兩個大洲,足球喺呢兩大洲都有住舉足輕重嘅地位.歐洲足球流派技術簡練實用,注重配合,個人素質實力強,速度快,作風硬朗,以德國,意大利,法國,荷蘭,英格蘭等係代表,歐洲擁有世界上最高水平嘅職業聯賽.南美洲足球流派就講究個人技術,注重短傳配合同個人突破,以巴西,阿根廷,烏拉圭等屬於代表.
喺其他大洲方面,除咗亞洲之外,其他洲嘅足球流行程度亦都算平均.長期以來,足球喺北美洲發展緩慢,喺美國同加拿大都唔係第一運動,但2000年代開始美國嘅足球水平有咗好大提升,足球喺社會青年一代中嘅地位喺咁大幅度嘅提高,大聯盟亦吸引咗越來越多嘅觀眾,令美國成為一個潛在嘅足球大國;而中美洲嘅大多數國都以足球係第一運動,而且實力唔錯,最強嘅球隊係墨西哥.
而大洋洲就以新西蘭獨強,其他國足球水平都好低.澳洲嘅實力強過新西蘭,不過喺2006年轉咗入亞洲足球協會.
足球喺非洲係第一運動,而且非洲特別係西部非洲係近年足球水平進步最快嘅地區,尼日利亞,塞內加爾,科特迪瓦,喀麥隆,加納近幾年湧現出唔少優秀球員.
足球喺亞洲地區亦非常盛行,不過大多數國足球水平都唔高.近年隨住澳洲嘅加入,亞洲足球有咗一定嘅進步,喺2010年FIFA世界盃,有2支亞洲球隊打入淘汰賽.而家亞洲實力比較突出嘅球隊有澳洲,日本同韓國.
足球賽事嘅內容[編輯]
足球嘅比賽一路發展落嚟已經有佢自己一套嘅遊戲模式,而為咗維護足球比賽嘅基本意義同埋人民精神,足球運動嘅最高決策機構國際足球協會訂落一系列嘅球賽細則,確保所有正式球賽都會喺同樣嘅準則下進行,亦會不時改進球例嚟配合唔同嘅需要.
足球比賽要有嘅嘢[編輯]
一場正式嘅足球比賽,首先要有一個足球場用嚟比賽,而規格係要根據國際足球協會所訂嚟設計.
參與嘅人[編輯]
足球比賽唔一定要有觀眾,但就一定會有落場比賽嘅球員,而正式嘅比賽重會有球證根據國際足球協會所訂嘅規則嚟執法,確保比賽公平公正.
裝備[編輯]
球員一定要有嘅基本裝備包括以下個別項目(國際足協球例,第四章):
球證[編輯]
正式比賽嘅足球場內通常會有四位球證,一位主球證會喺場入面近距離跟住個波或者控球嘅球員而走動,睇實佢哋有冇犯規,佢身上會配有一支哨子,用嚟吹響示意比賽開始或結束,吹罰犯規,個波出界或示意換人等等;另外佢身上會袋住一張黃牌同埋一張紅牌,黃牌係用嚟警告球員犯規,表示如果再犯領黃就要趕出場,而紅牌就係畀啲嚴重犯規,或者已經得到一張黃牌而又再犯黃牌嘅球員,每次當球員初犯時見到主球證隻手插入袋要攞牌嘅時候都祈禱希望只係黃牌,因為如果抽出嚟嘅係紅牌,即係話要趕佢出球場.球證喺進入球場之後直至比賽結束,有權警告同埋將球員驅逐離場,包括喺中場休息嘅時候,加時比賽嗰陣同埋互射十二碼嘅時候.
除咗主球證之外重有兩位旁證,佢哋唔會企入球場入面而只會分別企喺兩方區域嘅邊線上下游走;佢哋嘅手上會各拎一支旗(多數係黃紅色格仔旗),用嚟傳遞重要訊息畀場內主球證,例如個波係由邊方球員踢出界,進攻球員有冇越位,邊個球員動作過激要吹罰…等,有時主球證睇唔到一啲球員嘅犯規動作,就會同最接近嘅旁證了解事件,跟住先決定判唔判罰.
重有一個第四球證,一般嚟講係負責場邊換人,檢查吓出場嘅球員身上嘅配備有冇問題,舉燈牌示意換人嘅號碼,而當球賽到咗中場前或者完場前,亦會根據主球證畀嘅訊號而用燈牌示意嗰場波會補幾多分鐘比賽時間.當主球證或者旁證因為受傷而唔能夠繼續執行職務嗰陣,第四球證就會上場頂替佢哋.
部份比賽會有另外兩個底線球證,主要職責係協助主球證決定喺禁區裏面發生嘅事,同埋個波係唔係已經過咗龍門白界.
球員[編輯]
每場比賽通常都係由兩隊球隊進行競技,而大場比賽嘅每支球隊都會派出十一名選手落場比賽,另外重會有幾名(五至八名)後備球員負責替補,至於一場正式比賽嘅替補名額係可以換三個人.任何一隊人數少過七人,比賽就唔可以開始或繼續進行.
落場嘅十一個人,分別會負責唔同嘅崗位,包括企最前負責進攻爭取入波得分嘅前鋒,喺前鋒後面少少嘅係中場,中場又分為進攻中場同埋防守中場兩種,前者主要協助前鋒進攻,而後者就主要協助防守,而喺中場後啲就係主要負責防守嘅後衞;有人話後衞係龍門前嘅最後一道防線,係因為闊7.3米嘅龍門前面只有一個守門員,雖然話守門員係可以用手掂波,但其實如果後衞有咩閃失而令對方形成單刀,守門員一個人好難守得晒成個龍門,咁對方入波得分嘅機會就好大.
黃牌警告嘅犯規[編輯]
一位球員如果觸犯下列嘅任何一項,就要罰黃牌警告:
- 缺乏體育精神行為.
- 用言語或行動表示唔滿意.
- 多次觸犯比賽規則.
- 阻延重新開始比賽.
- 喺開角球,自由球或掟界外球時未有遵照球例規定嘅距離.
- 未經球證批准擅自進入或再次進入球場範圍.
- 未經球證批准故意離開球場範圍.
- 守門員喺撲救十二碼嘅時候,太早離開球門線.
一位後備球員或已被換出嘅球員觸犯下列任何一項,就要罰黃牌警告:
- 缺乏體育精神行為.
- 言語或行動表示唔滿意.
- 阻延重新開始比賽.
紅牌離場嘅犯規[編輯]
一位罰紅牌驅逐離場嘅球員,後備球員,已被換出嘅球員,領隊,教練或助教,一定要離開比賽場地亦都唔可以留喺後備席.領隊,教練或助教違規時,球證都可以向佢哋出示紅牌. 一位球員,後備球員或被換出嘅球員觸犯咗下列任何一項時,就要罰紅牌驅逐離場:
- 同一場比賽第二次罰黃牌(兩黃一紅).
- 嚴重犯規.
- 凶暴行為.
- 向對方球員或其他人吐口水.
- 唔係守門員嘅球員,手球引致破壞對方一個入球或一次明顯入球機會,無論手球係故意定冇意.
- 當對方一位單刀球員正向龍門推進,侵犯進攻緊嘅球員而破壞一次明顯入球機會,因而需要判罰直接自由球或十二碼.
- 守門員喺大禁區之外用手掂波或其他犯規.
- 用攻擊性,侮辱性或鬧人嘅言語或動作.
- 向球證做出粗口手勢.
- 使用興奮劑等藥物.
2016年新例,球證可以喺比賽開始前根據當時嘅情況出示黃牌,亦都可以紅牌驅逐正選球員,如果正選球員喺開波前俾球證驅逐離場,球隊可以用一個後備球員代替上陣,球隊可以繼續11人作戰,不過後備名額就會少一個人.


text:
喺綠色生活嘅大前提下,大家都希望能夠生活得夠原始,咁唔知大家對原始性生活又點睇呢?其實性愛就係一種最原始嘅本性,而喺情慾字典及成人作品中,亦唔難發現到最原始同Raw嘅詞語及AV,今次就同大家探究最Raw嘅真相啦!
天體主義者鍾意用赤裸裸嘅身體嚟親近大自然,而講到赤裸嘅英文有好多,除咗有「Naked」同「Nude」外,其實仲可以用「Raw」,皆因喺英文中,「Raw」有原始,自然狀態,粗獷等嘅意思,因此便被引申出形容裸體嘅用法.如果係咁嘅話,咁英文情色俚語中嘅「Raw Meat」又係乜嘢意思呢?唔通解做未經處理嘅肉類?如果咁諗就錯得交關,話明係同情色有關,佢嘅意思當然唔係咁解啦.原來早喺18世紀時,「Raw Meat」呢個俚語就已經出現,意思係指男士嘅兵器,因此如果聽到有人話「Show his raw meat」時,千祈唔好以為有人騷舊未經處理嘅生肉出嚟呀!
如果想同伴侶表示進行無套式性愛,亦即係打真軍嘅話,英文應該點講呢?答案就係「Fxxx Me Raw」.當中嘅F字頭英文,相信唔使多解釋,大家都能夠心領神會,不過呢句比較粗俗嘅俗語,大家要小心運用.例句:Susan says, "No condom? Well, Fxxx me raw."(蘇珊話:「冇套套?好,我哋打真軍啦.」)若然唔想講得咁粗俗,想講得優雅啲嘅話,大家可以用「Raw Sex」嚟表達,佢嘅意思同樣解做無套式性愛.雖然呼籲大家要做足安全措施,但事實上卻有唔少人選擇進行無拘無束嘅原始性愛,據英國醫學資訊網站Superdrug Online Doctor喺去年3月對1,000名美國人及1,000名歐洲人進行關於性生活嘅調查,結果發現有百分之六十五嘅美國人及百分之五十五嘅歐洲人,喺啪啪啪時唔會使用安全套,認真危險.
能夠成為經典四仔,搵嚟一眾性感火辣嘅脫星演出激情四射嘅床戲固然係重點,但係男優及精彩嘅劇情同樣唔少得,好似呢套由美國四仔片廠VCA喺2000年7月推出嘅《Raw: The Rise and Fall of a Porn Star》就係一個好例子.由男優Joel Lawrence擔綱演出,仲有Anita Cannibal,Donita Dunes,Jessica Jewel,Kylie Ireland等一眾性感女脫星坐鎮,加上有趣嘅劇情及鹽花場面,喺2001年嘅AVN頒獎禮中獲得最佳四仔DVD獎項,而Joel Lawrence更分別喺2000年及2001年嘅XRCO同AVN頒獎禮中榮獲最佳男脫星.
故事講述Joel Lawrence飾演嘅Jerry係一名三流荷里活演員,為咗錢佢決定轉型拍四仔,卻估唔到獲得極高人氣,而收入亦愈嚟愈豐厚.未婚妻起初冇懷疑Jerry點解無啦啦咁有錢,後嚟發覺佢唔單止變得富有,床上功夫亦愈嚟愈勁,終於對佢產生懷疑.面對知名度愈嚟愈高,Jerry好難掩飾真相,究竟佢應該點做好呢?Joel Lawrence之所以能夠演繹出三流演員嘅神髓,皆因佢喺加入四仔界之前,確實係一位三流演員,難怪佢演得入木三分.
撰文:魂


text:
每次開ig或者ViuTV,少不免見到幾件文青女,全部不外乎一式一樣短髮長裙外加一雙純情無知嘅眼神,其實本身嗰堆女仔個樣就已經唔差,of course,佢地自己又點會唔知,但又唔q想人地一望到佢又覺得,「挑,咪又係得個樣!」於是,一堆偽脫俗嘅文青女應運而生.但係,係我心目中,可以稱得上有文青氣質嘅女仔,大概只有陳綺貞.
雖則話男人不嬲係用下半身諗野嘅動物,但理性嘅時候不嬲都好理性, no joking, 如果上天俾你揀,你一條獨撚去旅行, 你會想撞到雞扒妹定陳綺貞,揸住支青島對住班兄弟個時,梗係大喝一句「你老味,肯肯定係雞扒妹喇,嘩,俾我見到佢呀,一定……」之後自動進入思想飛行模式.但問心, 每個男人,當靜落黎問一問自己,大抵都期望過係旅途上遇上一次陳綺貞.
畢業旅行嘅時候,當成班同學個q個俾條女撳住要去日本掃藥妝去韓國食泡菜之際,你一條獨撚決定特立獨行玩另類,一丁友坐西伯利亞鐵路去俄羅斯莫斯科,啲朋友個個都以為你黐q左線,你笑他人看不穿.汁幾件T加一條爛牛就走,決意要係當港奴之前思考人生.
你望住張去北京嘅火車飛,下層個同胞打左個加大力度嘅乞嚏,嚇到你三魂唔見七魄,個心諗緊自己究竟做乜9之後轉左幾程車,終於上到聞名已久嘅西伯利亞鐵路.
望住窗外前幾分鐘仲係烏蘭巴托廣闊茵茵平原,轉眼換成波光粼粼嘅海岸線,一幕幕仿如置身千與千尋入面,離奇而玄妙.忽地耳畔傳來一陣結他聲, 你一步一步朝住結他聲走去,直至見到一個女仔嘅身影,一件navy blue嘅 hoodie加一條老牛再配一對新平衡,一綹秀髮旁落半掩面.「可唔可以俾我繼續欣賞美妙嘅音樂?」 一個唔小心chok左個李奇腔出黎tim hihi,心裡暗暗自屌一聲,佢望左過黎笑一笑, 然後繼續彈結他.
結他喱樣野好得意,好似男仔彈結他會俾人話用黎媾女,但唔會有人話女仔彈結他會俾人話用黎媾仔.望住窗外不停轉換嘅風景,然而你嘅視線只落係面前嘅陳綺貞度.之後同佢吹下水,發現原來佢係台北人,今年gap year想出走睇下個世界係點.你諗一諗自己,你都gap左一年,但係係去銀行做啲無return offer嘅 1-year 19 internship.你地由雨革講到太陽花,由上水傾到淡水,到左莫斯科,當你想抄佢牌時,佢淡然地講左句「有緣再見」就走左,perhaps it’s right,人生若只如初見.
但自此之後,每當你一聽見「旅行的意義」嘅時候,就會諗起陳綺貞, 嗰個旅途上曾遇見的陳綺貞.


text:
威尼斯 必去景點及聖馬庫拉水上巴士站附近酒店推介
聖馬庫拉水上巴士站附近酒店預訂
累積 10 晚,送 1 晚
仲可享精選酒店神秘優惠價
威尼斯必去推介 - 聖馬庫拉水上巴士站
想去 威尼斯 自由行?等 Hotels.com 帶你玩盡 威尼斯聖馬庫拉水上巴士站 啦!留意我地文章,話你知去威尼斯 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋威尼斯聖馬庫拉水上巴士站 附近有咩酒店,等你更加容易計劃行程,慳返酒店來回景點嘅時間.
威尼斯聖馬庫拉水上巴士站 自由行
去得威尼斯聖馬庫拉水上巴士站 自由行最緊要一定係揀啱日子去.一啲熱門景點例如,威尼斯 嘅 聖馬庫拉水上巴士站,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
威尼斯聖馬庫拉水上巴士站 交通
想去聖馬庫拉水上巴士站 暢順無阻濟,最好就係出發前,睇清楚威尼斯聖馬庫拉水上巴士站 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
威尼斯聖馬庫拉水上巴士站 必食必買攻略
威尼斯聖馬庫拉水上巴士站一直都係旅遊熱門地點,去到威尼斯聖馬庫拉水上巴士站,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!
威尼斯旅遊指南
48 小時玩盡威尼斯 – 威尼斯運河,教堂及雞尾酒
預訂威尼斯酒店,計劃你的兩天短程之旅,盡情感受這個城市的魅力.


text:
我同小小豬都好鐘意食小籠包,見返興趣班附近開左間新上海食店(又或者可能我,所以就入去食個靚午餐啦~
2017年8月14日星期一
(小籠包控出動)滿足的南小館
9 AUGUST 2017(WED)
我同小小豬都好鐘意食小籠包,見返興趣班附近開左間新上海食店(又或者可能我,所以就入去食個靚午餐啦~
新店環境都唔錯,好在我地早一步到咁就唔洗等位,估唔到未到午餐時間都已經好多人啦~
我同小小豬都好鐘意食小籠包,見返興趣班附近開左間新上海食店(又或者可能我,所以就入去食個靚午餐啦~
小小豬話要自己揀下食乜先~
藍莓乳酪就最啱小小豬口味~
我就簡簡單單嚟一杯豆漿啦~
四式拼盤係自己組合嘅,小小豬就話最鐘意食糖醋排骨,酸酸地又夠入味.我就比較鐘意那個花鵰醉雞,雞肉都幾嫩滑,而且帶有少少酒香添~
小籠包控就當然要食小籠包,我地豪豪地叫左一份黑松露小籠包~
認真我都覺得幾好食,粉皮唔算太厚粉,入面嘅肉又帶有黑松露香味,而且內裡仲保持雞湯肉汁,所以唔覺唔覺小小豬都密密食,我都只係食左一粒~
我只係食一粒就緊係唔夠,所以就叫左小館五福拼滿足下自己~
一籠一件又幾得意,啱晒我依啲想食多花款但又怕食唔晒嘅人呀~
其實五款都好好食,不過我個人就比較鐘意蟹粉小籠包同埋鮮肉帶子小籠包多啲~
最後嚟一個雪菜黃魚麵,依個就一定要俾個LIKE店員哥哥,佢見有小朋友同場,佢就主動提意我將魚肉分開上,因為怕魚仍然有未清得晒啲,如果到時混埋麵一齊,擔心小朋友會易食到骨,估唔到又幾細心哦~
食完正餐就當然唔少得甜品,所以我就南小館甜甜拼,兩款奶凍拼兩款甜點都幾抵食~
小小豬嘅係杏仁奶凍,佢話好好食,轉眼就食晒~
我就食芒果布丁奶凍,估唔到入面有勁多芒果肉呀~
甜點我仲揀左南瓜餅同紅棗糕,兩款都OK,不過小小豬就最鐘意南瓜餅,緊係啦...成個小南瓜咁賣相又靚又好味,我地一人一粒唔洗爭~
開開心心食飽飽,小小豬話下次帶埋DADDY再嚟食過,到時一人一籠小籠包!(係就好呀...我今日真係食唔晒喉,俾隻為食豬食晒呀)
訂閱: 發佈留言 (Atom)


text:
主要原因係價錢好吸引,我係黃金商場間錶舖買,折左都係一千蚊鬆D,但就已經有齊光學心跳同GPS,對於我黎講呢D新手黎講,功能已經好足夠.另外,Polar 係香港有維修中心亦係優點之一,因為聽左太多C hing 話G牌整錶整幾個月, 最後連隻錶都放棄埋.
講返隻錶先,隻錶有黑色同紅色兩個選擇,我揀左紅色,錶帶可以拆出黎隨時換,到用舊左再買其他色錶帶.
打開個盒有錶,充電線同說明書.隻錶用之前要叉電,同埋要用手機或電腦SETUP,我跟住youtube條片,用左10分鐘左右就搞掂.
M200只有左右兩粒制,左邊係cancel/back 制, 右邊係select/confirm,按一下就係select, 大力長按就係confirm,呢個操作要用少少時間適應.
另外,M200係可以唔用跟盒的充電線,直接plug 落電腦/尿袋充電,呢個設計確實方便,我可以去到邊叉到邊.不過sales都有提我,唔好用D 大輸出量的power source, 所以我都係以尿袋1A 果個port 黎充電為主.第一次充電大約用左兩個鐘左右.
根據官方資料,隻錶淨重40G,帶上手都幾輕身.錶面單色顯示,解像度唔算高.
隻錶防水30米,底蓋有兩粒LED 燈用黎check 心跳的.
至於支援手錶的網頁及手機APPS Polar Flow 我仲未細心研究,但係顯示語言會跟據browser 設定而改變.但中文只係出到殘體字,所以我都係揀返英文順眼D.
手機APPS 暫時睇無乜特別,主要係用黎過data 同睇返D 紀錄.顯示尚算清楚,要SHARE D data 上facebook 呃like都好容易.
網頁版其中以下呢個explore 版面得意.可以搵到我住果區附近有乜跑友同埋佢地跑乜路線.
至於其他功能就遲D 玩落再分享.
小總結: (5*滿分)
外型:4* (夠輕, 可換表帶易襯)
價錢:5* (千零隻, 抵玩)
功能:3.5* (有GPS 有心跳,但兩粒按鈕操作上無咁靈活,雖然話就話有可以有電話短信通知功能,但不支援中文,所以都係無用)


text:
人奶B轉奶粉求推介.
-
achcool
7個月要返工了,同老公傾好左想轉比奶粉,但屋企人話一轉就好多問題,話大便問題會特別嚴重,點算好,我應該堅持唔到返工仲要泵奶
-
sabng030sabng
食奶粉D便便係冇人奶咁水,但又唔洗太擔心,實有隻奶粉夾到你BB去到便便,大把奶粉B啦
利申:一出世就係奶粉B
-
abby
可以試下轉illuma,個味淡淡地好易適應架,個時我用illuma黎補奶呀b都好肯飲
-
wasteoftime
加油啊媽媽! 奶粉B都無問題咖, 多D幫佢按摩肚仔, 同埋可以比D水佢飲!
-
awongnie
can try biostime, E隻係我試過咁多隻奶粉之中真正唔甜的! 同埋佢又幾易溶, 想健康D可以試佢隻有機
-
achcool
@awongnie 貴唔貴?? BB便便都日日有?
-
awongnie
@achcool 唔貴啊, 佢仲平過其他冇機果D, 又有SN-2, 日日都去到poo poo
-
lerena
我囡囡出世2個月後由人奶轉左隻奶粉, D poopoo好似比之前硬, 我呀妹個BB本身都有E個issue,佢話羊奶粉低致敏,對BB 腸胃好D
-
lovelycarmenyo
@lerena 女女飲緊邊隻?
-
marybb
enfinitas可以試下,成份似人奶


text:
新貴搖擺
新貴搖擺(New Jack Swing或者叫swingbeat[1])係流行音樂之中一種混合類型,呢種音樂集合咗hip hop同節奏藍調(R&B)構成.係流行音樂之中最受歡迎嘅其中一種音樂類型.
New Jack Swing[編輯]
新貴搖擺原名係New Jack Swing,最初係Barry Michael Cooper喺1978年Village Voice雜誌最先叫起,原本係用嚟形容由 Teddy Riley 發展出嚟嘅一種音樂形式,而結果就變成呢種音樂嘅稱呼.
New Jack 係80年代尾一個美國俚語,用嚟話一啲咭片燙金,戴高帽,著得好時尚同好醒目嘅都市人,而 Swing 就係 Linn 牌電子鼓上面其中一個制,一噤就會有搖擺音樂節奏出,Barry Michael Cooper 就將呢兩樣嘢夾埋一齊,去形容Teddy Riley呢種集合兩種唔相容但又竟然夾得埋嘅音樂形式[2].
簡史[編輯]
新貴搖擺呢種音樂類型,可以話係由黑人音樂人Teddy Riley所創,佢用鍵盤樂器做出強烈 Funk音樂,加上hip hop混音捽碟效果,做出好有街頭味道嘅新鮮感覺.
Andre Harrell嗰陣啱啱創辦Uptown Records 唱片公司,佢聽過Teddy Riley嘅覺得好正,而且兩個人本來關係密切,於是開始咗合作.幫 Doug E. Fresh 做咗首 The show,紅到爆燈,仲成為經典.
Teddy Riley同時又同Zombe Music合作,推出過好多經典歌,新貴搖擺越來越受歡迎,已經唔再只係Teddy Riley個人風格音樂,而變成一種音樂類型.
Teddy Riley[編輯]
Teddy Riley五歲已經識彈鋼琴,十二歲學識打鼓,小號同色士風,之後佢叔叔買咗哈林區一間的士高兼溜冰場 Rooftop,同入面表演啲 Rapper玩埋一齊,包括 Treacherous Three 成員之一 Kook Moe Dee.令 Teddy Riley 後來成為一個又識 Rapper又識傳統音樂嘅音樂制作人.亦因為呢啲背景,令Teddy Riley創造出新貴搖擺呢種集合咗hip hop同節奏藍調嘅音樂類型.
影響[編輯]
1987年到1989年幾乎乜嘢碟都有Teddy Riley份,參與過好多大星明嘅碟,連米高積遜都放棄 Quincy Jones而搵佢監制唱片.佢嘅風格影響咗好多hip hop音樂嘅制作人,好多人都學佢呢種音樂.


text:
新鮮麵包出爐lu~
今次又繼續試整湯種.
不過同上次有少少唔同~
湯種
改用90℃嘅熱水←上次以為湯種要用嘅熱水溫度就係65℃……但原來係唔夠熱.
改用搵麵包機(HB)幫手攪粉10分鐘←上次係用打蛋器去將湯種攪勻 .
放雪櫃12小時←上次擺得6個鐘頭就拎出嚟用.
麵團
水份改用牛奶
牛油後下←之前都係同其他材料一齊落,今次有時間睇住啲粉喺度攪,我一於等個麵團打勻之後再落牛油等佢再攪.
經過咗4個鐘,麵包出爐喇.
明顯需要改善嘅就係唔夠提子!
同埋啲提子應該要去浸一浸軟先拎落去同麵團撈埋.
不過最令人開心嘅莫過於今次麵包嘅質地,真係好吸引人.
男友話今次個包係最好食.
麵包真係做到一絲絲,好有質感.唔會太話濕,但同時都有足夠嘅水份,男友仲食得出今次麵包多咗牛油嘅香味添.
今次呢個包絕對もちふわ食パン(軟熟)呀!
65℃湯種麵包.
我搵唔到吖!!!!!!!!!
尋日去開荃灣,搵咗又無,問埋九龍嘅書局又無,之前問過香港區呢邊啲大型書局又係無.
間間都話斷晒無貨.
今朝一早又出去銅鑼灣同灣仔啲烘焙舖頭度睇,又係無.
即係叫我唔好買喇本湯種書……
但俾我發現咗呢兩本書
麵包教科書2同埋手工麵包
對於無正式出去學過整麵包嘅我嚟講,由最基礎去學去理解麵包係咩一回事都未嘗唔係一件好事嚟.
細細個已經對於保護個人資料有一定嘅意識,因為由細到大阿爸阿媽都教掉信嘅時候一定要搣咗自己個地址先好掉.
所以到而家大咗我都養成一個習慣,一係就儲埋佢唔掉,一掉就要揻一大堆嘢.
雖然好麻煩,但係都無辦法.
喺香港個人資料早早就俾八達陳賣晒,個人資料講講變晒人哋公司客戶資料,但我都覺得係有必要做返自己嗰part.
因為我自己會聯想到,唔搣→俾人搵到→久而久之佢會知到自己好多嘢→繼而引身出騙案電話……
之前同阿爸一齊買咗部碎紙機,唔係因為貴所以,係因為買兩部都無咩意思,搵地方收埋之餘,又唔會下下拎佢出嚟用,所以夾份買咗一部,擺喺阿媽度,有大量資料需要碎嘅時候,就拎嚟用.
但實在一日有唔知幾多封可能睇都唔會睇嘅宣傳單張塞入個信箱度,A4張,明信片,信乜都有,下下又搣又撕又碎都唔係辦法,但唔做又過唔到自己嗰關.
上年喺日本時100yen店買咗個呢類嘅印仔
但好快就乾晒啲墨
後來到我發現無印出咗
其實7月中時已經日本出咗,但香港一直都無入到.
等呀等~終於俾我等到喇.
原理其實同打窿機差唔多,不過佢係一排打咗7個窿.
喺姓名同住址嘅位置打啲窿,咁就咩都睇唔到喇~
一年都唔知收埋幾多呢啲宣傳明信片,搣又難搣,啲紙又厚……
而家一打窿呢啲宣傳紙就可以掉落個廢紙箱度,唔洗再喺屋企堆到一堆二堆咁,乾手淨腳.


text:
買完電話卡同入油卡,我哋沿住 36 號公路向住 Þingvellir 國家公園進發.喺途中經過一個地方見好多車泊咗喺度,見咁多人喺度停低心諗梗係哩度有好嘢睇喇,於是我哋又停喺度跟大隊睇睇哩度有乜正嘢嘞 .
不過跟住啲人群行過去又睇唔出嗰度有乜特別,嗰陣我重以為啲人停喺度係想睇遠處湖面上嘅倒影.後來返到香港睇返啲相先醒起,以前應該有好多人喺嗰度玩將啲石仔叠起整成一座座嘅小石塔,久而久之哩度嘅小石塔陣重演變成為一個景點.
不過我估後來哩個石塔陣唔知因乜原因俾人清咗場,我哋重見到有告示牌 (上面張圖個大告示牌側邊有個細啲嘅告示牌) 叫人唔好再喺度玩叠石塔遊戲添.查實喺冰島真係四周圍都可以見到哩啲石塔叠喺度又冇人理,難得一個地方俾人玩叠石塔玩到咁有人氣,就咁清咗哩個場感覺實在係有啲啲可惜 .
由哩個小石塔陣景點再揸多幾分鐘嘅車程,就到達我哋哩日金圈 (Golden Circle) 之旅嘅第一站 Þingvellir 國家公園嘞.架車揸到嚟 Þingvellir 國家公園,第一件事先要俾錢泊車.哩個停車場應該係到目前為止我所知冰島喺 Reykjavik 以外唯一要俾錢泊車嘅停車場嚟,而哩次嘅泊車費用就盛惠 ISK 500 大元.
泊好架車跟住就向景區入口行過去嘞,喺入口哩度首先會見到一段長長嘅裂谷,裂谷中間有條小徑一直延伸到景區入面.
冰島哩個北大西洋嘅島國,剛好位於 Mid-Atlantic Ridge(大西洋中洋脊)之上;大西洋中洋脊係由北美洲板塊同歐亞大陸板塊互相分離所形成.
而冰島就處於大西洋中洋脊露出海面嘅一部份.
Mid-Atlantic Ridge 貫穿冰島好幾個著名嘅景區,其中包括北部米湖地區嘅 Krafla 火山,冰島中部嘅 Vatnajökull 冰川,西部嘅 Þingvellir 國家公園同埋 Reykjanes 半島.
正因為 Þingvellir National Park 位於美洲同歐洲大陸之間嘅裂縫上面,嚟到哩度其中一個重點要做嘅事,就係去行吓哩條位於美洲板塊同歐洲板塊之間嘅小徑嘞.
我哋沿住哩條行人路徑散步嗰陣,剛好碰到一班我估係嚟哩度玩學校旅行嘅小朋友.
當熱情嘅香港叔叔嬸嬸遇上熱情嘅冰島小朋友 ……
跟住路上嘅指示牌沿住條小徑一路行,去到我哋喺哩次冰島行程中見到嘅第一條瀑布 Öxarárfoss.
Þingvellir 哩度之所以成為 Golden Circle 一個必定到此一遊嘅地方,除咗因為佢位於美洲同歐洲大陸之間嘅裂縫哩個特點之外,查實哩度亦係冰島民主政治嘅發源地嚟.
冰島語 "Þing" 可以解作 "國會 (Congress)",而 "vellir" 就係 "法院 (courts)" 嘅意思;兩個字加埋,原來 Þingvellir 係 Congress Court 咁解.
大約由公元 874 年開始,為咗逃避政治鬥爭而移居到冰島嘅挪威人同塞爾特人慢慢增加.
群居社會漸漸產生維持社會秩序嘅需要,因為咁哩啲最初移居到冰島嘅人開始發展一套類似今日議會嘅政治制度.
喺公元 930 年,冰島就建立咗世界上其中一個最早嘅議會;議會 (parliament) 嘅冰島語正正就係 Alþingi.喺 930 - 1798 年間,Þingvellir 哩度就係冰島議會舉行會議嘅所在地.
喺 Þingvellir 圍咗個圈咁行,臨返到景區入口之前會經過冰島其中一座最早建成嘅教堂 Þingvallakirkja.哩座教堂最初嘅建築可以追溯到十一世紀,而哩度現時嘅木造結構係喺 1859 年嗰陣建成.
冰島 1271 年以前獨立時代嘅詩人 Jónas Hallgrímsson 同埋 Einar Benediktsson 就係埋葬喺教堂側邊嘅一個小墓地入面.
Þingvellir 哩度除咗泊車要俾錢之外,去洗手間都一樣要收費,兩樣收費都可以用信用卡找數.不過距離哩度只係幾分鐘車程有個我估係一個營地嘅地方,查實亦有免費停車場同洗手間可以俾我哋泊低架車去輕鬆吓嘅 .下面個地圖就記低咗到達 Þingvellir 之前嗰個小石塔景點,Þingvellir 國家公園,同哩個免費洗手間嘅位置.
哩啲咁有益身心嘅好去處當然唔會剩係得我哋發現到啦 ,我哋去到借哩個洗手間用嗰陣都要排一陣間隊先有得去.解決咗啲小問題,跟住我哋就繼續向下一站 Strokkur Geyser 進發嘞.
冰島夏日環島自駕遊 2016 - Þingvellir (Thingvellir 辛格韋德利國家公園)
買完電話卡同入油卡,我哋沿住 36 號公路向住 Þingvellir 國家公園進發.喺途中經過一個地方見好多車泊咗喺度,見咁多人喺度停低心諗梗係哩度有好嘢睇喇,於是我哋又停喺度跟大隊睇睇哩度有乜正嘢嘞 .
:( :x :R~ :P :-* =(( :-O X( :-w
:~ B-) :-S S:-# ~:v :{( :# :-~
:| :-k =)) O:- :-B =; :-c ~:=p
:-] :-{( :-h :-t I-| 8-| ~):=)
L-) :-@ :-U [-( 8-~ :O) 8-}
(:=| =P~ :=q #-o =D~ :=SS @-)


text:
文:蔣薇
中環人好似好High Class,但其實中環返工好多人都會搭地鐵,企你隔離嘅可能一年搵緊幾百萬都唔出奇,因為中環你返放工時間想揸車,先唔講天價嘅停車場費用,只講塞車你都幾頭痕,所以中環好多人都會搭地鐵.
返放工中環仲多過深水埗街市買餸,等兩三班地鐵已經係等閒,有好多金鐘人會搭回頭車,車到個陣已經滿咗半,我最高記錄足足係閘口塞到落去.
今次我想講嘅係一次等咗五班車嘅故事.
當日等咗五班車,我約咗人趕時間已經差唔多遲到,門口位已經塞滿人,明明裡面仲有唔少空位,但偏偏就唔會有人行入去,我望住一個好似夠,但又唔係好夠嘅位,正想硬上時候,個手袋就唔多夠,我只可以係咁攝入去,同佢……就係呢個時間認識.
「你趕時間你上先.」我聽到一把低沉得嚟帶點磁性嘅聲,我未意識到發生咩時間,一個裝束好似地盤佬嘅男人就走咗出車,我同佢四目相投,以地盤佬講,佢都算幾清靚白淨,正車準備關門,我只可以隔住車門同佢講咗聲:多謝.
說時遲那時快,車門又打返開……梗係有條茂利夾硬上車搞到門又打開,我唔知點解迫咗後面嘅人入去,再spare多個位出嚟,再一手拉返佢入嚟.
除咗話係緣份,我都唔知點解會咁做,而佢亦係佐敦問我拎咗電話,用咩理由?無,佢只係話可唔可以俾我電話佢……我亦無去思考點解要俾電話一個素未謀面嘅人.就係咁,我同佢就認識咗,唔似其他中環人介紹自己要用英文名,又或者再扮野D用Initial,佢叫阿輝,一個好平凡而好有佬味嘅男人名.
阿輝佢係中環返工,同我一樣返Office,但我係文職,佢就係做工程,係中環做工程有樣好,佢都係9-6咁返放工.
唔似其他中環人,講牌頭,講股票,開口埋口都係錢錢錢.地盤佬佬味十足,不過我未至於咁特別喜歡汗同油灰.但作為一個地盤佬,阿輝係一個有氣質嘅地盤佬.唔講唔知佢都係大學畢業,仲要讀Finance,我有睇過佢大學西裝照,行出中環都絕對係才俊樣.但佢做咗一年半銀行就無再做,輾轉去咗工作假期,然後返嚟做裝修,地盤炒散.
係佢口中,我聞唔到中環嘅銅臭味.佢可以同我講佢係柬埔寨入院嘅體會,又或者係斯里蘭卡教小學生英文嘅經歷,有時佢會成晚係山上面影縮時夜景.睇住燈光愈來愈多,再愈熄愈少.
第一次佢約我食飯,係Soho嘅一條橫街後巷.有間菲律賓人開嘅Burger,只有十二個位,埋單都係二百蚊左右,但比起我之前同個金融才俊食Amber成皮野落樓仲開心.
然後有一次我哋相約一齊搭地鐵,都係等咗五班車.同樣係裡面好多位,門口好硬淨,我哋迫咗入去之後,港女如我當然要Jip一Jip啦.我成日諗如果每個人都行入D,三班車就夠上.
阿輝好似明白我嘅想法,佢大聲講:「裡面嘅人千祈唔好行入去啊,如果唔係出面班人就會迫入嚟,咁成架車就好迫嫁喇!等開車之後先好行入去啊!」
終於入面班人聽到行入少少,然後足足入多咗八個人.
係中環到金鐘隧道中,我同阿輝隻手係人群之中十指緊扣.


text:
早上起身,屋主出現了,拎左餐券就去食早餐 .Cafe果個人都好nice,勁熱情咁講下有咩揀,仲問我地聽日仲會唔會黎
行程
首先第一站係皮革市場果頭 San Lorenzo Market ,其實我地對出既廣場已經好多檔皮具店:皮褸皮袋皮帶乜都有,
但D野都幾貴,但又唔低係咩老店,都係望下就算.
至於皮革市場,本來其實好有期望,打算黎到點都要買件野返去 點知…
黎到感覺上佢只係皮具版本既女人街,比我地想像中流 ,檔檔都係臨時搭建,賣緊一樣既皮製品,唔係想像中成行成市既皮具老工匠小店 .路過d檔主會狂yo你,一路行一路對住你 kon’nichiwa / nihao / annyeonghaseyo, 完全係亂黎 ,個個都話自己D皮係真既,D價亦都標到相當高 ,你整個覺得太貴既樣佢就大劈價,成件事真係好女人街呀姐呃鬼佬feel,但呢度就掉返轉,鬼佬呃asian.
網上圖片:
因為係街邊檔,有d款都幾淘寶,加上我地絕對唔係咩皮具鑑證專家,上網見到分辨真假皮既文講到又刮又剪開又燒咁 ,咁樣分法實被店主砍死 .分辨唔到真偽,為免做水魚,我地都係得個睇字 .
頭先係咁依睇下D blog,都見到有個外國blog話以前呢個market係賣當地既高質皮具,但後來已經完全變質,而家既檔主大部分都唔係意大利人,賣既皮具全部都唔係咩佛羅倫斯真皮,只係係意大利某Town仔由中國人開既工廠造既劣質皮.
你會見到,同女人街structure一樣,佢地stall後面都有地鋪,唔同既係其實間地鋪同前面對住果個stall係同一間店黎,唔好以為地鋪果D真野黎,其實都係一樣 .
其中經過一間店,店名係 F 字頭,店主話佢地上過電視節目,話台灣一個電視台黎過拍佢地,仲即場show佢facebook page比我地睇,仲有果條片幾秒 之後又繼續hard sell佢既貨品.離開間店後,我地上網睇返果個節目,見到其實係d台仔主持亂入呢度既店求其揀幾件做節目禮物,咁啱就入中呢間,並唔係慕命而來訪問佢,所以就算上過電視都唔代表d乜 ,但門面黎講佢branding又比其他檔好既,又咭片又盛(雖然都好頹),貨品上面都會壓左佢地個「brand」名落去既,D皮具係咪真係自家出產就唔知了(同款貨品係其他店見過).
行完一輪無收穫 ,我地就搵食啦 .
呢頭有個food market,叫 Mercato Centrale,係正San Lorenzo Market呢頭架啦,見親food market必入既我地當然唔會放過. 入面仲有費倫天拿官方fans store. 當然我地就行下就算了.
呢度野食價位印象中唔低,至少無果種一路行一路掃既衝動,似food court多d.但環境係唔錯既.
我地睇中一間幾多人,買佢野食既人果碟野好吸引,個廚房又好似幾pro咁,我地就係度叫野食.
佢個pizza oven搞到好正宗咁 .不過我地唔食pizza,叫左Ravioli,因為我地就係被其他人食緊既呢碟野吸引到.呢度有個位好多檯凳比人係度食野.
Ravioli睇落分量唔多,但其實呢味野幾塊已經超頂肚,因為佢好似餃子咁包住D肉,個醬汁好thick,亦好重口味,我地兩個share,每人幾件就飽曬 ,好彩無見佢少叫多幾樣野.但係幾好味既
食飽後,就係廣場巡禮啦
(待續)
歡迎 Like Facebook Page 緊貼最新既遊記及攻略 : 芒果豆腐花遊記


text:
新年第一篇,講講年宵當中最多爭議嘅「街口有落16seats」
睇番佢地喺香港01嘅報道,他表示於較早時已有朋友與麥先生聯絡,希望可找他為商品題字,唯原創字型的麥先生未有答覆,
創意係咩?創意係麥錦生師傅聯同NGO將小巴牌做埋鎖匙扣,等大家可以掛住個小巴牌出街而又得到原創者同意,而唔係用人哋諗好晒嘅嘢直接出成品然後轉轉字體就叫做有諗頭,正如我唔可以用金庸本神鵰俠侶做主題,改改地方名招式名就當新故推出一樣.你用嚟做二創玩下唔弁利都可能冇問題,但你而家拎嚟搵錢冇問原創者同意就點都過唔去,依點亦唔係一句你問咗人人地冇覆就解決到,喺冇當事人同意下你根本唔應該推出依類產品.
睇番毛記電視之前一篇專題,麥錦生師傅喺一六年嘅暑假就有搞過工作坊,講小巴歷史,講自己經歷,仲有寫小巴牌比人.塊牌細細個,你想寫地方名人名詞語都無任歡迎,同「街口有落16seats」嘅產品好似,人地上年就做緊嘅嘢你而家拎出嚟賣仲好意思話係自己團隊諗出嚟,我搵唔到佢哋同名創優品個分別喺邊.口口聲聲講撐本土文化,其實就係靠個本土光環掠水,又唔見你地話會分番錢比麥師傅支持佢寫落去,保護香港文化?如果叫你今鋪搞義賣啲錢唔落你袋,我覺得佢地連抄嘅動力都冇.
創意係無價,當中帶嚟嘅價值係無可估計.如果條橋係你諗,你用佢賺一千幾百萬係你本事;如果你係抄,抄著條財路你都算精明.
不過死撐冇抄做到好似隊Mr.咁,柒咗啲囉.


text:
養寵物大把人都想㗎喇,不過外國通常都係比較多古靈精怪嘢.話說澳洲有個男仔叫 Matt,由細到大最希望就係有隻狗仔陪住佢,不過屋企人就耍手擰頭話唔制啵!(通常個原因都係畀人話自己都未養得掂養乜寵物嘅…)直到 2014 年嘅聖誕節,Matt 嘅人生從此就不一樣,不過佢得到嘅唔是一隻忠心嘅狗仔,而係草泥馬 — Chewy!大家唔好怪 Chewy,佢係比較鍾意咩都咬一餐,個名都係咁嚟.
阿 Matt 仲話,Chewy 通常做咩都喺同一個地方咁濟,簡直係食,瞓,屙都喺嗰度,養完 Chewy 先發覺養草泥馬仲好過養狗仔,又慳錢又易照顧咁話!睇吓佢兩個幾咁 Friend,唔知 Chewy 發脾氣嗰陣有冇噴口水呢可?
唔講都唔覺,不過我越睇就越覺得佢呢個髮型好鬼潮,點解?乜大家唔知家陣興好似 Big Bang 太陽咁個頭要濕濕哋㗎咩?洗完頭嘅 Chewy 又真係成個韓仔咁喎!
( Click 入去仲有好多動物仔等緊你㗎!)
(東京鎮館之寶)陽光底下瞓到唔願醒嘅日本小水瀨,係全世界最細粒嘅水瀨仔!
(心都融晒)曾經差啲命都冇嘅海獺 BB 終於完全康復,實在可愛到不得了!
(肯開飯未)摺耳貓星人 Bitchy Face 企定定望住奴才等開飯!
Photo:Instagram
Video:TODAY


text:
2014年1月8日星期三
(紫薯方包)~麵包食譜
25 則留言:
我都買左,超正!回覆刪除回覆
係咪好好用呢 :D刪除
呢部機應該好用過我部雜嘜好多回覆刪除回覆
呢度機好多人用過都獲好評,我用過都覺得好刪除
...可樂麵包???!! ^_^回覆刪除
你大老爺都好創新. 幾好呀! 個麵包機你地兩個都有興趣玩玩.回覆
佢就真係玩喇,買嚟俾自己嘅@@刪除
正! 我買左104, 但次次都係用預件粉, 唔識整第二D呀~回覆刪除回覆
唔好用預伴粉啦,甜度無得教,多啲入嚟睇下,我做咗會POST食譜出嚟俾你地睇刪除
十幾年前我阿媽買左部麵包機, 玩左兩三次就收埋左haha回覆刪除回覆
以前啲麵包做包無咁好食,呢部好好用刪除
我無用麵包機,只係用 Mixer 幫手搓粉,再用焗爐嚟焗包咋!回覆刪除回覆
我無位再放MIXER,用包機也可搓粉刪除
呢部機都幾受歡迎呢回覆刪除回覆
第一代已經好受歡迎,呢部真係好好用刪除
做出來啲包包會唔會好快老化架?回覆刪除回覆
放得2日架,都唔錯刪除
我發覺整包或蛋糕都好,加水以外任何液體落去整,都係無乜特別味道!回覆刪除
咁呢個包有無番薯味呢?我估都唔會太出吧!回覆
除咗咖啡味會出啲,呢啲真係無架刪除
MOOnmoon, 我一直都好想買麵包機, 但怕自己3分鐘熱度. 雪糕機已經係一個好例子回覆刪除回覆
你要諗清楚喇,唔係又多部機係屋企刪除
say個hi先回覆刪除
我都想買,試過朋友整啲,好得回覆
用咗佢我對麵包改觀刪除
你要諗清楚喇,唔係又多部機係屋企回覆刪除
真係好似好簡單,攪到我心思思想買番部!!回覆刪除回覆
真係幾好用架,買喇刪除


text:
餐廳最忌出咗名
最近新舊容記小菜互數對方不是,身為盡責港豬如我當然係食住花生睇戲.佢地之間嘅恩怨情仇我唔喺度多講,不過眼見好多出咗名嘅食店喺香港好多時都不得善終,而最大受害者當然係我地依班只係想搵啖靚飯食吓嘅市民.就等我歸類幾個原因同大家講吓,到底係咩原因搞到香港依個美食天堂愈嚟愈冇啖好食.
錢喺而家個世界有幾重要係人都知,所以好多人都會用盡一切方法搵錢,包括業主.當一間食店出咗名自然會吸引多咗客人,喺業主眼中依個係最好嘅加租理由,因為賺到嘛.結果你依頭每晚開始多咗幾枱客,但轉個頭就比人加咗十萬八萬租,如果你賣緊幾十蚊碗麵,一百蚊樓下小菜,搵多咗嘅錢冇可能夠你交多咗嘅鋪租.喺依個惡性循環之下可以係香港站得住陣腳頂得順旺位鋪租嘅就得返大集團或者連鎖食店,單憑沙田淨係好運,沙田中心,沙田廣場依三個連住嘅商場已經有三間譚仔就已經睇到依個問題帶比市民嘅慘況(我仲未講行過小小希爾頓仲有兩間⋯⋯).
當然,你可以話出咗名可以做起發圍都有,好似三多,添好運同華嫂咁唔單止冇比租金打殘,仲開到好多分店.不過大多數食店好多時都唔可以喺發展同質素當中搵到平衡點,當鋪頭愈開愈多嘅同時食物質素都會好自然咁下降.最好嘅例子又要用返譚仔,我記得幾年前就算係個清湯底都有種清甜嘅味道,炸醬更加係不二之選.直到有一日我發現譚仔轉咗隻難食到喊嘅炸醬,清湯亦愈嚟愈淡同味精,而家唔係冇嘢好食我都唔會行入譚仔;曾經拎到美芝蓮推介嘅添好運都已經變到平平無奇,由街坊美食變成旅行團必試,再係咁落去我怕連唐記啲急凍點心都好味過佢.好多時決定食物嘅質素係個師傅而唔係個招牌,當你分店愈開愈多,但有料嘅師傅仲係得總店嗰個,間餐廳熱潮過後就只有等執一個結局.
當然有啲餐廳出咗名之後冇開分店,原班人馬繼續喺一間鋪入面做,但唔知係咪因為多咗人去唔愁冇生意,莫講話加價快過火箭,食物質素仲係直插式下降.如果你四五年前食過四季煲仔飯,當你而家再去嗰陣你會懷疑入錯門口:價位加咗成倍咁濟,個飯唔係有飯焦,嗰啲應該直接叫炭,煲嘢難食嘅地步係Gordon Ramsay會成煲嘢扔落地然後講幾廿個「Fuxk」字.埋單見到條唔應該出現喺四季嘅數,食咗堆唔應該喺四季食到嘅嘢,你心諗你今晚唔知做咗啲乜,更加唔明點解出面仲排哂長龍.
喺香港基本上每多一間餐廳出名就代表我地又小咗一樣嘢食,唔係過兩年執笠就係再食唔返原整水準.我唔識教你點喺香港搵好嘢食,但我可以教你點樣避開個伏:但凡係X假期,XX男女之類有提過嘅,不去也罷.


text:
我國最偉大嘅天體物理學家 霍金 ,終於離世,佢可以活到七十六歲確係奇跡.我都有睇過《時間簡史》,對天體物理學嘅理論都略知一二,好似統一場論,廣義同狹義相對論等,只不過呢啲嘢,我知道太少,所以唔獻醜,我只想講, 霍金 用佢嘅肉身證明咗啲乜.
霍金 係用意志去證明人嘅價值
霍金 絕大半生都喺二次大戰後嘅英國,佢ALS病發都係二次大戰後嘅事,當時一切技術,都因應二次大戰傷兵嘅問題開始大有進步,否則佢唔可能活到三十五歲擔任劍橋大學教授,亦唔可能活到七十六歲,特別電腦技術嘅飛躍發展,對佢晚年仍然能保持發表演說等係十分之重要.但係,比起正常人,仍然需要克服極大困難至做到同等嘅一件事.所以, 霍金 若非意志極強,我相信係頂唔住,佢個腦一定係好勁,甚至係愛因斯坦果個級數,但佢嘅意志,如果喺英國喺數一數二嘅話,相信都無乜人會反對,因為正常ALS嘅病人,都好難好似 霍金 咁一路可以頂到今時今日,享有同大部分正常人一樣嘅壽命.
所以有時睇到政界有啲人果啲失敗論,我係好慶,話乜嘢資源唔夠多,錢唔夠人多,跟住就可以hea做,公眾期望你們呢班聲稱有熱心嘅人,係可以用意志嚟克服困難,當然,我覺得群眾都要貢獻少少力量,但當你睇到 霍金 嘅時候,如果人類只係宇宙中某個星球一堆高級馬騮,咁 霍金確係宇宙中獨一無二. 霍金 嘅金句英文原文係咁嘅
We are just an advanced breed of monkeys on a minor planet of a very average star. But we can understand the universe. That makes us something very special.
霍金 嘅原文,係我只地只不過係成堆普通嘅星嘅小星裡面一堆高級馬騮,只不過,我地可以理解宇宙,呢樣嘢令我地變得好特別.
其實最重要係意志,香港政客最缺乏係意志,仲要輸咗鬧講波果個,或者為咗發財賣屎忽俾中共仲要沽名賣直,容我咁講,如果有 霍金 嘅意志嘅話,香港嘅民主運動,就可能有希望,但依家係太多有手有腳,意志欠奉嘅友仔囉.


text:
昔日留學遠方,即便盡量唔同強國人溝通咁多,但活在當下,咁易避到咩 ? 始終都有幾件強國人撩過我講64.我知道同佢哋嘈係冇意義,所以比起主動出擊,被動地捉佢哋邏輯上嘅錯誤,等佢哋打自己臉就算.係哩班富二代面前逞正義感根本冇意義.
班友都係講果D,好似「冇鎮壓中國冇咁發」,「美國佬搞事」,「誰是誰非係睇咩角度」,「過左咁耐」之類嘅論點.
DKLM痴L線,有一瞬間懷疑自己係咪同人類講緊野.
即係你同我講緊,因為班人阻你發達,過紫醉金迷嘅生活,所以殺死佢哋冇道德包袱,仲反過黎可以指責埋佢哋都係漁利自肥嘅人.
身為香港民族主義者,一直覺得中國嘅事關我鬼事.但當我連續俾班強國人嘅歪理轟炸後,我終於明白點解要理.
因為佢哋唔理.
因為哩班人渣唔想理.
如果哩個世界最少有14億人當64事件on9野唔想理,哩件事好快就冇人再知道 — 冇人再知道哩個政權可以點樣對待人類.我對哩種反人類罪行,同對哩種罪行嘅漠視或認同,產生左一種心底嘅惡寒.
小弟自細愛讀歷史書.幾歲人仔,係阿爺嘅書櫃入面,囉左本由明報出版,圖文共茂講天安門嘅書黎睇.仆佢個街,入面真係好鬼嘔突,幾廿張充滿肉泥嘅高清圖片.顏色美麗立體咁滯,刷新左我對人類可以有幾殘忍嘅想像.幾乎成為我嘅童年陰影.
慢慢大個之後,又接觸更多國家嘅歷史事件,哩D國家文化差咁遠,語言不通, supposedly關我L事.不過,正因為讀過太多歷史,眼界大左,更易抽離到自己同他人嘅身份.
追求自由嘅心,唔會因為民族不同而產生歧義.唔想被欺凌同奴役,係基本嘅人性.
我哋同哩D係地球每個角落為自由奮鬥嘅人處於唔同時空 — 但我哋可以透過感受佢哋嘅心情,去學習面對困難嘅辦法;亦可以透過感受別人嘅痛苦,搵出痛苦嘅源頭,再警剔自己唔好再犯.人類歷史冇錯係由好多錯誤,死不悔改同邪惡之中走過黎,但缺乏以值得歌頌嘅勇氣去點燃嘅人性光輝,人類只可以係原路俳回,永遠活係黑暗時代.
如果我哋忽視哩種人性光輝,即係交棒俾D獨裁政權任意操作歷史,任佢否定人性嘅光輝.
我勁唔明,先前幾位旺角義士入冊,泛民嘅信徒就走出黎話人抵死,被人利用,收共匪錢.其實你班人有冇照下鏡,睇下自己果套同你哋對家嗰個政權有乜L野分別?
香港人受過啟蒙教育,照理應知道咩叫「現代性」.以世界公民嘅身份去對待世界,兼具人性同理性,先可以做到更準確嘅判斷.唔應該以國族,朋黨為憑,去否定一D同時會否定埋自己嘅價值.中共政權踐踏嘅係普世價值,但凡持有良知嘅人類都應該投以鄙視,為哩個政權帶來嘅犧牲者致哀.
講到尾,香港民族主義者同當年64殉難者都面對緊同一個政權.出於感性同良知,我哋應惋歎蒼天不仁;出於理性,對64事件大寫特寫,可以令香港民族對哩個政權嘅輪廓拿捏得更準確,先知自己打緊場咩仗.
我唔會支持或反對人去泛民個集會,自己就唔會去,棧益左泛民班仆街.「平反」就留俾中國人自己啦.但我會繼續深深記住哩段歷史,就好似梁文道咁講「我們守護記憶,直到最後一人」.甚至乎,如果由香港民族主義者搶奪到哩個憑弔嘅話語權的話,無能嘅泛民就會斷左一條米路.本土咁多玩法,與其否定得咁辛苦,不如面對啦.
係左膠D架喇,但爭取自由,幾時唔係拳頭同道德嘅兩線作戰呢.


text:
搭入四月份,除左有幾日長假之外
就絕對係生日月,因為我最親愛既爸爸同我既小王子PQ
都係四月壽星,仲要係相差一日咁多
加上今年仲要好特別,爸爸既大壽,PQ 既一歲生日
當然做女既一定要大大力咁同兩位大爺慶祝下啦
咁話說媽咪就之前同左朋友去粉嶺聯和墟呢間一哥
都幾好食,所以今次就決定成家一齊去食
點知.....未開飯就已經發生左一件對我黎嬲到想喊既事
咁係咩事,就最後再講下啦
亦因為佢激到我咁嬲最後....我都要為左佢出番食評
咁呢間一哥位於粉嶺聯和墟,位置界乎係銀行街附近
咁佢地主打都係任食打邊爐,不過始於有大有細
打邊爐對我黎講又危險亦唔化算
所以就食番佢地既小菜套餐,咁就好似係
$298/2人起 有半隻雞一人一碗翅加兩個送咁既
咁由於當日我地係星期六既關係,個價錢就做番正價
好似係$338/2位起
然而因為我地有8個大人既關係
所以我地就決定加曬咁多位,好似兩位後加每位$108 咁
咁好似5人之上就可以有一隻雞煲
不過佢地好攪笑....上左枱開左火
煮左一輪問佢幾時可以食得就話佢響就可以熄火食
開頭以為佢地Set 左野啦,點知等左15mins
有位哥哥仔先話乜你地冇計時器既....
不過總算都係好好食既,即時煮左咁耐都冇點燶到
呢個係八人份量既雞絲翅
真心份量真係好夠啦,味道都唔錯,好有去酒樓擺酒d 感覺
唔會係好咸,都算不錯的!!
咁每人都可以有一道菜,總共可以有八道菜可以食
不過佢地餐牌上面都係得八款,所以就唔洗揀直接全部要
咁我簡單地揀左呢三款介紹下啦
呢一款既冰梅欖角骨
呢個應該唔錯,因為呢個菜式好快就已經清曬碟
呢個西蘭花炒斑塊,呢個都係唔錯既
不過當咁多人食就覺得唔夠喉
不過呢個斑塊 就好少囉,好似真係得3-4塊
可能如果二人食就好岩啦
最後呢個係媽咪話必點既菜式就係香濱蝦球
呢個蝦球有一點點既香濱既酒香味,蝦球都幾爽口
可惜都係個句,又係份量少左d
但係堅好食既,真心可以一試既
咁簡單地講完呢餐飯,
我就係時候講番點解我未食飯已經嬲到想喊
咁話說既然呢餐飯係同爸爸&PQ慶祝生日啦
所以我就諗住搵間Home Made 既蛋糕好好地慶祝
由於呢個蛋糕我係由元朗拎番去粉嶺既屋企
再由粉嶺既屋企去呢度都完全冇事
點知當日晚上6:30 到左餐廳岩岩我擺底小PQ
同行妹妹既男友交底左蛋糕比其中既店員
而當時我就見到個店員手拎住我個蛋糕周圍行
仲要去招呼緊我地隔離既大枱啦,當時我心仲係度諗..
(喂,阿姐~不如你擺底左我個蛋糕先周圍行啦)
就係呢一刻!!!
突然個個店員就突然拍我膊頭,同我講
以下對話絕對真實,冇加冇減冇加鹽加醋
店員: (笑笑口)小姐,唔好意思呀,你個蛋糕我比同事撞一撞跌左落地
個蛋糕爛曬,不如我去隔離買番個賠番個比你
我: 買番個?賠番比我?我個蛋糕Home Made 架
店員: 唔好意思!唔好意思
我: 點解會跌爛左?點解明明我比你前冇野
我係元朗拎入黎都未跌爛冇事,點解入到黎你餐廳唔夠10mins就爛左
然後又第二個阿姐又插把落黎,
阿姐:小姐唔好意思呀,頭先同事拎住個蛋糕想擺底個蛋糕個陣
前面個同事睇唔到一野撞落佢度個蛋糕跌左落地墊度啦
我個陣真心爆佢,話佢拎蛋糕拎到棒餐咁又周圍行唔跌就假囉
我已經嬲到想喊,然後應該老闆?大粒既男仕
就話不如我地去買番個蛋糕比你啦,我話我唔需要你地再買囉
我個蛋糕係Home Made 蛋糕我專登訂番黎,
你地買番比我都唔係個樣野啦
最後我發曬癲就話叫佢地比番個蛋糕我啦
最後蛋糕番黎係完全見唔到圖入面既樣,
所有既馬卡龍都可以完全成為一餅野
生日牌完全唔見左,個蛋糕變曬型
最後我都忍住唔喊搵阿妹夫幫我切左個蛋糕
點都食下,我專登搵朋友幫手訂
人地食問番我好唔好食都可以答呀
最後埋單,佢地話比我既賠償就免茶介同免加一
我個刻真心嬲左,我心諗你呢頭同我講賠番比我
免茶介同免加一我唔覺得係賠償啦
最後我要求佢賠償個蛋糕錢既比我,
當然冇左個蛋糕我真係心好嬲好想喊,
所以最後我忍唔住係FB 又爆左次
然而係佢地既FB佢地就指當時整跌左我個蛋糕既同事
當日唔舒服,所以就唔小心跌左個蛋糕
真心的,或者你睇完覺得我好小題大做
但係我真心唔覺得呢個店員個日真係唔舒服
佢起碼佢介紹客食乜笑得幾大聲到而家呢一刻都仲記得
仲之呢間餐廳我唔會再有下一次,
但係野食黎講佢都尚算唔錯,起碼個雞煲係好食既,
係某幾樣野食就咸左囉
但係食蛋糕/帶野黎食既就唔建議大家揀啦
亦唔希望大家會有第二次跌爛蛋糕既經驗啦
是日餐廳是: 一哥雞煲火鍋私房菜
粉嶺聯和墟聯興街27-29號地舖
希望你地都喜歡小妹既介紹啦
想隨時留意小妹及小PQ生活點滴同Blog 文分享
記得要Like 我既專頁啦
↓↓↓↓↓↓↓
◕‿◕如有任何問題歡迎聯絡小妹
電郵:manman811@gmail.com
以下地方可以找到小妹架^^
BlogSpot ❤ Instagram ❤ OpenRice ❤ FB 專頁
TheXXXXX ❤ BeautyLife ❤ She Blog ❤


text:
沙頭角呎價過萬 揾村長個女買金融Loser
2017/4/30 — 10:50
遠東發展推出沙頭角個樓盤尚澄,呎價竟然過萬,一個唔夠六百呎單位開價千萬,最細單位入場費都要282萬,遠展銷售阿頭方俊仲話係「超值開心價」,你睇佢副嘴臉,好似明益你咁,潛台詞係「唔買你就走寶喇」.
先唔講萬蚊呎,你要買樓仲要有「沙頭角居民證」,否則有錢都冇用.至於點攞居民證,方俊只係話:「要經警務署批」,至於點先可以獲批,佢答得好似好有智慧:「呢個睇警務署,你去銀行借錢都未必借俾你,都要睇你入息證明.」
唔知係佢唔識定唔肯講,聽完佢講之後,你根本唔知點攞,賣成千萬層樓,連啲基本訊息都提供唔到,呢個售樓部阿頭炒得.
冇二手市場
沽勿論你點唔同意都好,買樓好大程度係睇有冇投資價值,如果話俾你聽香港樓價未來唔會升,怕且買樓人士大跌一半以上.咁呢個沙頭角樓盤究竟又有冇投資價值?答案係十分之有限.
首先,個盤只限賣俾持沙頭角居民證嘅人,倘若個居民證好多限制先攞到,換言之只限於沙頭角居民,咁邊度去搵二手市場?跟其它樓不一樣,任何人只要俾得起錢就買得,但尚澄要賣樓,只能賣俾小撮人士,即係轉售市場大大收窄,原本可以賣俾七百萬人嘅市場,現時只得一萬幾千人,咁你話幾難揾二手買家.
仲有呀,今時今日買樓人士中,大陸佬都舉足輕重,但佢哋又點攞沙頭角居民證,即係話冇咗一大批大陸購買力.二手市場咁狹窄,你話升值潛力有幾大?
難搵租客
好喇,買樓投資除咗資產升值外,都考慮將物業出租賺取穩定收入,但一般租樓人士都係要求方便,尚澄不單止偏遠,簡直可以講偏僻,出入又要居民證,你話要搵人租真係唔容易,有幸搵到個租客,租金唔慌高,咁你話投資回報化唔化算?
其實以萬蚊呎價,喺元朗,屯門或粉嶺都有好多選擇,尚澄有咁多限制,有錢都唔好買.記得以前有句話叫做「沙頭角村長個女李愛」,點解?即係「搵你要囉」.


text:
西石雷鎮 必去景點及競技場艾薩克斯賽道附近酒店推介
競技場艾薩克斯賽道附近酒店預訂
累積 10 晚,送 1 晚
仲可享精選酒店神秘優惠價
西石雷鎮必去推介 - 競技場艾薩克斯賽道
想去 西石雷鎮 自由行?等 Hotels.com 帶你玩盡 西石雷鎮競技場艾薩克斯賽道 啦!留意我地文章,話你知去西石雷鎮 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋西石雷鎮競技場艾薩克斯賽道 附近有咩酒店,等你更加容易計劃行程,慳返酒店來回景點嘅時間.
西石雷鎮競技場艾薩克斯賽道 自由行
去得西石雷鎮競技場艾薩克斯賽道 自由行最緊要一定係揀啱日子去.一啲熱門景點例如,西石雷鎮 嘅 競技場艾薩克斯賽道,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
西石雷鎮競技場艾薩克斯賽道 交通
想去競技場艾薩克斯賽道 暢順無阻濟,最好就係出發前,睇清楚西石雷鎮競技場艾薩克斯賽道 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
西石雷鎮競技場艾薩克斯賽道 必食必買攻略
西石雷鎮競技場艾薩克斯賽道一直都係旅遊熱門地點,去到西石雷鎮競技場艾薩克斯賽道,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
2008年11月30日星期日
兩房一廳
兩房一廳,呢度叫三房 ,因為客廳Wohnzimmer 係 Zimmer (房 ).初初睇地產廣告,我會問'咁 個廳呢 ?冇廳?'
呢度啲單位,入屋就係Vorraum (anteroom),浴廁係分開.通常廁所冇窗,所以空氣清新劑好有市場.
唔可以呢樣唔可以嗰樣?
搭地鐵間唔中會有人賣藝,唱歌或彈手風琴,結他.仲會有人乞錢.睇落去呢啲人似外地黎,因為呢度本地人應該唔會乞錢,呢度失業救濟金幾好.有朋友試過攞每月1000 euro救濟金講噃地鐵/ 公共交通,你唔會見到好多唔可以呢樣唔可以嗰樣嘅標誌,只有不准吸煙同狗戴口罩.咁有啲人會喺車廂飲食,但係大冇公德,搞到車廂污糟邋遢.
趁賣藝人行開偷影
2008年11月29日星期六
優先席
冇聖誕老人
奧地利聖誕習俗同德國一樣,佢地冇聖誕老人架.佢地有個類似嘅人Nikolaus (聽講聖誕老人係由Nikolaus演變出黎).12月6號Nikolaus會送禮物 (生果,果仁,朱古力) 俾啲乖嘅小朋友.曳嘅小朋友會喺12月5號俾紅色魔鬼Krampus打.咁玩具呢? 喺聖誕Christkind會送玩具俾小朋友.呢度冇Boxing Day,聖誕禮物喺聖誕就拆.
BTW St. Nikolaus 嘅墓喺土耳其.
仍然行聖誕市集
口講話去聖誕市集去到悶.今日仍然去行聖誕市集,首先去最近屋企嘅Belvedere.可能太早 (10點幾),好多檔口都未開.
跟住去舊城區Schottenkirche教堂出面嘅Altwiener Christkindlmarkt (Old Vienna Xmas Market),呢度細細地但係幾有氣氛.唔知係咪近住教堂呢?
最後去埋兩個街口嘅 Weihnachtsmarkt am Hof.呢度分開唔同區域,玩具,手工藝...,仲有裝飾用馬槽,十字架...展出.有幾檔賣中古聖誕物品,幾似跳蚤市場.
2008年11月28日星期五
最靚嘅快餐店
2008年11月27日星期四
車上免費雜誌
呢度搭地鐵/ 火車除咗有免費報紙外,仲有免費雜誌(月刊),suppose你睇完掛噃喺度.
講開又講,唔知呢度啲人冇公德,定係環保,啲人睇完份免費報紙就咁擺喺凳度或地下.跟住上車嘅人又會執黎睇.我仲見過有人喺垃圾桶執噃份報紙睇,當場嚇親,O 晒咀.
南法之旅: Castelnaudary
Castelnaudary係我地嘅終點站.呢度係一個小鎮,俾我嘅感覺好似意大利,破破舊舊.嗰度嘅風車Moulin du Cugarel係遊客必到嘅景點.於是去information問嗰度點去,跟住問佢呢度仲有乜嘢好做.佢介紹遊船河,我地呢個旅程已經遊飽,咪搞喇!
倒數聖誕
黎緊嘅禮拜日(Nov 30) Advent開始.花店呢個時候有好多Adventskranz賣.Adventskranz 係松葉環上面有四支蠟燭Adventkreze.Advent第一個禮拜點一支,第二個禮拜點兩支,如此類推,倒數到聖誕.
2008年11月26日星期三
奧地利版歡樂滿東華
Karlsplatz聖誕市集
2008年11月25日星期二
Maria-Theresien Platz嘅聖誕市集
今日出開街,順便去埋喺 Maria-Theresien Platz嘅聖誕市集.呢個同附近嘅Rathausplatz聖誕市集比就細好多.但係Maria-Theresien Platz 係旅遊巴必停嘅地點,相信會有好多遊客到訪.今朝就見到泰國黎嘅旅行團.
南法之旅: Carcassonne
泊好船喺河邊後便步行往Carcassonne 嘅中世紀城堡.過咗幾日嘅船上生活,終於見到 '文明'喇.沿途見到有麥記,大小餐廳,購物街,好有親切感嘅 'HXBC'.唔明解間銀行唔係開門做生意,入去要噤門鐘.唔通呢度罪案率好高?
行去城堡都幾遠吓,路上睇住啲黑雲飄緊黎.去到城堡時真係落狗屎.當然冇mood影相同行街 (城堡內有各式各樣嘅舖頭同餐廳).走咗之後就雨過天晴,真係俾個天玩死.
回程去咗食pizza,因為有得上網.幾日冇上網喇!
訂閱: 文章 (Atom)


text:
另一半完全把我人生玩謝曬
-
Anonymous
婚前太太雖然係一個我行我素,唔講得唔鬧得唔批評得嘅人,永遠當自己係法官判官,但都答應過話大家分擔屋企嘅壓力,適當的節儉,整齊的屋企,有規律的生活.但基本上結婚後就唔記得曬.
佢自己賺一般,但就以工作辛苦所以要好好對自己為理由,日日勁煲煙,成日返工訓過龍坐的士,收工好疲倦坐的士,返工好辛苦所以買杉買野,係咁碌卡,當初俾張卡佢答應過係必要先碌,而家就幾乎日日都碌但又唔積極去找自己條數拖到罰我錢要我提/求先黑口黑臉找一部分,死都話係得咁多.加埋自己份糧加家用同無找曬的卡數佢一個月成三皮野洗.
屋企亂到狗竇咁,我次次收工夜晚犧牲睡眠或者假期去收拾完過幾日又恢復原狀,家務基本上都係我呢個供養屋企嘅人做曬.唔想咁亂點解當初唔好好放好每件野,點解可以咁求其咁懶?
家用俾到足,當初話水電煤等都係計家用,佢就樣樣都等到過期罰錢都唔交結果又係我交,一係就過曬期先交一兩份.自己同朋友買野就第一時間還錢.個枱而家仲有幾張單未找數.
脾氣又唔好好控制下,自己咁多野做唔好人地一想提點就發曬脾氣咁,妳個人咁點會進步? 而家仲係妳阿媽個寶貝女樣樣野就曬妳咩?錢又無剩但三兩個月又想去旅行,丁屎儲蓄都無搞到咁.自己老公努力工作杉著五六年食平野無娛樂洗費就為了頭家好,妳就得個揮霍,知唔知將心比心係乜??
又係因為佢嘅硬搞到我同屋企人幾乎斷曬來往,點解次次都要贏?贏曬又點?
不過其實出呢個帖覺得我唔係孤獨一個,應該好多夫婦都係有一方係咁x街.


text:
(坡遊系列)初試 Grab
今期終於可以開始講吓新加坡嘅嘢喇!不嬲響美國,編者都係用 Uber 去 Call 車,今次響新加坡,就梗係要試吓用 Grab啦!因為 Grab 響東南亞市場,包括新加坡,馬來西亞,印尼,泰國,越南,菲律賓,緬甸同埋柬埔寨等地,都極受歡迎,唔止個 App 有好多用戶,響好多當地嘅 Play Store 同 App Store 都係 No#1 過一段時間,絕對係新崛起嘅 Call 車 App,而且佢哋又有自己嘅車隊!4 月頭,Grab 甚至話會收購部分地區嘅 Uber,可想而知 Grab 已經係幾有規模,風頭有幾勁吓!
講返今次編者響新加坡就用過幾次 Grab Call 車,感覺係車都算多,而且司機嘅回應時間好快,同埋最重要係好短時間就會嚟到 Pick up,咁多次 Call車都係大約 3 分鐘度架車就駛到面前,響酒店等 Grab 期間,連的士都無架埋嚟或駛過,所以用 Grab 仲快過等的士!
唔單止咁,編者今次有去 Singapore Flyer 坐吓全球頭幾位高嘅摩天輪,去到一落 Grab 就見到「Grab Pick-Up & Drop-Off」牌楝響度,後尾問返,原來響呢啲旅遊景點或者熱門地點,都會有呢個 Grab 嘅上落客牌響度,等乘客可以好方便咁響個 App 度搵到呢啲 Point 等車,另一方面,司機又可以直接去到呢啲 Point 接乘客,避免咗 Pick up 時互相左搵右搵嘅情況,對乘客同司機都好方便.
老實講,Grab 個 App 嘅用法同 Uber 都係差不多,一樣可以知道架車響邊,架車幾時嚟到,為司機評分,Share 行程等等,但就呢幾次嘅親身使用體驗,個人覺得比起 Uber(講緊其他地方,因為無試過響新加坡用 Uber),由搵車至上到車成個 Call 車流程,係好流暢同快速,以後去新加坡玩,記得裝定個 Grab 先喇!


text:
何謂「真・無線」
「真・無線」呢個 term 其實來自「True Wireless」,簡單嚟講就係連住左右聲道耳機嘅線都無埋,兩粒耳機就咁塞住耳仔,用藍牙連接手機就可以聽歌傾電話,夠晒方式又潮又型.
thecoopidea BEANS
其實 thecoopidea 平時最常見到嘅,都係流動電源,充電線,手機殼,而今次佢哋(竟然)推出耳機,仲要係 True Wireless 嘅 thecoopidea BEANS 耳機,有啲意料之外.繼承 thecoopidea 嘅簡約風格,BEANS 嘅外觀設計十分簡單,備有白,灰,粉,黑四色,而個電池盒同耳機同色,重點係個建議零售價只係 HK$699,抵玩!
以為平嘢就係啲玩玩吓貨仔?非也!充滿電可以連續用 3.5 小時,配合埋個電池盒就可以用 25 小時,用嘅係 Bluetooth 4.1 版本,支援一般 iPhone 用到嘅藍牙連線技術.
▲ 白色嘅 Beans 睇落好有簡約 Feel
▲ 盒入面就係得咁多,簡單一張說明書講晒可以點用
聽歌傾電話都得
Thecoopidea Beans 嘅操作方法好簡單,兩邊耳機都係各得一粒掣
- 開機長㩒掣 4 秒,等佢兩隻自己 Pair 咗先
- 如果開咗機,長㩒左邊嗰隻 10 秒就會開咗搜尋模式
- 播緊音樂/傾緊電話嗰陣,左邊按鍵係 Vol Down,右邊就 Vol Up
其他操作功能請自行睇說明書啦,基本控制通話同音樂播放功能都齊備,簡單易用!
建議零售價:HK$699


text:
梅斯基特 必去景點及城東商場附近酒店推介
城東商場附近酒店預訂
累積 10 晚,送 1 晚
仲可享精選酒店神秘優惠價
梅斯基特必去推介 - 城東商場
想去 梅斯基特 自由行?等 Hotels.com 帶你玩盡 梅斯基特城東商場 啦!留意我地文章,話你知去梅斯基特 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋梅斯基特城東商場 附近有咩酒店,等你更加容易計劃行程,慳返酒店來回景點嘅時間.
梅斯基特城東商場 自由行
去得梅斯基特城東商場 自由行最緊要一定係揀啱日子去.一啲熱門景點例如,梅斯基特 嘅 城東商場,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
梅斯基特城東商場 交通
想去城東商場 暢順無阻濟,最好就係出發前,睇清楚梅斯基特城東商場 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
梅斯基特城東商場 必食必買攻略
梅斯基特城東商場一直都係旅遊熱門地點,去到梅斯基特城東商場,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
#教你甚麼叫愛
老老實實,人魚男造型唔係好靚,但男女主角嘅愛情係衝破晒任何界限.女主角係啞巴,講唔到野,但其實佢講到都冇乜用,人魚男都聽唔明,但反而咁樣大家先用最簡單嘅肢體語言來用心溝通,加上音樂,動作,關懷,一顆對佢好嘅真心,結果排除萬難地相愛.相反,現實中日見夜見嘅情侶,可能面對面食飯都要㩒電話呢.
#好好聽嘅歌同好好睇嘅舞
呢部戲好聽又好睇.簡單講,因為冇乜野好講,女主角就想憑歌寄意,所以有唔少好聽嘅音樂同好睇嘅舞步,有啲似舊式黑白歌舞片,就連某啲場面,導演更加請來整個管弦樂團來演奏.當然,唔可以漏咗金像作曲家Alexandre Desplat,呢位法國音樂家向來得獎無數,勁多猛片都搵佢配樂,而今屆金球獎亦順利得到最佳原創音樂嘅殊榮!
#女主角瞓身演出
今次飾演女主角嘅係英國演技派女星Sally Hawkins,拍《快樂小小姐》攞過金球獎影后,《情迷藍茉莉》贏過奧斯卡女配角,亦即係《柏靈頓》入面嘅Mrs.Brown,戲路極闊.今次演出冇特別要聲嘶力竭,扮鬼扮馬,只係扮啞,特登去學手語同埋跳舞,當然仲有全裸露點瞓身演出,用演技談情.
#導演保證
執導《忘形水》嘅係墨西哥導演Guillermo del Toro,拍過《天魔特攻》,《魔間迷宮》,《悍戰太平洋》等等,實力不容忽視,而呢部戲已經為佢拎咗金球獎最佳導演同威尼斯影展金獅獎,所以睇佢拍怪物片嘅人魚戀,一樣咁好睇.


text:
全線 SASA 化妝品(包括香港及澳門地區)
閃妹先試銀色既 Ray Mask
佢主要成份有
海藻,蝸牛原液,膠原蛋白,甘油同埋甜菜鹼
都係一啲保濕同修復皮膚既成份
例如海藻咁,海藻中提取的活性成份,能舒緩受刺激肌膚減輕紅腫
痕癢脫皮等敏感徵狀加速細胞及組織修復
亦都可以控油收毛孔軟化角質令肌膚健康柔滑
蝸牛原液都係一種最近好常見既成份
可以促進肌膚新陳代謝
修復恢柔軟光滑細緻有保濕抗皺痘既功效
膠原蛋白同甘油呢啲就唔駛講啦
而甜菜鹼就有好好既保濕能力
而 Ray Mask 係泰國蠶絲面膜
蠶絲既構造成份同人體皮膚極為相似
輕柔而且唔會刺激肌膚
雖然好薄,好薄
但佢保濕能力好強
我敷左20分鐘都係好濕呢
有一個膠同埋藍色既膜夾住塊蠶絲面膜
先撕左白色既膠
敷上面然後再撕走藍色既膜
蠶絲面膜好薄
金箔, 蝸牛原液,膠原蛋白,EGF表皮細胞生長因子同海藻
金箔同 EGF表皮細胞生長因子既成份同銀色 RAY MASK 有啲唔同了
金箔係有助分解毛孔中殘留的重屬同埋化學毒素
對抗自由基抵黑色產生
而 EGF表皮細胞生長因子
有助加速皮膚細胞增長
令表皮組織中較少同埋死亡殘留等累積
令皮膚現出白晰光滑
消除瘀斑和色素沉著等異常皮膚表現


text:
一架由小西灣去黃大仙嘅九記106巴士,有廚工坐 關愛座 唔肯讓俾你一個肥仔嘅年老阿媽,搞到打交收場.單案嘅案情係點,有待閉路電視影帶澄清,但香港 關愛座 呢家嘢,已經變成咗公害.同香港啲老人家嘅心態,以及大家對 關愛座 嘅理解錯誤有關.
關愛座 唔係敬老座
喺德國,無 關愛座 呢個概念,德國已經係數一數二嘅人口老化大國,你主動讓座俾老人家,好多時老人家係選擇唔座,反而孕婦就個個都曉讓.因為 關愛座 原意係俾啲身體狀態唔好需要座位嘅人坐,但香港人將佢扭曲成為敬老座,我想問,老人家係唔係奉旨一定要坐,如果果位老人家行動不便,例如揸住拐杖,我認為係有必要讓個座俾佢,但如果老人家中氣十足,企喺度無問題,我並唔認為老人家有任何第一優先坐 關愛座 嘅理由,佢同其他俾足錢嘅乘客無分別,所以,我有必要同啲老人家講,你要享受 關愛座 嘅福利前,你問問自己係唔係真係需要先,否則等同濫用,結果就係公眾對 關愛座 強烈反感,最終結果係廢除 關愛座 免招是非.
另一方面, 關愛座 立法係黐線,一方面係浪費警力,另一方面,全世界大部分國家嘅 關愛座 係Honour System,讓座係人情,而用果個值唔值得受讓,都係睇佢自己嘅良心.一旦立法規定,就拗到天荒地老都未拗完,簡直係黐線之霸.所以邊個膠人提出要 關愛座 立法,果條膠人一定要丙, 關愛座 唔係咁用, 關愛座 只不過係希望公眾能夠喺俾一啲有需要嘅人坐一啲比較方便佢地嘅位置,一旦變法律,大家諗吓,如果有人濫用 關愛座 ,又駛唔駛被人拉,乜嘢叫做濫用,真係我諗唔到呢啲爭論可以有幾膠,隨時仲膠過呢單巴士毆鬥案.
公眾係有必要搞清楚 關愛座 嘅真正目的同實際用途,概念唔清嘅結果只會得個膠字,對於孕婦,有腳部傷患嘅任何人,俾佢地坐 關愛座 幾時都係應有之義,相反,如果係老人家,就要睇實際健康情況,其實同大多數人應該係一視同仁,因為 關愛座 唔應該係敬老座.香港如果日後越嚟越多人唔想敬老,老人家應該撫心自問,佢地平日究竟做咗幾多「好事」出嚟犯眾憎.


text:
等我得閒記錄0下自己每一隔一排最常用0既化妝護膚品先.今次講粉先啦.
乾粉我之前常用係ettusais0既zero pore控油(左),好鍾意,幾滑淨又遮到毛孔,難得畀我用到見哂底0既乾粉,而且我好鍾意個粉盒,係有個名同星座符號架,用埋其他我會考慮買返refill;跟住轉左cezanne 藍色盒都係控油果款(右),價錢係ettusais 幾份之一咋,但好好用囉,唔算厚,都ok貼同滑,仲真係幾控油,用哂我應該會買refill,畢竟幾十蚊粗用都抵囉!
(右上)劇場版0既碎粉,呢盒已經係第二盒,第一盒係原色,依家依盒係連bb cream set 內0既pearl beige,係有閃粉,我兩隻色都鍾意,而呢隻碎粉好幼細同滑淨,都幾好用呢!
(右下)上次sogo 大減價買左0既covermark,因為冬天變得常用,除左好凍好乾0既冬季,同埋某d場合,我其實真係好少用濕粉,呢個冬天用密左好多,支covermark都算係幾好用,潤得黎唔笠,都ok貼,薄薄一層加碎粉已經好夠.
(中)Maybelline Angel Fit 粉底液,係偶然見到SASA做特價勁平貪得意買0既,估佢唔到地好用,好貼好潤,唔算笠,遮瑕度又幾好,我呢d勁油人可以半日都無點出油,幾十蚊真係算係咁囉!
(左二)ettusais 遮瑕,初時係為左遮暗瘡同暗瘡印,依家都少出暗瘡,用慣左覺得唔錯懶得轉,用埋黎遮眼圈,效果都幾好,不過要細心印開囉!
(左一)ettusais遮毛孔,我一唔夠訓d毛孔就作怪,呢支都真係幾遮到,仲可以平衡返我鼻周圍過紅0既膚色.
我發現我真係無乜粉底粉餅遮瑕,對呢方面我算好求其,總之色0岩上到唔會好易出油就ok,暫時都無邊隻係我用左覺得好差,差到要掉左佢0既,通常轉係因為貪新鮮囉,哈.


text:
有d人,為左逃避承擔所謂兇手的罪疚,明明見到有人受疾病及殘障折磨痛不欲生,都唔願支持安樂死.
一個人,一條命,出生時主宰未到佢,想死點解都仍不由自主?一個人憑咩野為左舒緩自己心靈既創傷,而延長對方無限既痛苦?
有d人仲得意,話因為信仰唔贊成安樂死﹔唔好意思,論死人,現世個個宗教都滿手鮮血,唔好假仁假義.話信仰唔俾就唔俾,咁同阿媽唔俾你出街一樣,一鎚定音無厘頭,根本唔成道理.
更得意既係:個別宗教雖然認定死亡係上天堂回歸上帝,但我從來未見過有教徒得cancer後會感謝上主安心等死,亦唔見有人會走出黎阻止佢地去=求醫自救.好喇,到醫唔掂,上帝又唔保你喇,就有人走出黎話你再痛苦都唔死得,你望神救你佢唔救,但係你話死佢又出番黎!.大佬,真正令佢死既係個病,係上帝你有份創造出黎害人害物.好喇,呢筆債無得計,但當事人只係想加快進度無咁痛苦啫,嚴格黎講兇手係上帝,佢同其他人頂多幫兇,咁都唔得?你係咁仁慈,起首又仲咩要佢得d咁既病,點解要佢拖到佢死唔斷氣受盡痛苦?祢唔幫佢了斷,但又唔俾佢了斷自己,咁同d蘿蔔頭折磨中國人愈睇愈過癮有咩分別?
攞人地條命黎彰顯自己信念堅定信仰虔誠,慷病人之慨而讓自己在上帝前邀功,明明為己假裝為人,有血性既人都唔會妥呢地人渣.


text: 大阪YMCA於 1882年創立,1969年開設日文學校.有半世紀的日文教授經驗. 本校除咗有為準備升讀日本大學,大學院或者專門學校而設嘅日文教育課程﹝綜合日文課程﹞ 之外,同時設有最短三個月或以上嘅日文課程﹝實用日文課程﹞,適合打工仔或者响日本生活上有需要用到日文嘅學習者. 本校除咗有為準備升讀日本大學,大學院或者專門學校而設嘅日文教育課程﹝綜合日文課程﹞ 之外,同時設有最短三個月或以上嘅日文課程﹝實用日文課程﹞,適合打工仔或者响日本生活上有需要用到日文嘅學習者. 除此之外,本校亦都設有兩個星期嘅夏季集中課程,學日文之餘仲可以體驗日本文化,同日本人交流. 配合唔同程度同需要嘅學習者,度身設計長期留學到短期語言進修課程. 學校嘅教師係教育日文嘅專家.根據學習者嘅需要同學習進度提供合適嘅練習. 除咗提高「聽.講.讀.寫」嘅能力之外,同時為日文能力試同日本留學考試做準備. 由大阪YMCA日文學校教師所編寫嘅教科書,係大部份日文學校所選用嘅暢銷教科書. 實用日文課程入面嘅選擇科目﹕譬如商業課程入面嘅「商品企劃開發」,會分組挑戰開發新產品. 總結校外學習嘅感想,再用日文發表報告.提升發表能力. 當然仲可以同朋友享受學校舉行嘅活動同交流會.


text:
廷那興齊 必去景點及廷納欽奇城堡附近酒店推介
廷納欽奇城堡附近酒店預訂
累積 10 晚,送 1 晚
仲可享精選酒店神秘優惠價
廷那興齊必去推介 - 廷納欽奇城堡
想去 廷那興齊 自由行?等 Hotels.com 帶你玩盡 廷那興齊廷納欽奇城堡 啦!留意我地文章,話你知去廷那興齊 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋廷那興齊廷納欽奇城堡 附近有咩酒店,等你更加容易計劃行程,慳返酒店來回景點嘅時間.
廷那興齊廷納欽奇城堡 自由行
去得廷那興齊廷納欽奇城堡 自由行最緊要一定係揀啱日子去.一啲熱門景點例如,廷那興齊 嘅 廷納欽奇城堡,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
廷那興齊廷納欽奇城堡 交通
想去廷納欽奇城堡 暢順無阻濟,最好就係出發前,睇清楚廷那興齊廷納欽奇城堡 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
廷那興齊廷納欽奇城堡 必食必買攻略
廷那興齊廷納欽奇城堡一直都係旅遊熱門地點,去到廷那興齊廷納欽奇城堡,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!